വിശ്വമാനവികം 1: കണ്ണൂർ സൈബർമീറ്റ്പോസ്റ്റ്\n(പോസ്റ്റിനു താഴെ ഏതാനും ചിത്രങ്ങളും ഉണ്ട്)\nഓരോ പരിപാടി മുൻകൂട്ടി നിശ്ചയിക്കുമ്പോഴും ആ ദിവസം വരുമ്പോൾ എന്തെങ്കിലും അസൌകര്യം വന്ന് അതിൽ പങ്കെടുക്കാൻ കഴിയാതെ വരുമോ എന്ന ഉൾക്കണ്ഠ എന്നെ ബാധിക്കാറുണ്ട്. കണ്ണൂർ സൈബർ മീറ്റിനെ സംബന്ധിച്ചും ഈ ഒരുൾക്കണ്ഠ ഉണ്ടായിരുന്നു.ഭാഗ്യത്തിന് സമയത്ത് മറ്റ് അസൌകര്യങ്ങൾ ഒന്നും വന്നു ചേർന്നില്ല. അങ്ങനെ കണ്ണൂർ സൈബർ മീറ്റിലും എനിക്ക് പങ്കെടുക്കാനായി എന്നതിൽ ഞാൻ കൃതാർത്ഥനാണ്. ബ്ലോഗ്മീറ്റിലായാലും മറ്റേതൊരു പരിപാടിയിലായിരുന്നാലും പങ്കെടുക്കാൻ എത്തുന്നത് അല്പം താമസിച്ചായാലും പരിപാടി മുഴുവൻ തീർന്നിട്ടേ മടങ്ങുന്ന പതിവുള്ളൂ. എന്നാൽ ഈ മീറ്റിൽ ഞാൻ നേരത്തെ എത്തുകയും നേരത്തേ പോകാൻ നിർബന്ധിതമാകുകയും ചെയ്തു. കാരണം പിറ്റേന്ന് കാലത്ത് ഏഴ് മണിയ്ക്ക് മുമ്പെങ്കിലും വീട്ടിൽ എത്തേണ്ട സാഹചര്യം ഉണ്ടായിരുന്നു. ഉച്ചകഴിഞ്ഞ് കണ്ണൂർനിന്ന് മടക്കയാത്ര തൂടങ്ങിയാലേ ഈ പറഞ്ഞ സമയത്ത് വീട്ടിലെത്താൻ കഴിയുകയുള്ളൂ. അതുകൊണ്ട് വളരെ വിഷമത്തോടെയാണെങ്കിലും ഉച്ചയ്ക്ക് സദ്യ കഴിഞ്ഞ് ഞാൻ മീറ്റിൽ നിന്നും യാത്ര പറഞ്ഞു. അതുകൊണ്ട് ഉച്ചയ്ക്ക് ശേഷം മീറ്റ് എങ്ങനെയിരുന്നു എന്നെനിക്കറിയാൻ ഇനി മറ്റാരുടെയെങ്കിലും പോസ്റ്റ് വായിക്കണം. എങ്കിലും എനിക്ക് ഈ മീറ്റിൽ പങ്കെടുക്കുന്നതിനു വേണ്ടി വീട്ടിൽനിന്ന് യാത്ര തിരിക്കുന്നതുമുതൽ മീറ്റിൽ പങ്കെടുത്ത് വീട്ടിൽ തിരിച്ചെത്തുന്നതുവരെയുള്ള അനുഭവങ്ങൾ വച്ച് ഇതുവരെ പങ്കെടുത്ത മറ്റെല്ലാ മീറ്റുകളെക്കുറിച്ച് എഴുതിയിട്ടുള്ളവയെക്കാൾ നല്ലൊരു നെടുനീളൻ പോസ്റ്റ് ഇടാനുള്ള കാര്യങ്ങൾ ഉണ്ട്. എന്നാൽ അത്തരം സാഹസത്തിന് തൽക്കാലം മുതിരണമോ എന്നു തീരുമാനിച്ചിട്ടില്ല്ല.\nഎന്തായാലും ആദ്യം മീറ്റിനെക്കുറിച്ച് പറയാം. കണ്ണൂർ മീറ്റും അർത്ഥപൂർണ്ണമായി. ഒരു മീറ്റ് എന്നതുകോണ്ട് അർത്ഥമാക്കുന്നത് എന്താണോ ആ അർത്ഥത്തിൽ ഈ മീറ്റും സമ്പൂർണ്ണ വിജയമായിരുന്നു. എന്നാൽ പങ്കാളിത്തം പ്രതീക്ഷിച്ചതുപോലെ ഉണ്ടായില്ല എന്നൊരു നിരാശ എല്ലാവരിലും ഉണ്ടായി. അത് വലിയൊരു പങ്കാളിത്തം പ്രതീക്ഷിച്ചതുകൊണ്ട് ഉണ്ടായതാണ്. ആളു കുറഞ്ഞതിന്റെ ഒരു ജാള്ള്യത ജാള്യത സംഘാടകർ ക്ഷമാപണപൂർവ്വം പ്രകടിപ്പിക്കുകയുണ്ടായി. എന്നാൽ സംഘാടകരുടെ എന്തെങ്കിലും വീഴ്ചകൊണ്ടല്ല ഈ മീറ്റിൽ ആളുകുറഞ്ഞത് എന്നാണ് എന്റെ അഭിപ്രായം.കാരണം ഒരു മീറ്റിന്റെ സംഘാടനത്തിന് ആവശ്യമായ ഒരു കാര്യത്തിലും വീഴ്ച വന്നിട്ടില്ല. അറിയിപ്പുകൾ, ഹാൾ, പരസ്യങ്ങൾ, ഉച്ചഭക്ഷണം, താമസ സൌകര്യം ഇതെല്ലാം അതിന്റെ വഴിക്ക് നടന്നു. സംഘാടകർതന്നെ ഭക്ഷണവുമായി ബന്ധപ്പെട്ട പ്രവർത്തനങ്ങൾ ഏറ്റെടുത്തതുകൊണ്ട് അവർക്ക് അല്പം ബുദ്ധിമുട്ട് ഉണ്ടായിട്ടുണ്ട്. ചെയ്യേണ്ടതൊക്കെ സംഘാടകർ ചെയ്തു. പക്ഷെ വരാമെന്നു ഉറപ്പിച്ച് പറഞ്ഞവരും വരാനുള്ള സാദ്ധ്യത പറഞ്ഞവരും വരുമെന്ന് കരുതിയതിലും നല്ലൊരു പങ്ക് വന്നില്ല. അത് സംഘാടകരുടെ വീഴ്ചയല്ല. എന്നാൽ ഒരു മീറ്റിന് ആവശ്യമായ പങ്കാളിത്തം ഉണ്ടാകുകയും ചെയ്തു. ഇതുവരെ നേരിൽ കാണാൻ കഴിയാത്ത പല ബ്ലോഗ്ഗർമാരെയും ഈ മീറ്റിൽ വച്ചും എനിക്ക് കാണാനും പരിചയപ്പെടാനും കഴിഞ്ഞു. ഇതുവരെ മീറ്റുകളിൽ പങ്കെടുക്കാത്ത പലരും ഈ മീറ്റിൽ ഉണ്ടായിരുന്നു.\nപ്രതീക്ഷിച്ചതുപോലെ പങ്കാളിത്തം ഉണ്ടാകാത്തതിന് മറ്റ് പല കാരണങ്ങളുമാണുള്ളത്. ഒന്ന് ഓണം പോലെയുള്ള പൊതു ആഘോഷ വേളകളിലെ ഏതെങ്കിലുമൊരു അവധി ദിവസം ഇത്തരം പരിപാടികൾ നടത്താൻ ഉചിതമല്ല. കാരണം പലർക്കും ഇത്തരം വേളകളിൽ ഇതുപോലുള്ള പരിപാടികളിൽ വരാൻ അസൌകര്യങ്ങൾ ഉണ്ടാകും. ഞാനും നന്നേ അഡ്ജസ്റ്റ് ചെയ്തിട്ടാണ് മീറ്റിനെത്തിയത്.കണ്ണൂരിൽ നിന്ന് കൂടുതൽ തെക്കോട്ടുള്ളവർക്ക് വലിയൊരു ദൂരം ഈ സമയത്ത് യാത്രയ്ക്ക് വേണ്ടി ചെലവഴിക്കാൻ ബുദ്ധിമുട്ട് ഉണ്ടായിരുന്നിരിക്കും. . തുടർച്ചയായി ഇതിനുമുമ്പ് പല മീറ്റുകൾ പല സ്ഥലത്ത് വച്ച് നടക്കുകയും അതിലെല്ലാം ധാരാളം പേർ പങ്കെടുക്കുകയും ചെയ്തതാണ്. അതുകൊണ്ട് ചിലരെങ്കിലും ഈ മീറ്റിൽ മറ്റ് അസൌകര്യങ്ങൾ കൂടി കണക്കിലെടുത്ത് വരാൻ മടിച്ചിട്ടുണ്ടാകണം. മീറ്റിന്റെ പിറ്റേന്ന് സ്കൂളുകളും ഓഫീസുകളും തുറക്കുന്നതിനാൽ യാത്രയ്ക്കുള്ള തിക്കുംതിരക്കും മടക്കയാത്രയ്ക്ക് പ്രയാസങ്ങൾ ഉണ്ടാക്കും എന്നതും മിറ്റ് കഴിഞ്ഞ് പിറ്റേന്ന് വിദ്യാർത്ഥികൾക്ക് പഠനസ്ഥലങ്ങളിലേയ്ക്കും ജോലിയുള്ളവർക്ക് ജോലിസ്ഥലങ്ങലിലേയ്ക്കും പോകാൻ കഴിയില്ല എന്നതും ചിലരെ സ്വയം ഈ മീറ്റിൽ വരുന്നതിൽ നിന്ന് പിന്തിരിപ്പിച്ചിട്ടുണ്ടാകാം. വീടും ജോലി സ്ഥലവും, വീടും പഠന സ്ഥലവും ഒക്കെ തമ്മിൽ ദൂരമുള്ളവർക്ക് ഈ മീറ്റിൽ വരുന്നത് കൊണ്ട് പിറ്റേന്ന് അസൌകര്യങ്ങൾ ഉണ്ടാകുമായിരുന്നിരിക്കണം. പ്രവാസികളിൽ പലർക്കും പ്രതീക്ഷിച്ചതുപോലെ ലീവും കിട്ടിയിട്ടുണ്ടാവില്ല. അതൊക്കെക്കൊണ്ടാകാം. പ്രതീക്ഷിച്ച പങ്കാളിത്തം വരാതിരുന്നത്. അതൊക്കെ എന്തെങ്കിലുമാകട്ടെ പറഞ്ഞതിൽ പകുതി പേരും, പറയാത്തവരിൽ ചിലരെങ്കിലും കൂടി വന്ന് മീറ്റ് വൻവിജയമാക്കി. . ആദ്യമേ പറഞ്ഞല്ലോ കൂടുതൽ പേരെ പ്രതീക്ഷിച്ചു എന്നതുകൊണ്ടാണ് ആളെണ്ണത്തിന്റെ കാര്യത്തിൽ ഒരു നിരാശ വന്നത്. അല്ലാതെ മീറ്റിന് തീരെ ആളില്ലാഞ്ഞതല്ല.\nഎന്നെ സംബന്ധിച്ച് ഈ മീറ്റും വലിയൊരു അനുഭവമായിരുന്നു. മീറ്റുകളിൽ പങ്കെടുത്ത് പങ്കെടുത്ത് ഇനി ഇടയ്ക്കിടെ ഇങ്ങനെ ബ്ലോഗ്ഗർമാരെയും, ബ്ലോഗിനികളെയും നേരിൽ കാണാതെ പറ്റില്ലെന്ന അവസ്ഥ ആയിട്ടുണ്ട്. ഓരോ മീറ്റിലും അതുവരെ നേരിൽ കണ്ടിട്ടില്ലാത്തവരെ നേരിൽ കാണാൻ കഴിയും എന്നതിന്റെ ആവേശം വേറെയും. ബ്ലോഗ് മീറ്റിൽ വന്ന് ക്യാമറകളുമായി പടം പിടിക്കാൻ ഓടി നടക്കുന്നവരുടെ ആവേശവും സന്തോഷവും മറ്റും കണ്ടാൽ മതി ബ്ലോഗ്മീറ്റുകൾ ബ്ലോഗാളികൾക്ക് എത്ര സന്തോഷപ്രദമാണ് എന്ന് മനസിലാക്കാൻ. ഓരോ മീറ്റും കേവലം ഒരു അനുഭവം എന്നതിനപ്പുറം ഓരോ ചരിത്ര സംഭവങ്ങളായി അക്ഷരങ്ങളിലൂടെയും ചിത്രങ്ങളിലൂടെയും രേഖപ്പെടുത്തപ്പെടുന്നുമുണ്ടല്ലോ. ബ്ലോഗിന്റെ ലോകം ഇപ്പോഴും അന്യമായിട്ടുള്ളവർക്ക് പറഞ്ഞാൽ മനസിലാകാത്ത എന്തോ വൈകാരികത ബ്ലോഗ്ഗർമാരിൽ ബഹുഭൂരിപക്ഷത്തിനുമുണ്ട് എന്നത് ഓരോ ബ്ലോഗ് മീറ്റുകളിലെയും പങ്കാളിത്തം സാക്ഷ്യപ്പെടുത്തുന്നു. ഒരു പക്ഷെ കെ.പി. സുകുമാരൻ അഞ്ചരക്കണ്ടി പറഞ്ഞതുപോലെ വ്യത്യസ്തമായ ആശയങ്ങളും വിശ്വാസങ്ങളും വച്ചു പുലർത്തുന്ന എല്ലാവരിലും നന്മയുടെ- മാനവികതയുടെ ഒരംശം കിടക്കുന്നു എന്നതു തന്നെയാകണം ബ്ലോഗ്ഗർമാരെ പരസ്പരം ഒത്തു ചേരാൻ പ്രേരിപ്പിക്കുന്നതും അത് വൈകാരികമായ ഒരനുഭവമായി മാറുന്നതും.\nഎനിക്ക് വലിയ സന്തോഷമുണ്ട്. കണ്ണൂർ മീറ്റിൽ കൂടി പങ്കെടുത്ത് കഴിഞ്ഞതോടെ അറിയപ്പെടുന്ന നല്ലൊരു പങ്ക് സജീവ ബ്ലോഗ്ഗർമാരെയും നേരിൽ കാണാൻ കഴിഞ്ഞു. ഇനിയും ചിലർ ബാക്കിയുണ്ടെങ്കിലും. ഞാൻ ബ്ലോഗിൽ വരുന്ന നാളുകളിൽത്തന്നെ നേരിൽ കാണണമെന്നഗ്രഹിച്ചിരുന്ന പ്രമുഖ ബ്ലോഗ്ഗർമാരിൽ ചിലരായ കെ.പി.സുകുമാരനും ചിത്രകാരനും മറ്റും കണ്ണൂർ മീറ്റിൽ പങ്കെടുക്കുമെന്ന സൂചന ലഭിച്ചപ്പോൾത്തന്നെ ഈ മീറ്റ് എനിക്ക് മിസ് ആകരുതേ എന്ന് ആഗ്രഹിച്ചിരുന്നു. എന്തായാലും ഇതിലും പങ്കേടുക്കാൻ കഴിഞ്ഞു. മീറ്റിൽ ഷെരീഫ് കൊട്ടാരക്കരയായിരുന്നു മോഡറേറ്റർ എങ്കിലും മൊബെയിൽ വീഡിയോ പിടിത്തത്തിനിടെ കെ.പി.എസും വന്ന് മോഡറേറ്ററായിരുന്നു. അതുപോലെ ഞാൻ നേരിൽ കണ്ടിരുന്നില്ലാത്ത മുരളീ മുകുന്ദൻ ബിലാത്തിപ്പട്ടണം,സമദ്,നൌഷാദ് അകമ്പാടം, ശ്രീജിത്ത് കൊണ്ടോട്ടി,നാടകക്കാരൻ, മേല്പത്തൂരാൻ, മുക്താർ, സമീർ തിക്കോടി, വാല്യക്കാരൻ, ശാന്ത കാവുമ്പായി, എം.സി.പ്രീത, മിനിലോകം തുടങ്ങി വേറെ പലരെയും ഈ മീറ്റിൽ ആദ്യമായി നേരിൽ കാണാനായി. മുരളീ മുകുന്ദൻ ബിലാത്തിപ്പട്ടണമൊക്കെ നാം ബ്ലോഗിലൂടെ അറിയപ്പെടുന്നതിലുമപ്പുറം എന്തൊക്കെയാണെന്ന് മനസിലാക്കാൻ മീറ്റിൽ പങ്കെടുത്തതുകൊണ്ട് സാധിച്ചു. അങ്ങ് ബിലാത്തിപ്പട്ടണത്തിലും അവർ ചുമ്മാതിരിക്കുന്നില്ല. പല നല്ലനല്ല ആക്‌റ്റിവിറ്റീസുകളുമുണ്ട്. അദ്ദേഹവും സമദ് വക്കീലുമൊക്കെ നല്ല മജീഷ്യന്മാരും കൂടിയാണ്. രണ്ടുപേരും ചില മേജിക്കുകൾ അവതരിപ്പിക്കുകയും ചെയ്തു. മാത്സ് ബ്ലോഗിലെ ജനാർദ്ദനൻ മാഷുടെ കുട്ടിപ്പാട്ടും മീറ്റിൽ ശ്രദ്ധേയമായി. വനിതാ ബ്ലോഗ്ഗർമാരിൽ ശാന്ത കാവുമ്പായി, പ്രീത, മിനി തുടങ്ങിയ പലരെയും ഞാൻ നേരിട്ട് മാണുന്നത് ഈ മീറ്റിലാണ്. ഇതെഴുതുന്ന സമയത്ത് ഓർക്കുന്ന പേരുകൾ മാത്രമാണ് ഞാൻ എഴുതുന്നത്. തൊടുപുഴമീറ്റിൽ വച്ച് വിശദമായി പരിചയപ്പെടാൻ കഴിയാതെ പോയ നൌഷാദ് വടക്കേലിനെ കണ്ണൂരിൽ വിശദമായിത്തന്നെ പരിചയപ്പെടാൻ കഴിഞ്ഞു.\nമീറ്റിൽ വരാൻ കഴിയാതിരുന്ന പലരും മീറ്റിനു പോകുന്നില്ലേ പോകുന്നില്ലേ എന്ന് എന്നോട് വിളിച്ചു ചോദിച്ചിരുന്നു.ഞാൻ കണ്ണൂരിലേയ്ക്ക് പൊയ്ക്കൊണ്ടിരിക്കുമ്പോൾ (മാഹി പാലം കടക്കുമ്പോൾ) ബൂലോകം ഓൺലെയിൻ സാരഥി ഡോ.ജെയിംസ് ബ്രൈറ്റ് വിളിച്ച് മീറ്റിന്റെ കാര്യം അന്വേഷിക്കുകയും ആശംസകൾ അറിയിക്കുകയും ചെയ്തു. അദ്ദേഹത്തിന്റെ ആശംസകൾ മീറ്റിൽ ഞാൻ എന്നെ പരിചയപ്പെടുത്തുന്ന സമയത്ത് കൈമാറുകയും ചെയ്തു. അതുപോലെ പാലക്കാട്ടേട്ടൻ ഷെരീഫ് കൊട്ടാരക്കര മുഖാന്തരം ആശംസകൾ വിളിച്ചറിയിച്ചു. അങ്ങനെ മീറ്റിൽ വരാത്ത പലരും ആശംസകൾ വിളിച്ചറിയിച്ചു. . മീറ്റിലെ ബാഡ്ജ് സ്പോൺസർ ചെയ്തത് ബൂലോകം ഓൺലെയിനും നമ്മുടെ ബൂലോകവും ആണ്. ഞാൻ ഈ പറഞ്ഞത് മീറ്റിൽ പങ്കെടുക്കാൻ കഴിയാത്തവർക്ക് കൂടി ആവേശമണ് ബ്ലോഗ് മീറ്റുകൾ എന്ന് സൂചിപ്പിക്കുവാനണ്. ആ ശ്രീജിത്ത് കൊണ്ടോടി ( എ സ്മാർട്ട് ആൻഡ് ഹാൻഡ്സം പയ്യൻജി) ഗൾഫിൽ നിന്ന് മീറ്റിൽ പങ്കെടുക്കാൻ വേണ്ടി മാത്രം വന്നതാണത്രേ! അല്ല, അവർ അവിടെ നിന്നും ഫ്ലൈറ്റിൽ വന്നിറങ്ങുന്നതിനേക്കാൾ റിസ്കാണല്ലോ നമ്മൾ തിരുവനന്തപുരത്ത് നിന്ന് ബസിൽ കണ്ണൂർവരെ ചെല്ലുന്നത്! അതാണ് ബ്ലോഗ് മീറ്റിന്റെ ഒരാകർഷണംന്നേ!\nരാവിലെ അല്പം നേരത്തേ എത്തിയവർക്ക് കെ.പി.എസിന്റെ അദ്ധ്യക്ഷതയിൽ കസേരവട്ടം കൂടി ബ്ലോഗും മറ്റ് സോഷ്യൽനെറ്റ്വർക്കുകളും ആശയ സംവാദങ്ങളുമായും മറ്റും ബന്ധപ്പെട്ട പലപല കാര്യങ്ങളും സംസാരിക്കുവാനും അദ്ദേഹത്തിൽ നിന്നുതന്നെ പല അറിവുകളും ലഭിക്കുവാനുമിടയായി. ഒരർത്ഥത്തിൽ പുതുതലമുറയുടെ മേച്ചില്പുറമായ ഒരു മാധ്യമമേഖലയിൽ ഒരു നിയോഗം പോലെ പ്രായഭേദം മറന്ന് ഇടപെട്ട് സഹവർത്തിച്ചും, സംവദിച്ചും തന്റെ വൈജ്ഞാനികാനുഭവങ്ങൾ ബ്ലോഗിലും മറ്റ് സോഷ്യൽ നെറ്റ്വർക്കുകളിലും പങ്ക് വച്ച് അവയെ സജീവമാക്കുന്നതിൽ കെ.പി. സുകുമാരന്റെ പങ്ക് ഇത്തരുണത്തിൽ എടുത്തുപറയാൻ ആഗ്രഹിക്കുകയാണ്. മുമ്പൊരിക്കൽ നമ്മുടെ “സംഭവം കുമാരൻ” ചോദിച്ചിരുന്നു ചിത്രകാരനെ നേരിട്ട് കണ്ടിട്ടുണ്ടോ എന്ന്. ഞാൻ പറഞ്ഞു ഇല്ലെന്ന്. അപ്പോൾ സംഭവം പറഞ്ഞു, ബ്ലോഗിൽ കാണുമ്പോലെയല്ലാ ആൾ വെറും പാവം ആണെന്ന്. പറഞ്ഞത് കുമാരനായതുകൊണ്ട് വിശ്വസിക്കേണ്ടെന്നു കരുതിയതാണ്. അതും ഒരു കുമാരഫലിതം എന്നേ കരുതിയുള്ളൂ. പല ബ്ലോഗ്ഗർമാരും ബ്ലോഗ്ഗിൽ കാണുന്നതുപോലെയല്ല, നേരിൽ കാണുമ്പോൾ എന്ന് സൂചിപ്പിക്കുമ്പോൾ രാവിലെ കെ.പി.എസ് ഉദാഹരിച്ചതും ചിത്രകാരനെയായിരുന്നു. രണ്ടുപേരും കണ്ണൂർകരായതുകൊണ്ട് ഇപ്പോൾ കണ്ണൂർവാസിയായ ചിത്രകാരനെക്കുറിച്ച് പറയുന്നത് ഒരു കണ്ണൂർ ഫലിതമാകാനേ തരമുള്ളൂ എന്നുതന്നെ കരുതി. സാക്ഷാൽ ചിത്രകാരനെ നേരിൽ കണ്ട് പരിചയപ്പെട്ടപ്പോൾ അക്ഷരാർത്ഥത്തിൽ ശാന്തനും സൌമ്യനുമായ ഈ ബ്ലോഗ്പ്രതിഭ ഒരു അദ്ഭുതമായാണ് എനിക്ക് അനുഭവപ്പെട്ടത്. അതുപോലെ നേരത്തേ പറഞ്ഞ മുരളീ മുകുന്ദൻ ബിലാത്തിപ്പട്ടണം,സമദ്,നൌഷാദ് അകമ്പാടം, ശ്രീജിത്ത് കൊണ്ടോട്ടി,നാടകക്കാരൻ, മേല്പത്തൂരാൻ, മുക്താർ, സമീർ തിക്കോടി, വാല്യക്കാരൻ, ശാന്ത കാവുമ്പായി, എം.സി.പ്രീത, മിനിലോകം തുടങ്ങിയ താരങ്ങളെയൊക്കെ നമ്മൾ ബ്ലോഗിലൂടെമാത്രം അറിഞ്ഞാൽ പോരാ, സത്യമായും നേരിട്ട് കണ്ട് തന്നെ അറിയണം. മഹാ സംഭവങ്ങളാ!\nശ്ശോ, മറ്റുള്ളവരുടെ പേരുകളൊന്നും ഓർമ്മ കിട്ടുന്നില്ല. എല്ലാം ഓർത്തിട്ട് പോസ്റ്റാമെന്നു വച്ചാൽ ഇപ്പോഴൊന്നും നടക്കില്ല്ല. അതിനൊക്കെയാണ് അവിടെ പങ്കെടുത്തവരുടെയൊക്കെ ബ്ലോഗ് യു.ആർ.എലുകൾ എന്റെ വായനശാലാ ബ്ലോഗിൽ കമന്റ് ഇടാൻ ഞാൻ ആവശ്യപ്പെട്ടിരുന്നത്. ഉച്ചയ്ക്ക് പോരേണ്ടായിരുന്നു; പക്ഷെ എന്തു ചെയ്യാൻ! മുമ്പ് കണ്ടിട്ടുള്ള ബ്ലോഗ്ഗർമാരെപറ്റിയൊന്നും ഇവിടെ പേരെടുത്ത് പരാമർശിക്കുന്നില്ല. ഈ മീറ്റിൽ പാതിക്ക് മുങ്ങിയതിനാൽ ഒരു അപൂർണ്ണത എനിക്ക് അനുഭവപ്പെടുന്നുണ്ട്. ശ്രീ സുകുമാരൻസാർ ഞാൻ യാത്ര ചോദിക്കുമ്പോൾ ഇത് പറഞ്ഞിരുന്നു. ഉച്ചയ്ക്ക്ശേഷം ഏതോ കോളേജ് സ്റ്റുഡന്റ്സ് ഒക്കെ അവിടെ ബ്ലോഗ് പഠിക്കാനായി വന്ന് കൂടിക്കിടക്കുന്നതു കണ്ടു. അവരുടെയൊക്കെ സ്ഥിതി എന്തായോ ആവോ. നമ്മളൊക്കെ യാത്ര പറയുമ്പോൾ കുമാരനൊക്കെ സന്തോഷപൂർവ്വം നമ്മളെ കൈയ്യും തന്ന് പറഞ്ഞുവിടുന്നതിൽ ഒരു തിടുക്കം ഉണ്ടായില്ലേ എന്നൊരു സംശയം! പിള്ളേർ വല്ലതും പഠിച്ചോ പഠിപ്പിച്ചോ എന്നൊനും അറിയില്ല. പിന്നെ സീനിയേഴ്സ് ഒക്കെ ഉള്ള ബലത്തിൽ നമ്മളിങ്ങു പോന്നതാണ്. ഉച്ചയ്ക്കു ശേഷത്തെ സെഷൻ ക്ലാസ്സും മറ്റുമായി നന്നായിട്ടുണ്ടാകും എന്ന് കരുതുന്നു. ഇനി ഉച്ചയ്ക്ക് ശേഷമടക്കമുള്ള കൂടുതൽ വിവരങ്ങൾക്ക് മറ്റുള്ളവരുടെ പോസ്റ്റുകൾ വായിക്കുക.\nഞാൻ കണ്ണൂരിൽ ആദ്യമായി പോകുകയായിരുന്നു. മുമ്പ് ചില ആവശ്യങ്ങൽക്ക് പോകാൻ അവസരമുണ്ടായിരുന്നെങ്കിലും അന്നൊന്നും സൌകര്യപ്പെട്ടില്ല. കണ്ണൂർവരെ അങ്ങോട്ടോ ഇങ്ങോട്ടോ ഒരു യാത്ര മൊത്തമായും ബസിലായിരിക്കണമെന്ന് നേരത്തെ ആഗ്രഹിച്ചിരുന്നു. മാത്രവുമല്ല, യാത്ര ഉറപ്പിക്കാനാകത്തതുകൊണ്ട് ട്രെയിൻ ടിക്കറ്റ് ബൂക്ക് ചെയ്തിരുന്നുമില്ല. ട്രെയിനിൽ തള്ളിഞെരുങ്ങി നിന്നുള്ള ദുസഹമായ ചില യാത്രകളുടെ ഓർമ്മകളും സീറ്റ് റിസർവ് ചെയ്യാത്ത ട്രെയിൻ യാത്രയിൻ നിന്ന് എന്നെ പിന്തിരിപ്പിക്കാറുണ്ട്. പിന്നെ ബസാണെങ്കിൽ വീട്ടിനടുത്ത് നിന്ന് കയറി പോകുകയും വന്നിറങ്ങുകയും ചെയ്യാം. ട്രെയിനാണെങ്കിൽ വർക്കലയോ ചിറയിങ്കീഴോ തിരുവനന്തപുരത്തോ പോകണം. ട്രെയിനുകളുടെ സമയനിഷ്ഠയിൽ പണ്ടേ എനിക്ക് വിശ്വാസവുമില്ല. എന്തായാലും ഈ യാത്രയോടെ ഇനി ദൂരയാത്രകൾ ട്രെയിനിൽ മതിയെന്ന ചിന്ത എന്നിൽ ഉണ്ടാക്കിയിട്ടുണ്ടെന്നത് വേറെ കാര്യം. കണ്ണൂരിലെ റോഡുകൾക്ക് ഈ മനം മാറ്റമുണ്ടാക്കുന്നതിൽ ഒരു പങ്കില്ലാതില്ല.അല്ലെങ്കിൽ കേരളത്തിൽ എവിടെയാണ് റോഡുകൾ എല്ലാം ഭംഗിയായിട്ടുള്ളത്? എങ്കിലും കണ്ണൂരിൽ അല്പം കൂടി സ്ഥിതി പരിതാപകരമല്ലേ എന്നു തോന്നാതിരുന്നില്ല. അവിടത്തെ ഭരണ-പ്രതിപക്ഷ നേതാക്കൾ ഒന്നും ഇത് കാണുന്നില്ലെന്നുണ്ടോ?\nമീറ്റിനെ പറ്റി ഇതുവരെ എഴുതിയതൊക്കെത്തന്നെ എനിക്കിപ്പോൾ പങ്ക് വയ്ക്കാൻ കഴിയുന്ന വിശേഷങ്ങൾ. ഇനി അല്പം ചില കത്തികൽ കൂടി അടിച്ചിട്ടേക്കാം. നിങ്ങൾ ആരും വായിച്ചില്ലെങ്കിലും എനിക്ക് ഭാവിയിൽ വായിച്ച് ഓർമ്മകൾ അയവിറക്കാമല്ലോ. അവനവന്റെ ഡയറിക്കുറിപ്പുകൾക്കു കൂടി പ്രസക്തിയുള്ളതാണല്ലോ ബ്ലോഗം!\nസെപ്റ്റംബർ പത്താം തീയതി രാവിലെ ആറ് മണിയ്ക്ക് ഞാൻ തട്ടത്തുമല ജംഗ്ഷനിൽ നിന്നും ഒരു ഫാസ്റ്റിൽ കയറി കൊട്ടാരക്കര ബസ്റ്റാൻഡിൽ ഇറങ്ങി. ഒരു ചായ കുടിച്ച് കഴിഞ്ഞപ്പോഴേയ്ക്കും അവിടെ നിന്നും അപ്പോൾത്തന്നെ കോട്ടയത്തിനു ബസ് കിട്ടി. കോട്ടയത്ത് ചെന്നിറങ്ങി ഒരു ഉപ്പ് സോഡാ നാരങ്ങാവെള്ളം കുടിച്ചു കഴിഞ്ഞപ്പോഴേയ്ക്കും കോഴിക്കോട്ടേയ്ക്കും ഉടൻ ബസ് കിട്ടി. വൈകുന്നേരം അഞ്ചുമണിയോടടുപ്പിച്ച് കോഴിക്കോട് എത്തിയെന്നാണ് ഓർമ്മ. അവിടെനിന്നും കണ്ണൂർ ബോർഡ് വച്ച ഒരു സ്വകാര്യ ബസിൽ കയറി. കുറെ ദൂരം ചെന്ന് കണ്ടക്റ്റർ ടിക്കറ്റ് നൽകാൻ വന്നപ്പോൾ പറയുന്നു, വണ്ടി തലശ്ശേരി വരെയേ ഉള്ളൂവെന്ന്. അങ്ങനെ തലശ്ശേരിയുടെ മണ്ണിലും കാലുകുത്തി. കാൽമണിക്കൂർ തലശ്ശേരിയിൽ കാത്തുനിന്ന് മറ്റൊരു സ്വകാര്യ ബസിനു വച്ച് പിടിച്ചു. രാത്രി പത്തുമണിയോടെ കണ്ണൂർ പട്ടണത്തിലെ പേരറിയാത്തൊരു കവലയിൽ ആ ബസുകാർ കൊണ്ടിറക്കി. ബസ്സ്റ്റാൻഡ് പരിസരവുമല്ല, റെയിൽ വേ സ്റ്റേഷൻ പരിസരവുമല്ല.ആന്റണിജിയെ അനുകരിക്കുന്ന മിമിക്രിക്കാരുടെ ഭാഷയിൽ പറഞ്ഞാൽ വളരെ ക്രൂരവും പൈശാചികവുമായ ഒരു കൊണ്ടിറക്കലായിരുന്നു അത്.എന്തായാലും ചെന്നിറങ്ങിയേടത്തുതന്നെ ഒരു ഹോട്ടൽ കണ്ടു. ചാടിയങ്ങു കയറി. വിശപ്പത്രയ്ക്കുണ്ടായിരുന്നു. രാവിലെ മൂന്നര മണിയ്ക്ക് എഴുന്നേറ്റതാണ്. പുലർച്ചേതന്നെ അഞ്ചുമണിയ്ക്ക് അല്പം പുട്ടും കട്ടൻചായയും കഴിച്ചതാണ്. പിന്നെ കൊട്ടാരക്കര നിന്നൊരു കാലിച്ചായ. കോട്ടയത്ത് നിന്നൊരു ഉപ്പ് സോഡാ നാരങ്ങവെള്ളം. തൃശൂരിൽ നിന്നൊരു ചായയും കടിയും. അല്ലാതെ ഒന്നും കഴിച്ചിരുന്നില്ല. അതിനുള്ള സമയം തരാതെ ഓരോ ബസ്സ്റ്റേഷനുകളിൽ നിന്നും ബസ് കിട്ടിക്കൊണ്ടിരുന്നു.\nമാത്രവുമല്ല, യാത്രകളിൽ വയറിനെ പരീക്ഷണ വസ്തുവാക്കാൻ ഞാൻ തുനിയാറില്ല. വയറൊക്കെ നമ്മുടേതുതന്നെ. എപ്പോഴും നമ്മൾ വിചാരിക്കുന്നതുപോലെ സുഖമായിരിക്കണം എന്നില്ല. വിശപ്പുണ്ടെന്നു കരുതി അവനവന്റെ വയറിന്റെ ഇഷ്ടാനിഷ്ടങ്ങൾ അറിയാതെ കണ്ടതും കടിയതും വാങ്ങിത്തിന്നുന്നത് ബുദ്ധിപരമല്ല. തൃശൂരിൽ ഭക്ഷണം കഴിക്കാൻ ബസ് പിടിച്ചിട്ടിരുന്നു. കണ്ടക്ടറും ഡ്രൈവറും മറ്റ് യാത്രക്കരും കയറിയ ഹോട്ടലിൽ ഞാനും ചെന്ന് ഒന്ന് എത്തി നോക്കി. അവിടെ ഡിഷിൽ ഇരിക്കുന്ന ചോറിന്റെ രൂപഭാവങ്ങളും ഹോട്ടലിന്റെ ആകെമൊത്തം ടോട്ടൽ രീതി ശാസ്ത്രവുമൊക്കെ കണ്ടപ്പോൾ തന്നെ എന്റെ വയറ് വിളിച്ച് പറഞ്ഞു. കണ്ണൂർവരെ ഞാൻ അടങ്ങിയിരുന്നോളാമേ! ദയവായി ഈ ഹോട്ടലിൽ കയറി എന്നെ പീഡിപ്പ്ക്കരുതേ എന്ന്! ഡ്രൈവർക്കും കണ്ടക്ക്ടർക്കും സ്പെഷ്യൽ പരിഗണനയൊക്കെ ഹോട്ടലിൽ കിട്ടും. ബസിലെ മൊത്തം യാത്രക്കാരെയും അവിടെ കൊണ്ടു കയറ്റിക്കൊടുക്കുന്നതാണല്ലോ. പക്ഷെ നാളെ അതുവഴിവരാൻ സാദ്ധ്യതയില്ലാത്ത യാത്രക്കാരോട് ഹോട്ടലുകാർക്ക് വലിയ സ്നേഹമൊന്നും വേണ്ടല്ലോ. മിക്കവാറും തലേ ദിവസത്തെയും പിറ്റേന്നത്തെയും സാധനങ്ങളുടെ മിശ്രിതങ്ങളായിരിക്കും അവർക്ക് മുന്നിൽ വിളമ്പുന്നത്. മുമ്പ് നമ്മുടെ പ്രദേശത്ത് പരിചയമുള്ള ഒരു ഹോട്ടലിൽ ഇതുപോലെ ബസ് നിർത്തിയ സമയത്ത് യാദൃശ്ചികമായി നമ്മളും ചെന്നു കയറിയതും ബസിൽ വന്നവർക്ക് കൊടുത്ത ഭക്ഷണം തന്നെ നമുക്കും നൽകാൻ അവർ നിർബന്ധിതരായതും വീട്ടിൽ എത്തി വൊമിറ്റ് ചെയ്തതും ഇത്തരം സന്ദർഭങ്ങളിൽ ഓർക്കാറുണ്ട്. എന്തായാലും ഈ യാത്ര ഭാഗീകമായെങ്കിലും ഒരു നിരാഹാര യാത്രയായി തന്നെ തുടരാം എന്ന് തീരുമാനിച്ചു. അവിടെ ഒരു സ്റ്റാളിൽ നിന്നും ഒരു ചായയും പേരറിയാത്ത വട്ടത്തിലുള്ള ചെറിയൊരു പലഹാരവും വാങ്ങി കഴിച്ച് ബസിൽ കയറി. പേരറിയാത്ത ആ സാധനം ഒന്നു കടിച്ചുനോക്കിയപ്പൊൾ വലിയ കുഴപ്പാകാരനല്ലെന്നു തോന്നിയതുകൊണ്ട് അതങ്ങ് തിന്നു. നല്ല രുചിയുമുണ്ടായിരുന്നു. നമ്മുടെ ഇവിടെയൊന്നും ആ വട്ടക്കടിയില്ല!\nഅപ്പോൾ നമ്മൾ കണ്ണൂരെത്തിയതല്ലേ? കണ്ണൂരിൽ ആ ഹോട്ടലിൽ നിന്ന് രാത്രി ബാക്കിവന്ന ഭക്ഷണത്തിൽ ഒരു പങ്ക്- മൂന്ന് പെറൊട്ടയും മീർകറിയും പരീക്ഷിച്ച ശേഷം പുറത്തിറങ്ങി. കണ്ണൂരിൽ ആദ്യമായതുകൊണ്ട് ഇവിടെ എങ്ങനെയൊക്കെയാണ് നമ്മൾ പെർഫോം ചെയ്യേണ്ടതെന്ന് അത്ര നിശ്ചയമില്ല. കണ്ണൂരിലെ റോഡുകളിലൂടെ സഞ്ചരിച്ച വശംകെട്ടതിന്റെ ലക്ഷണങ്ങൾ കാണുന്ന എല്ലാവരിലും ഉണ്ടോ എന്ന ഒരു സംശയവും ഉണ്ടായി. ഇനി ഒരു ആട്ടോ വിളിക്കണം. മാഡായിപ്പാറയിൽ എത്തണം. അവരെ ആരെയും വിളിച്ച് ബുദ്ധിമുട്ടിക്കാതെ അവിടെ എത്തണം.ഞാൻ കയറിയ ഹോട്ടലിനു സമീപമുള്ള ഒരു കടയിൽ അന്വേഷിക്കാമെന്നു കരുതി. ചുമ്മാ ചോദിച്ചാൽ അവർക്ക് വല്ല ബുദ്ധിമുട്ടോ ഉണ്ടായാലോ എന്നു കരുത് സിഗരറ്റ് വലി ശീലമല്ലെങ്കിലും ഒരു സിഗരറ്റ് വാങ്ങി ബാഗിൽ ഒളിപ്പിച്ചിട്ട് നൈസായി ചോദിച്ചു, ഈ മാഡായിപ്പാറ എവിടെയാണെന്ന്! (വല്ല മിഠായിയോ വാങ്ങിയാൽ അടവാണെന്ന് അവർക്ക് മനസിലാകും). പക്ഷെ വിത്സ് വാങ്ങിയത് വെറുതെയായി. നാലുരൂപ പോയത് മിച്ചം. കടക്കാരൻ കുറച്ച് അലോചിക്കുന്നതായൊക്കെ അഭിനയിച്ചിട്ട് മനസില്ലാ മനസോടെ പഴയങ്ങാടി എന്നു പറഞ്ഞു.അതിനു പഴയങ്ങാടി എവിടാന്നറിയാമെങ്കിൽ പിന്നെ അവിടെ ചെന്നിട്ട് ചോദിച്ചാൽ പോരേ എന്ന് അയാളോട് പറയണമെന്നുണ്ടായിരുന്നെങ്കിലും സ്ഥലം കണ്ണൂരാണ്. ഒറ്റ ഓട്ടത്തിനൊന്നും തട്ടത്തുമലയെത്തില്ല. അതുകൊണ്ട് ബുദ്ധിപരമായ തീരുമാനമെടുത്തു. പിന്നെ ഒന്നും ചോദിച്ചില്ല.\nറോഡിന്റെ മറുവശത്ത് വന്ന് അവിടെ പാർക്ക് ചെയ്തിരുന്ന ഒന്ന് രണ്ട് ആട്ടൊകളിൽ ചെന്ന് മുട്ടി നോക്കി. പക്ഷെ മാഡായിപ്പാറയിലല്ല ഏതു മൂഡായിപ്പാറയിലായാലും ഓടാൻ അവർക്ക് താല്പര്യമില്ല. ഇന്നത്തേക്ക് അവർക്ക് എല്ലാം തികഞ്ഞ് കിടക്കുകയാണെന്ന് നമ്മളുണ്ടോ അറിയുന്നു! പിന്നെ അവിടെ ആളിറക്കാൻ വന്ന് നിന്ന ഒന്നു രണ്ട് ആട്ടോകൾ വിളീച്ചു നോക്കി. അവർക്കും അന്നത്തേയ്ക്ക് എല്ലാം തികഞ്ഞ മട്ടാണ്. ഓടാൻ വയ്യ. പിന്നെ എന്റെ ചിന്ത ഈ ആളൊഴിഞ്ഞതും വൃത്തിഹീനവുമായ സ്ഥലത്ത് നിന്ന് ബസ്സ്റ്റൻഡിലേയ്ക്കോ റെയിൽവേ സ്റ്റേഷനിലേയ്ക്കോ പോകാം എന്നായി. നടക്കാൻ തുടങ്ങുമ്പോൾ ഒരു ആട്ടോ വന്ന് ആളിറക്കാൻ നിർത്തി. ഒരു ഭാഗ്യപരീക്ഷണം കൂടി നടത്താമെന്ന് കരുതി. പക്ഷെ മാഡായിക്കാര്യം ഞാൻ പറഞ്ഞില്ല. റെയിൽ വേ സ്റ്റേഷനിൽ കൊണ്ട് വിടാൻ പറഞ്ഞു. അപ്പോൾ എന്നെ വിശ്വാസമില്ലാത്തതുപോലെ അയാൾ തുക പറഞ്ഞു. ഇരുപത് രൂപ. ആകട്ടെയെന്ന് ഞാനും. റെയിവേ സ്റ്റേഷനിൽ ചെന്ന് അവിടെ ബ്ലോഗ്ഗർമാർ വല്ലവരും വല്ല ട്രെയിനിലും വന്നിറങ്ങുന്നുണ്ടോ എന്ന് നോക്കുകയായിരുന്നു ലക്ഷ്യം. അവിടെ ചെന്നപ്പോൾ അവിടെ കുറെ പോലീസും പരിവാരവും ആൾക്കൂട്ടവും ഒക്കെ. ങേ! ഞാൻ വരുമെന്ന് ഇവരോടൊന്നും പറഞ്ഞിരുന്നില്ലല്ലോ. പ്രൊട്ടക്ഷനൊന്നും ചോദിച്ചിരുന്നില്ലല്ലോ. പിന്നെ ഇതിപ്പോൾ ഇവരെങ്ങനെ അറിഞ്ഞു? ഒരു സ്റ്റേറ്റ് കാറും കിടപ്പുണ്ട്. ഞാൻ മനസിൽ പറഞ്ഞു, വേണ്ടായിരുന്നു. അവിടെ പോലീസുകാർക്കിടയിലെയ്ക്ക് നുഴഞ്ഞു കയറിയിട്ട് ആരും മയൻഡു ചെയ്യുന്നില്ല.ആളെ മനസിലാകാഞ്ഞിട്ടാണോ? അല്ല, അവർക്ക് സ്വീകരിക്കേണ്ട ആളെയൊക്കെ അവർക്ക് മനസിലായി. മന്ത്രി കുഞ്ഞാലിക്കുട്ടി പരിവാര സമേതം ട്രെയിനിൽ വന്നിറങ്ങി മന്ദം മന്ദം നടന്നു വന്ന് എനിക്ക് വേണ്ടി ഒരുക്കി നിർത്തിയിരുന്ന സ്റ്റേറ്റ് കാറിൽ കയറി പോകുകയായിരുന്നു!\nഇനിയിപ്പോൾ ഇവിടെ നിന്ന് കറങ്ങുന്നതിൽ അർത്ഥമൊന്നുമില്ല. എങ്ങനെയും ഒന്നുറങ്ങണം. ആദ്യം ഒരു ട്യൂറിസ്റ്റ് ഹോമിൽ ചെന്നപ്പോൾ അവിടെ റിസപ്ഷനിൽ തറയിൽ പായ വിരിച്ച് മൂടിപ്പുതച്ച് കിടന്നുറങ്ങുകയാണ് രണ്ടുമൂന്നു പേർ. റിസപ്ഷൻ ചെയറിൽ ആരുമില്ല. അവിടെനിന്നും മറ്റൊരു ട്യൂറിസ്റ്റ് ഹോമിൽ പോയി ഒരു മുറിയെടുത്തു. പിന്നെ ഇറങ്ങിവന്ന് ഒരു ഹോട്ടലിൽ കയറി രണ്ട് പെറൊട്ട കൂടി വാങ്ങി തിന്നിട്ട് മുറിയിൽ പോയിക്കിടന്നുറങ്ങി. പിറ്റേന്ന് അതിരാവിലെ എഴുന്നേറ്റു. പുറത്തിറങ്ങി അല്പം നടന്നിട്ട് റെയിൽവേ ക്യാന്റീനിൽ കയറി രണ്ടുമൂന്ന് നൂലപ്പവും ഒരു ചായയും ചെയ്തു! പിന്നെ വന്ന് കുളിച്ച് റെഡിയായി ഒരു ആട്ടോയിൽ കയറി ജവഹർ വായനശാലയിൽ എത്തി. ഇതിനിടയിൽ അത്യാവശ്യം വീട്ടിൽ വിളിച്ച് വിശേഷങ്ങൾ തിരക്കി. ജവഹർ വായനശാലാ ഹാളിൽ വേദിക്കുമുന്നിൽ നേരത്തെ എത്തി ചർച്ചയിലായിരുന്ന കെ.പി.സുകുമാരൻ, നൌഷാദ് വടക്കേൽ തുടങ്ങിയ രണ്ടുമൂന്നുപേർ ഉണ്ടായിരുന്നു. ഞാൻ അവരുടെ തൊട്ടുപുറകിൽ ചെന്ന് ഇരുന്നു. തിരിഞ്ഞുനോക്കിയ കെ.പി.സുകുമാരൻ എന്നെ കണ്ടതും തിരിച്ചറിഞ്ഞ് ഹായ് പറഞ്ഞ് കൈതന്നു. പിന്നെ അപരിചിത്വം ഏതുമില്ലാതെ കുശല പ്രശ്നങ്ങളും ചർച്ചകളും തുടർന്നു.നേരിട്ട് കാണുന്നിലെങ്കിലും എന്നും ബന്ധപ്പെടുന്നവരാണല്ലോ. അതുകൊണ്ട് എന്നും കാണുന്നവരെ പോലെ നമ്മൾ സംസാരത്തിലായി. നൌഷാദ് വടക്കേലിനെ തൊടുപുഴവച്ച് നേരെ പരിചയപ്പെടാൻ കഴിയാത്ത കുറവ് പരിഹരിക്കപ്പെട്ടു.\nഅല്പസമയം കഴിഞ്ഞപ്പൊൾ ആർ.കെ.തിരൂരും, പത്രക്കാരനും വന്ന് ഒപ്പം ചേർന്നു. പിന്നെ ഒറ്റയ്ക്കും കൂട്ടായും ബ്ലോഗ്ഗർമാർ വന്നുകൊണ്ടിരുന്നു. പത്ത് മണിയോടെ മീറ്റ് ആരംഭിച്ചു.ഷെരീഫ് കൊട്ടാരക്കര മോഡറേറ്ററായി. ഇടയ്ക്കിടെ അത്യാവശ്യം മൊബെയിൽ വീഡിയോ പിടിത്തത്തിനിടയിൽ കെ.പി.എസും വന്ന് മോഡറെറ്ററായി. പങ്കെടുത്ത എല്ലാവരും സദസിനു മുന്നിൽ വന്ന് പരിചയപ്പെട്ടു. അല്പം വിശദമായിത്തന്നെ.മുക്താറിന്റെ വിരൽ തൊടീയ്ക്കൽ പരിപാടി, വക്കീൽ സമദിന്റെയും മുരളീമുകുന്ദൻ ബിലാത്തി പട്ടണത്തിന്റെയും മാജിക്ക് ഷോ, അതിൽ ചിലതിന്റെ അനാവരണം, ബിലാത്തിയുടെ മിഠായി സൽക്കാരം, ജനാർദ്ദനൻ മാസ്റ്ററുടെ കുട്ടിപ്പാട്ട്, കൂടാതെ റെജി പുത്തൻ പുരയ്ക്കൽ, നൌഷാദ് അകമ്പാടം, വാല്യക്കാരൻ, കെ.പി.എസ് എന്നിവരുടെ സ്റ്റിൽ-വീഡിയോ പിടിത്തങ്ങൾ തുടങ്ങിയവയുമായി ഉച്ചവരത്തെ മീറ്റ് ഉത്സാഹഭരിതമായിരുന്നു. ഉച്ചയ്ക്ക് ഗ്രൂപ്പ് ഫോട്ടോയ്ക്ക് ശേഷം അടുത്തുള്ള ഒരു കെട്ടിടത്തിന്റെ മൂന്നാം നിലയിൽ വിഭവ സമൃദ്ധമായ ഓണ സദ്യ. നല്ല രസ്യൻ പായസമായിരുന്നെങ്കിലും പായസം ഞാൻ കുടിച്ചില്ല.\nഉച്ചയൂണിനു ശേഷം ഞാൻ മീറ്റിൽ നിന്ന് യാത്രപറഞ്ഞുതുടങ്ങി. കെ.പി.സുകുമാരൻ സാറിനോട് യാത്ര പറയുമ്പോൾ അത് ഒരു പൂർണ്ണത തോന്നുന്നില്ലെന്ന് അദ്ദേഹം പറഞ്ഞു. എനിക്കും അങ്ങനെ തന്നെ തോന്നുന്നുവെന്ന് ഞാനും പറഞ്ഞു. ഒരു മീറ്റിൽ നിന്നും ഇതുവരെ പാതിവഴിക്ക് പോയിട്ടില്ല. പക്ഷെ പിറ്റേന്ന് വെളുപ്പിന് ഏഴ് മണിയ്ക്ക് മുമ്പ് വീട്ടിൽ എത്തിയേ പറ്റൂ .ഉച്ചയ്ക്കു ശേഷം നിന്നാൽ അത് നടക്കില്ല. അതുകൊണ്ട് ക്ഷമാപണത്തോടെ കെ.പി.എസ്, ചിത്രകാരൻ, ബിജു കൊട്ടില തുടങ്ങിയവരോടെല്ലാം യാത്രപറഞ്ഞു. ഇങ്ങോട്ട് ബസിലാണ് വന്നതെന്നറിഞ്ഞ ചിത്രകാരൻ ഇനി ട്രെയിനിലേ പോകാവൂ എന്ന് കർശനമായി ഉപദേശിക്കുകയും ചെയ്തു. പ്രത്യേകിച്ചും കണ്ണൂർമുതൽ കോഴിക്കോട് വരെ ഉള്ള റോഡിന്റെ അവസ്ഥകൂടി കണക്കിലെടുത്താണ് അവർ അങ്ങനെ പറഞ്ഞത്. പക്ഷെ ട്രെയിൻ കാത്ത് നിൽക്കാനും ടിക്കറ്റ് തരപ്പെടുത്താഉമൊന്നും ഞാൻ മിനക്കെട്ടില്ല. ലോഡ്ജിൽ റൂം വെക്കേറ്റ് ചെയ്യാൻ പോയപ്പോൾ ടോയിലറ്റിൽ കയറി ഒന്നു മുഖം കഴുകാമെന്ന് വച്ച് മുഖം കഴുകി തിരിച്ചിറങ്ങുമ്പോൾ കാൽ വഴുതി ചെറുതായൊന്ന് തറയിൽ വീണത് കാരണം പിന്നെ കുളിക്കേണ്ടിയും വന്നു. അതുകാരണം അരമണിക്കൂറിലധികം വൈകുകയും ചെയ്തു. അതുകൊണ്ട് അല്പം റിസ്ക് എടുത്താണെങ്കിലും ബസിൽതന്നെ മടക്കയാത്രചെയ്യാൻ തീരുമാനിച്ചു.. മാത്രവുമല്ല, ഇന്ത്യൻ റെയിൽവേയുടെ സമയനിഷ്ഠയിൽ എനിക്ക് തീരെ വിശ്വാസം പോരാ. ട്രെയിൻ എവിടെയെങ്കിലും പിടിച്ചിട്ടാൽ സംഗതി കുഴഞ്ഞു. പിന്നെ രാവിലെ ഏഴുമണിയ്ക്കല്ല, രാത്രിയയാലും എത്തില്ല.\nപിറ്റേന്ന് രാവിലെ ഏഴ് മണിയ്ക്ക് ഞാനിങ്ങ് വീട്ടിലെത്താതിരുന്നാൽ എന്തു സംഭവിക്കുമെന്നല്ലേ?ങാ, ചോദിച്ചില്ലെങ്കിലും പറയാം. ഞാൻ കണ്ണൂരിൽ വരുന്ന വിവരം ഇവിടെ ആരോടും കൊട്ടി ഘോഷിച്ചിരുന്നില്ല. എന്റെ ഒരു യാത്രകളും മുൻ കൂട്ടി ആരോടും പറയാറില്ല.തലേന്നാകുമ്പോൾ വീട്ടിൽ പറയും. വാപ്പയും ഉമ്മയും സുഖമായിരിക്കുന്നെങ്കിലേ ഉള്ളൂ ദൂരയാത്ര. ഇതും അങ്ങനെ ആയിരുന്നു. എന്റെ ഡീംഡ് സർവ്വകലാശാലയിൽ (ചെറിയൊരു ട്യൂഷൻ പുരയാണേ!) പകരം മറ്റ് അറേജ്മെന്റുകൾ വരുത്തിയിരുന്നില്ല. ഓണാവധികഴിഞ്ഞ് സ്കൂൾ തുറക്കുന്ന ദിവസമാണ്. രാവിലെ കുട്ടികൾ എത്തും. ഏഴര മണിയ്ക്ക് ക്ലാസ്സ് തുടങ്ങണം. അവറ്റകൾ വരുമ്പോൾ ഞാനില്ലെന്നറിഞ്ഞാൽ ചില വേന്ദ്രന്മാരും വേന്ദ്രത്തികളും കൂടി നിരന്ന് നിന്ന് സർവകലാശാലയുടെ തൂണുകൾ ഓരോന്ന് പിഴുത് താങ്ങിയെടുത്ത് റോഡിൽ കൊണ്ടുവച്ചിട്ട് പുര നിന്നിടം പ്ലേ ഗ്രൌണ്ടാക്കും. റോഡിൽ വാഹന ഗതാഗതം സ്തംഭിയ്ക്കും. പ്ലസ്-ടൂവിലെ വേന്ദ്രന്മാരും വേന്ദ്രത്തികളും കൂടി തൊട്ടുചേർന്ന് കിടക്കുന്ന റബ്ബർതോട്ടം ലാൽബാഗ് ഉദ്യാനമാക്കും! ഏതെങ്കിലും ലേഡീ ടീച്ചർമാർ വന്നുപെട്ടാൽ അവരെ മണവാട്ടിയാക്കി ചിലർ ഒപ്പനകളിക്കും. വല്ല ജൂനിയർ സാറന്മാരോ ചെന്ന് അച്ചടക്കം പാലിക്കണമെന്നു പറഞ്ഞാൽ അവരെ സ്റ്റംബാക്കി കുത്തി നിർത്തിയായിരിക്കും പിന്നെ ക്രിക്കറ്റ്കളി! വല്ല സീനിയർ ഡിഗ്രിക്കുട്ടികളോ സാറു വരുമ്പോൾ പറഞ്ഞുകൊടുക്കുമെന്ന് ഭീഷണിപ്പെടുത്തിയാൽ അവരെ എടുത്ത് തറ്റുടുത്തുകൊണ്ടാകും പിന്നെ ജൂനിയേഴ്സിന്റെ താണ്ഡവനൃത്തം! മണിക്കൂറുകൾക്കുള്ളിൽ വീടും കോളേജും പരിസരവും എല്ലാം ചാത്തനാടിയ കളം പോലെയാകും. അതാണ് കാലം. അതുകൊണ്ട് എങ്ങനെയും ഏഴുമണിയ്ക്ക് എത്തിയേ കഴിയുമായിരുന്നുള്ളൂ!\nകണ്ണൂർ നിന്ന് ഒരു ചായയും കുടിച്ച് ഒരു ബസിൽ കോഴിക്കോട് എത്തി. സത്യം റോഡ് വഴി നാല് മണിക്കൂർ എടുത്തു. രാത്രി എട്ട് മണിയോടടുപ്പിച്ച് കോഴിക്കോട് ബസ്സ്റ്റാൻഡിൽ എത്തി. കെ.എസ്.ആർ.റ്റിസി സ്റ്റാൻഡിൽ പോകാൻ ആട്ടോ വിളിച്ചപ്പോൾ ഇപ്പോൾ ബസെല്ലാം ഈ സ്റ്റാൻഡിൽ നിന്നാണ് പോകുന്നതെന്നും മറ്റേടത്ത് പണിനടക്കുകയാണെന്നും അറിഞ്ഞു.ബസ്സ്റ്റാൻഡിലെ ഒരു ഹോട്ടലിൽ കയറി രണ്ടുമൂന്ന് പെറോട്ടയും ഒരു ചായയു പരീക്ഷിച്ച ശേഷം തൃശൂരിലെയ്ക്കുള്ള ഒരു കെ.എസ്.ആർ.റ്റി.സി ബസിൽ കയറി സ്ഥലം പിടിച്ചു. അപ്പോഴുണ്ട് ഒരു അനൌൺസ്മെന്റ് വരുന്നു; മുവാറ്റുപുഴ, കോട്ടയം, കിളിമാനൂർ വഴി തിരുവനന്തപുരത്തേയ്ക്ക് പോകുന്ന കെ.എസ്.ആർ.റ്റി.സി ബസ് സ്റ്റാൻഡിലുണ്ട്, ഉടൻ പുറപ്പെടുന്നുവെന്ന്. ഇരുന്ന ബസിൽ നിന്ന് ചാടിയിറങ്ങി തിരുവനന്തപുരം ബസിൽ കയറി. സീറ്റുകിട്ടിയില്ല. പുറകുവശത്ത് ചാരി ഒരു നില്പ്. മാനന്തവാടിയിൽ നിന്ന് കയറിയരും നിൽക്കുന്നുണ്ട്. നല്ല തിക്കും തിരക്കും. കുറെ ദൂരം നിന്നു.പിന്നെ പ്ലാറ്റ് ഫോമിൽ ഇരുന്നു. ഞാൻ ഇരിക്കാത്ത താമസം എന്റെ സമീപത്ത് കൂനിക്കൂടി നിന്നിരുന്ന ഓരോരുത്തരായി പ്ലാറ്റ്ഫോമിൽ ഇരിപ്പും കിടപ്പുമായി. തൃശൂരിൽ എത്തിയപ്പോൾ എനിക്ക് സീറ്റ് കിട്ടി. ഇനി ആരെ പേടിക്കണം? പിന്നെ ഉറക്കം, സ്വപ്നം, ഉണരൽ, പിന്നെയും ഉറങ്ങൽ, സ്വപ്നം അമേരിക്ക, ലണ്ടൻ, ഫ്രാൻസ് തുടങ്ങി ഭൂഖണ്ഡാന്തര സ്വപ്നയാത്രകൾ! ഇടയ്ക്ക് മുവാറ്റുപുഴ നിർത്തിയിട്ടപ്പോൾ ഒരു ചൂട് കട്ടൻചായ ചെയ്തു. (മുവാറ്റുപുഴയാണെന്ന് തോന്നുന്നു. അതൊക്കെ രാത്രി ആരു നോക്കാൻ!)\nകൊട്ടാരക്കരയിൽ അല്പസമയം വണ്ടി പിടിച്ചിട്ടപ്പോൾ സൂപ്പർഫാസ്റ്റിന് സ്ഥിരം സ്റ്റോപ്പില്ലാത്ത തട്ടത്തുമലയിൽ എന്നെ ഇറക്കാൻ നിർത്തണമെന്നൊരു റിക്വസ്റ്റ് ഞാൻ കണ്ടക്ടർക്ക് മുന്നിൽ അവതരിപ്പിച്ചു. ആറരയ്ക്ക് തിരുവനന്തപുരത്തെത്തേണ്ട ബസാണ് അല്പം വൈകിയോടുന്നതെന്ന വിവരം അക്ണ്ടക്ടർ സൂചിപ്പിച്ചു. അതിനാൽ ഞാൻ ആ റിക്വസ്റ്റ് പിൻവലിച്ചു. കാരണം ഓരോ സ്റ്റോപ്പിൽ നിർത്തുമ്പോഴും സമയത്ത് എത്തുമോ എന്ന വേവലാതിയുമായി ഇരുന്ന ആളാണ് ഞാൻ. ഇനി ഞാനായിട്ട് ഒരു നിമിഷം യാത്രക്കാർക്ക് പാഴാക്കുന്നില്ല. തട്ടത്തുമലയ്ക്കപ്പുറം കിളിമാനൂർ സ്റ്റാൻഡിലോ തട്ടത്തുമലയ്ക്കിപ്പുറം നിലമേൽ ജംഗ്ഷനിലോ ഇറങ്ങാൻ തീരുമാനിച്ചു. രാവിലെ ഏഴ് മണിയ്ക്ക് നിലമേൽ ജംഗ്ഷനിൽ ഇറങ്ങി മറ്റൊരു കെ.എസ്.ആർ.റ്റി സി ബസിൽ കയറി ഏഴുമണിയും അഞ്ച് നിമിഡവുമായപ്പോൾ തട്ടത്തുമല ജംഗ്ഷനിലെത്തി. പിന്നെ പെട്ടെന്ന് കുളിച്ച് റെഡിയായി നമ്മുടെ തൊഴിൽ ജീവിതത്തിലേയ്ക്ക്! ഇതൊക്കെ തന്നെ എന്റെ മീറ്റ് യാത്രാ വിശേഷങ്ങൾ. ആരെങ്കിലും വായിച്ച് സമയ നഷ്ടം വന്നെങ്കിൽ ക്ഷമ ചോദിക്കുന്നില്ല. വായിച്ചെങ്കിൽ അക്ഷരം കുറച്ചുകൂടി ഉറച്ചിട്ടുണ്ടാകും; അതൊരു നഷ്ടമല്ലല്ലോ!\nമീറ്റിനെക്കുറിച്ച് കൂടുതലറിയാനും ചിത്രങ്ങൾ കാണാനും മറ്റുള്ളവരുടെ പോസ്റ്റുകൾ വായിക്കുക. മീറ്റിൽ പങ്കെടുത്ത കുറച്ചുപേരുടെ ബ്ലോഗുകൾ ഞാൻ എന്റെ വിശ്വമാനവികം വായനശാലയിൽ ലിസ്റ്റ് ചെയ്തിട്ടുണ്ട്. പോയി നോക്കാം. മീറ്റിൽ പങ്കെടുത്ത എല്ലാവരും അവരുടെ ബ്ലോഗ് യു.ആർ.എൽ നൽകിയാൽ അത് വായനശാലയിൽ ലിസ്റ്റ് ചെയ്യാൻ സാധിക്കും. http://viswamanavikamvayanasala.blogspot.com/\nകൂടുതൽ ചിത്രങ്ങൾ കാണുവാൻ ചിത്രബ്ലോഗം2എന്ന ബ്ലോഗം സന്ദർശിക്കുക. http://chithrablogam.blogspot.com/2011/09/blog-post.html\nഈ ചിത്രങ്ങൾ കൂടുതലും റെജി പുത്തൻ പുരയ്ക്കലിന്റേതാണ്. മറ്റ് ചിലരെടുത്ത ചിത്രങ്ങളുമുണ്ട്. അവരുടെയൊക്കെ ബ്ലോഗുകൾ കാണാൻ വിശ്വമാനവികം ബ്ലോഗ് വായനശാല എന്ന ബ്ലോഗിൽ എത്തുക. http://viswamanavikamvayanasala.blogspot.com/\nPosted by ഇ.എ.സജിം തട്ടത്തുമല at 6:30 PM\nLabels: ബ്ലോഗ് മീറ്റ്, ലേഖനം\nമീറ്റില് പങ്കെടുക്കണമെന്ന് മോഹമുണ്ടായിരുന്നു. കഴിഞ്ഞില്ല. ആ വിഷമം ഒരു പോസ്റ്റാക്കി സമാധാനിച്ചു. ആശംസകള്.\n( പാലക്കാട്ടേട്ടന് )\nവളരെ കൃത്യമായി യാത്രയും അവിടെ എത്തിപ്പെട്ട വഴിയും കൃത്യമായി തന്നെ വരച്ചു വെച്ചു. പറഞ്ഞ എല്ലാ കാര്യങ്ങളും തന്നെ പറഞ്ഞവര് എത്താതിരിക്കാനുള്ള കാരണവും. എങ്കിലും മറക്കാന് കഴിയാത്ത ഒരാത്മബന്ധം ആ ഹാളിലൂടെ ഒഴുകിയെത്തി മനസ്സില് അള്ളിപ്പിടിച്ചു എന്നത് നിഷേധിക്കാന് ആര്‍ക്കെങ്കിലും കഴിയുമോ എന്ന് തോന്നുന്നില്ല.\nഅനുഭവം ഓര് ഭാവനയുമില്ലാതെ അവതരിപ്പിച്ചപ്പോള് മനോഹരമായി.\n..നമ്മളൊക്കെ യാത്ര പറയുമ്പോൾ കുമാരനൊക്കെ സന്തോഷപൂർവ്വം നമ്മളെ കൈയ്യും തന്ന് പറഞ്ഞുവിടുന്നതിൽ ഒരു തിടുക്കം ഉണ്ടായില്ലേ എന്നൊരു സംശയം!..\nഅതും നമ്മടെ നെഞ്ചത്ത്... !!\nഏറെ ആഗ്രഹിച്ചിരുന്നു മനസുകൊണ്ട് ഈ മീറ്റില്‍പങ്കെടുക്കാന് , പക്ഷെ സാദിച്ചില്ല :(\nഇതു വായിച്ചു കഴിഞ്ഞപ്പോള് മീറ്റില് പങ്കെടുത്ത ഒരനുഭവം :)\nകണ്ണൂർ മീറ്റിലെങ്കിലും പങ്കെടുക്കണമെന്ന് വളരെയേറെ ആഗ്രഹിച്ചിരുന്നു.പക്ഷേ, അവധി ഒത്തുകിട്ടിയില്ല.\nസജീം വലിയ ഒരു സാഹസം ആണ് കാണിച്ചത് ബസില് ഇത്ര ദൂരം പോവുക എന്നത് കടുപ്പം തന്നെ പയങ്ങാടി മലബാര് എക്സ്പ്രസില് ചെന്ന് ഇറങ്ങിയിരുന്നെകില് ഈ പ്രയാസം വല്ലതും ഉണ്ടോ? ട്രെയിനില് എത്ര ഇടി ആയാലും കോഴിക്കോട് കഴിഞ്ഞാല് സീറ്റ് കിട്ടും അല്ലെങ്കില് തറയില് കിടന്നു ഉറങ്ങാം ഖാദര് ഒക്കെ ആള്‍ക്കാര് ചവിട്ടു മേടിക്കുമെന്നെ ഉള്ളു നട്ടെല്ല് നമുക്ക് വേണ്ടതാണ് കേട്ടോ ബസില് ഇങ്ങിനെ നോണ് സ്റ്റോപ്പ് യാത്ര ചെയ്‌താല് ഇപ്പോള് അറിയില്ല കുറെ കഴിയുമ്പോള് സ്പോണ്ടിലോസിസ് ഒക്കെ വരും ഇനി എവിടെയാണ് ബ്ലോഗ് മീറ്റ് നടക്കാത്തത് കാസര് ഗോഡ് അല്ലെ അവിടെ ട്രെയിനിലെ പോകാവു\nഎഴുതുന്നവര് പൊതുവേ നേരില് കാണുമ്പോള് സങ്കോചം കാണിക്കുന്നവര് അല്ലെ ഏതായാലും തട്ടത്തുമല ബ്ലോഗ് സംഗമത്തില് ഞാന് വരും\nഅങ്ങനെ ഞാനില്ലാതെ ഒരു മീറ്റും കൂടെ കഴിഞ്ഞു....\nഓരൊ മീറ്റും കൂടുതൽ ആവേശം പകരുന്നതു പൊലെ, ഈ പൊസ്റ്റ് വായിക്കുമ്പൊൾ മീറ്റിൽ പങ്കെടുത്ത അനുഭവം. നന്നായി മാഷെ..\nനേരില് കണ്ടു പരിച്ചയപെട്ടത്തില് സന്തോഷമുണ്ട്.പിന്നെ ഇത് വായിച്ചപ്പോള് നമ്മളും സജീമിന്റെ കൂട് തട്ടത്തുമല മുതല് കണ്ണൂര് വരെയും തിരിച്ചും ഒന്നിച്ചു യാത്ര ചെയ്ത ഒരു പ്രതീതി. ഒരിക്കലും മറക്കാന് കഴിയാത്ത ഒരു മീറ്റ് ആണ് എനിക്കിത് .. ആദ്യമായുള്ള ഒരു അനുഭവം ആയത് കൊണ്ടാവാം.എല്ലാവരെയും നേരില് കാണാന് സാധിച്ചതില് വളരെ സന്തോഷമുണ്ട്\nവളരെ വളരെ സന്തോഷം\nമീറ്റിൽ പങ്കെടുത്തപോലെ അനുഭവിച്ചു..\nസത്യത്തില് തട്ടത്തുമലയില്‍നിന്നും കൈപിടിച്ച്, കണ്ണൂര് മീറ്റില് പങ്കെടുപിച്ചു തിരികെ തട്ടത്തുമലയില് തന്നെ കൊണ്ടിറക്കിയ ഒരു പ്രതീതി ഇത് വായിച്ചപ്പോള് കിട്ടി.\nഈ നല്ല വിവരണത്തിന് എന്‍റെ ആശംസകള്.\n"ഒരു ചായയും ചെയ്തു!"\nഎന്ന പ്രയോഗം ആദ്യമായിട്ട് കേള്‍ക്കുന്നതാണ്.\nകേട്ടിട്ടില്ലേ, പലരും ഞാൻ ഇപ്പോപുതിയ ഒരു പടം ചെയ്യുന്നു, ഒരു പുതിയ പ്രോജക്റ്റ് ചെയ്യുന്നു, ഒരു കോഴ്സ് ചെയ്യുന്നു......എന്നൊക്കെ പറയുന്നത്? അതുപോലെ ഞാൻ ഇടയ്ക്കൊക്കെ ഓരോ ചായ ചെയ്യുന്നു!ഹഹഹ!\nEsahaque Eswaramangalam said...\nഓഹോ അത് ശരി, അപ്പൊ കാര്യമായ പ്രവര്‍ത്തനം തന്നെ നടക്കുന്നു..... അതും ഗംഭീരമായി തന്നെ!!! തീര്‍ച്ചയായും ഇത്തരം കൂട്ടായ്മകള് വലിയ അനുഗ്രഹമാണ്.. ഈ കൂട്ടായ്മയുടെ വിജയത്തിനായി പിന്നില് അണി നിരന്ന എല്ലാവര്‍ക്കും ഹൃദയം നിറഞ്ഞ അഭിനന്ദനങ്ങൾ !!!\nആശംസകൾ സജീം മാഷ്....\nനല്ല വിവരണം.... ഇനിയും ഒരു മീറ്റ് ഉണ്ടെങ്കിൽ വീണ്ടും കാണാം...\nനല്ല വിവരണം മനോഹരമായി...\nപരസ്പരം കാണുക സന്തോഷകരമാണ്.\nവിവരണം രസകരമായി..മീറ്റിനു വരണം എന്നു തന്നെ കരുതിയതാണ്.ചില തിരക്കുകളും പിന്നെ ആദ്യമായി പങ്കെടുക്കുന്നതോർത്ത് എന്തോ ഒരു ജാളിയത. ഇതു വായിച്ചപ്പോൾ വരാതിരുന്നത് വലിയ നഷ്ടമായി എന്നു തോന്നുന്നു.അടുത്ത മീറ്റ് എവിടെയാണെങ്കിലും ഞാൻ വരും .തീർച്ച\nവളരെ നല്ല അവതരണം.. എത്ര കഷ്ട്ടപ്പെട്ടാണ് ബ്ലോഗ്മീറ്റിനു വേണ്ടി കണ്നുര്‍ക്ക് എത്തിയതല്ലെ...ആ മനസ്സിനെ നമിക്കാതെ വയ്യ. ലേഖനത്തിലുടനീളം ' പൊറോട്ടയുടെ' അതിപ്രസരം കാണുന്നു..:).ലേഖനം സമയനഷ്ട്ടം വരുത്തിയില്ല തന്നെ!\nജംസിക്കുട്ടീ, ഇടയ്ക്ക് നൂലപ്പവും, മറ്റെന്തൊരോ ഒരു സാധനവും തിന്നിരുന്നു. പിന്നെ അല്പം വിശ്വസിച്ച് തിന്നാൻ പറ്റുന്ന ഒരു സാധനം പെറോട്ടയാണ്. ഒരു ദിവസത്തെ പഴക്കമൊക്കെയാണേങ്കിലും നമ്മൾ അതറിയില്ല! അതൊരു വിശ്വാസം. അല്ലാതെ പെറോട്ടപ്രേമിയൊന്നുമല്ല. മാത്രവുമല്ല ഓരോ കടകളിൽ കയറുമ്പോൾ കിട്ടുന്നതല്ലേ തിന്നാനും പറ്റൂ!\nഇതുവരെ വന്ന എല്ലാവരുടെ കമന്റുകളും വായിച്ചു. എല്ലവർക്കും നന്ദി!\nതുടരെ ബ്ലോഗ് മീറ്റുകൽ നടത്തിയും പങ്കെടുത്തും എല്ലവാരും ക്ഷീണിച്ചിരിക്കുകയാന്. ഇനി ഒരുവർഷം കഴിഞ്ഞ് മതി. അത് നമുക്ക് തട്ടത്തുമലയിലിലും ആലോചിക്കാവുനതുതന്നെ. അങ്ങനെയെങ്കിലും താങ്കളെ ഒന്നു നേരിലും കാണാമല്ലോ!\nകുമാരൻജീ, ക്ഷമി...ക്ഷമി....! ചുമ്മാ.....!\nയാത്ര, മീറ്റ്, ഈറ്റ് ഒക്കെ ഭേഷായിരിക്കണൂ!\nഇനിയും മീറ്റുകൾ ഉണ്ടാകട്ടെ! ആശംസകൾ!\nഈ സാറിന്റെയൊരു കാര്യം! കണ്ണൂരറ്റംവരെ......\nമീറ്റോ മാനിയ പിടിപെട്ടു അല്ലെ ? :)\nഎല്ലായിടത്തും സജീം സജീവം ..\nകണ്ണൂര് മീറ്റും നന്നായി എന്നറിയുന്നതില് സന്തോഷം ..മീറ്റ് പോസ്റ്റുകള് ഏതാണ്ടെല്ലാം വായിച്ചു ..:)\nPathivupole rasakaramaaya vivaranam.\nAllenkilum Saji mash ellatha meet?? asambavyam!!! Evide meet undo avide saji maash undavum :) :)\nCongrads for ths details post\nഎത്താൻ വൈകിപ്പോയി.... ആശംസകൾ\nഓണക്കാലം, അപ്രതീക്ഷിതമായ യാത്ര...ഇതുവരെ ഒരു മീറ്റിലും പങ്കെടുക്കാൻ പറ്റിയിട്ടില്ല. എല്ലാവരെയും കാനുവാനും പരിചയപ്പെടുവാനും മോഹമുണ്ട്.....\nഎല്ലാറ്റിനും ഒരു സമയമുണ്ട് എന്നല്ലേ ...\nപോസ്റ്റ് നന്നായി അഭിനന്ദനങ്ങൾ, നല്ല എഴുത്തായിരുന്നു.\nഅടുത്ത തവണ ആകട്ടെ!!\nപങ്കെടുക്കാന് കഴിഞ്ഞില്ലെങ്കിലും പങ്കെടുത്തതുപൊലെ സജിം.\nഎല്ലാമീറ്റുകളിലും സജീവമായ സജീം മാഷ് ഒട്ടും ബോറഡിക്കാത്ത നീണ്ട വിശകലനങ്ങളിലൂടെ കണ്ണൂർ മീറ്റവലോകനം നടത്തിയതിന് അഭിനന്ദനങ്ങൾ കേട്ടൊ മാഷെ.\nയാത്രനുഭവങ്ങളൂടെ യാതനതൊട്ട് പങ്കെടുത്തവരുടെ ബയോഡാറ്റകൾ വരെ ഒന്നും തന്നെ വിട്ടുകളഞ്ഞിട്ടില്ല..!\nഈ സൈബര് മീറ്റിന്റെ സംഘാടകര്‍ക്കും ,വിലപ്പെട്ട സമയം പ്രശ്നമാക്കാതെ പരസ്പരം പരിചയപ്പെടുവാന് ഈ അവസരം ഉപയോഗപ്പെടുത്തിയ എല്ലാ സ്നേഹിതര്‍ക്കും വീണ്ടും നന്ദി പറഞ്ഞു കൊണ്ട് ഇനിയും ഇത്തരം കൂട്ടായ്മകള് ഉണ്ടാവട്ടെ എന്ന് ആശംസിച്ചു കൊണ്ട് നിര്ത്തുന്നു ഈ മധുര സ്മരണകള് ...:)\nകണ്ണൂര് മീറ്റിന്റെ മധുര സ്മരണകള്\nഞാനും എഴുതി ഒരു കണ്ണൂര് സൈബര് മീറ്റ് ബ്ലോഗ് . എല്ലാവരും വായിക്കാന് എങ്കിലും താല്പര്യം കാണിക്കണം....\nഎന്റെ കണ്ണൂര് യാത്ര വിവരണം...\nനിധിശേഖരവും സി.പി.ഐ (എം) നിലപാടും\nഅണ്ണാ ഹസാരെമാർ ഉണ്ടാകുന്നത്.........\nബൂലോകമാണോ ബൂലോഗമാണോ ശരി?


2015ലാണ് പരാതിക്കാരന് വിവാഹിതനായത്. ദമ്പതിമാര്‍ക്ക് ഒരു മകനുണ്ട്. ഭര്‍ത്താവിന്‍റെ മാതാപിതാക്കള്‍ക്കൊപ്പമായിരുന്നു കുടുംബത്തിന്‍റെ താമസം. എന്നാല് ഇവിടെനിന്ന് മാറിതാമസിക്കാന് ഭാര്യ ആവശ്യപ്പെട്ടിരുന്നു. ഇതിന് വിസമ്മതിച്ചതോടെ നിസ്സാരകാര്യങ്ങള്‍ക്ക് പോലും വഴക്കുണ്ടാക്കുന്നത് പതിവായിരുന്നുവെന്നും പരാതിക്കാരന് പറയുന്നു\nഗാസിയാബാദ്:ഗാസിയാബാദിൽ കുടുംബവഴക്കിനിടെ ഭാര്യ ചെയ്ത കടുംകൈയില് ഞെട്ടിയിരിക്കുകയാണ് ഭര്‍ത്താവിന്‍റെ കുടുംബം. ഭാര്യ ഭക്ഷണത്തില് ആര്‍ത്തവ രക്തം കലര്‍ത്തി കുടുംബത്തിന് മുഴുവൻ നല്‍കിയെന്ന് കാണിച്ചാണ് ഭര്‍ത്താവ് പൊലീസിന് പരാതി നൽകിയിരിക്കുന്നത്.ഒരു വര്‍ഷം മുമ്പ് ലഭിച്ച പരാതിയില് അന്വേഷണത്തിനായി നാലംഗ മെഡിക്കല് ബോര്‍ഡ് രൂപവത്കരിച്ചിരിക്കുകയാണ് ഇപ്പോള്. ഒരുവര്‍ഷം മുമ്പ് രജിസ്റ്റര് ചെയ്ത എഫ്.ഐ.ആറിലാണ് പൊലീസിന്‍റെ ആവശ്യപ്രകാരം മെഡിക്കല് ബോര്‍ഡ് രൂപവത്കരിച്ചത്. ഭാര്യ തനിക്കും കുടുംബത്തിനുമെതിരെ ആഭിചാര പ്രക്രിയകളും നടത്തുന്നതായി ഭർത്താവ് പരാതിയിൽ സൂചിപ്പിച്ചിട്ടുണ്ട്. സംഭവത്തിൽ അന്വേഷണം നടത്തി വരികയാണ്.\nഒരു ജനറല് ഫിസിഷ്യന്, ഗൈനക്കോളജിസ്റ്റ്, പാത്തോളജിസ്റ്റ്, ഓര്‍ത്തോപീഡിക്ക് സര്‍ജന് എന്നിവരാണ് മെഡിക്കല് ബോര്‍ഡിലുള്ളത്. പരാതിക്കാരന് ഹാജരാക്കിയ വിവിധ മെഡിക്കല് റിപ്പോര്‍ട്ടുകള് ബോര്‍ഡ് പരിശോധിക്കും. 2020 ജൂണ് 12നാണ് ഭാര്യയും അവരുടെ മാതാപിതാക്കളും ഭക്ഷണത്തില് ആര്‍ത്തവ രക്തം കലര്‍ത്തിയെന്ന പരാതിയുമായി ഗാസിയാബാദ് സ്വദേശി പൊലീസിനെ സമീപിച്ചത്. ഈ ഭക്ഷണം കഴിച്ചതോടെ തനിക്ക് അണുബാധയുണ്ടായെന്നും പരാതിക്കാരന് ആരോപിച്ചിരുന്നു.\n2015ലാണ് പരാതിക്കാരന് വിവാഹിതനായത്. ദമ്പതിമാര്‍ക്ക് ഒരു മകനുണ്ട്. ഭര്‍ത്താവിന്‍റെ മാതാപിതാക്കള്‍ക്കൊപ്പമായിരുന്നു കുടുംബത്തിന്‍റെ താമസം. എന്നാല് ഇവിടെനിന്ന് മാറിതാമസിക്കാന് ഭാര്യ ആവശ്യപ്പെട്ടിരുന്നു. ഇതിന് വിസമ്മതിച്ചതോടെ നിസ്സാരകാര്യങ്ങള്‍ക്ക് പോലും വഴക്കുണ്ടാക്കുന്നത് പതിവായിരുന്നുവെന്നും പരാതിക്കാരന് പറയുന്നു . ഇതിന് തെളിവായി ചില മെഡിക്കല് റിപ്പോര്‍ട്ടുകളും സമര്‍പ്പിച്ചു. ഇയാളുടെ പരാതിയില് കാവി നഗര് പൊലീസാണ് കുറ്റപത്രം തയ്യാറാക്കിയത്. ക്രിമിനല് ഗൂഢാലോചന, വിഷവസ്തുക്കള് ഉപയോഗിച്ചുള്ള ആക്രമണം തുടങ്ങിയ വകുപ്പുകള് പ്രകാരമാണ് കേസെടുത്തിരുന്നത്.


സിനിമ ആയിരുന്നു അവന്റെ സ്വപ്‌നം, നൗഷാദിനെ കണ്ടെത്താന് സഹായം അഭ്യര്‍ത്ഥിച്ച് സ്പീക്കര് ശ്രീരാമകൃഷ്ണന് | News Moments | The world in your palm top\nകാണാതായ ചലച്ചിത്ര പ്രവര്‍ത്തകന് നൗഷാദ് പാമ്പുരുത്തിയെ കണ്ടെത്താന് സഹായം അഭ്യര്‍ത്ഥിച്ച് നിയമസഭാ സ്പീക്കര് പി.ശ്രീരാമകൃഷ്ണന്. സ്‌കൂള് പഠനകാലത്ത് സംസ്ഥാന സ്‌കൂള് കലോത്സവത്തില് കഥാരചനയില് ഒന്നാം സ്ഥാനം നേടിയ നൗഷാദിനെ തന്റെ സ്വപ്‌ന സിനിമയുടെ തയ്യാറെടുപ്പുകള്‍ക്കിടെയാണ് കാണാതായത്. ചിത്രം മുടങ്ങുമെന്നായപ്പോള് നിരാശനായി വീടുവിട്ടിറങ്ങിയ നൗഷാദിനെക്കുറിച്ച് രണ്ട് വര്‍ഷമായി വിവരമൊന്നും ഇല്ല.\nസഹോദരിയും എഴുത്തുകാരിയുമായ ഷെമിയും മറ്റ് മൂന്ന് സഹോദരിമാരും നൗഷാദിനെത്തേടി കേരളം മുഴുവന് അലഞ്ഞു. നിരന്തര ശ്രമങ്ങള് നടത്തിക്കൊണ്ടിരിക്കുന്ന ഇവര് സഹോദരനെ കണ്ടെത്താനാകുമെന്ന ആത്മവിശ്വാസത്തിലാണ്. നൗഷാദിനെ കണ്ടെത്താന് സഹായിക്കാമോ എന്നാണ് ശ്രീരാമകൃഷ്ണന് ഫെയിസ്ബുക്ക് പോസ്റ്റില് ചോദിക്കുന്നത്.\nനൗഷാദിനെ കണ്ടെത്താന് ഒന്ന് സഹായിക്കാമോ.\nകണ്ണൂര് പാമ്പുരുത്തി സ്വദേശിയാണ്.\nസ്‌കൂള് പഠന കാലത്ത്\nസംസ്ഥാന സ്‌കൂള് കലോത്സവത്തില് കഥാ രചനയില് ഒന്നാം സമ്മാനം നേടിയ ഈ പ്രതിഭ ആരോടും പറയാതെ പോയതാണ് .രണ്ടു വര്‍ഷമായി .\nഇപ്പോള് 45 വയസ്സുണ്ട്.\nസിനിമ ആയിരുന്നു അവന്റെ സ്വപ്നം. തിരക്കഥ എഴുതാന് ആയി സിനിമ എടുക്കുന്നിടങ്ങളില് അലഞ്ഞു നടക്കും. വല്ലപ്പോഴും മാത്രം വീട്ടില് വിളിക്കും. സിനിമയാണ് അവന്റെ ജീവിതം എന്നറിയുന്ന സഹോദരിമാര് വിളിച്ചു ശല്യപ്പെടുത്താറുമില്ല.\nഅവസാനമായി വിളിച്ചിട്ടിപ്പോള് രണ്ട് കൊല്ലമായി. അവന് പോകാന് ഇടയുള്ളിടത്തൊക്കെ നോക്കി. കൂട്ടുകാരെ കണ്ടു. ആര്‍ക്കും വിവരമില്ല. കണ്ണൂര് മയ്യില് പോലീസില് പരാതി കൊടുത്തിട്ടുണ്ട്. അവരും അന്വേഷിക്കുന്നുവെങ്കിലും ഇത് വരെ നൗഷാദിനെ പറ്റി വിവരം ഇല്ല.\nഏതെങ്കിലും കടത്തിണ്ണയില്, ആശുപത്രിയില്, മനോരോഗ കേന്ദ്രത്തില്, അനാഥാലയത്തില്…\nഭിന്ന ശേഷിക്കാരി ആയ സഹോദരി ഉള്‍പ്പെടെ നാലു പെങ്ങന്മാര് ഇനി നോക്കാന് ഇടം ബാക്കിയില്ല.\nസൈബര് സെല് അടക്കമുള്ള പോലീസ് സംവിധാനം ,തിരുവനന്തപുരം മുതല് കാസര്‍കോട് വരെയുള്ള റെയില്‍വേ പ്രൊട്ടക്ഷന് ഫോഴ്‌സ് എല്ലാവഴിക്കുമുള്ള പരിശ്രമങ്ങള് തുടരുന്നു ..\nഅനാഥ അഗതി മന്ദിരങ്ങള്, ആരാധനാലയങ്ങള്, മെഡിക്കല് കോളേജുകള്, ലൈബ്രറികള്, എല്ലായിടത്തും കയറിയിറങ്ങി. കാണ്മാനില്ല പോസ്റ്റര് അടിച്ചു ഓട്ടോറിക്ഷ സ്റ്റാന്‍ഡ്, റെയില്‍വേ സ്റ്റേഷന്, ബസ് സ്റ്റേഷന് എന്നിവിടങ്ങളില് ഒട്ടിച്ചു.\nനിങ്ങളില് ആരുടെ എങ്കിലും കണ്മുന്നില് ഇപ്പോള് അവന് ഉണ്ടാകാം ..ഒന്ന് സഹായിക്കാമോ?\nഎന്ത് അവസ്ഥയില് ആണെങ്കിലും സഹോദരിമാര്‍ക്ക് അവനെ വേണം. ഇനി കൈകൂപ്പാന് ബാക്കിയുള്ളത് നിങ്ങള്‍ക്ക് മുന്നില് മാത്രമാണ്.\nഎന്തെങ്കിലും വിവരം കിട്ടുകയാണെങ്കില് അറിയിക്കുക\n0460 2274000 മയ്യില് പോലീസ് സ്റ്റേഷന്\nനൗഷാദിനെ കണ്ടെത്താൻ ഒന്ന് സഹായിക്കാമോ.കണ്ണൂർ പാമ്പുരുത്തി സ്വദേശിയാണ്. സ്‌കൂൾ പഠന കാലത്ത്സംസ്ഥാന സ്‌കൂൾ കലോത്സവത്തിൽ…\nPosted by P Sreeramakrishnan on Monday, February 3, 2020


സി.പി.എമ്മും കോണ്‍ഗ്രസും കേരളത്തില് ഗുസ്തിയും ബംഗാളില് ദോസ്തിയും - മോദി\n08 May, 2016 01:18:37 PM\nകാസര്‍ഗോഡ്: സി.പി.എമ്മും കോണ്‍ഗ്രസും ബംഗാളില് ദോസ്തിയും കേരളത്തില് ഗുസ്തിയുമാണെന്ന് പ്രധാനമന്ത്രി നരേന്ദ്ര മോദി. കോണ്‍ഗ്രസ് അഴിമതിക്കാരാണെന്ന് പറയുന്ന കേരളത്തിലെ കമ്മ്യൂണിസ്റ്റ് പാര്‍ട്ടി നേതാക്കള് ബംഗാളില് പോയിട്ട് പറയുന്നത് കോണ്‍ഗ്രസിന്റെ അത്ര മികച്ച വേറെ പാര്‍ട്ടിയില്ലെന്നാണ്. ഇവരെ സ്വീകരിക്കണോ വേണ്ടയോ എന്ന് കേരളത്തിലെ ജനങ്ങള് തീരുമാനിക്കട്ടെയെന്നും മോദി പറഞ്ഞു.\nയമനിലും ലിബിയയിലും കുടുങ്ങിയ മലയാളി നേഴ്‌സുമാരെ തിരികെ നാട്ടിലെത്തിക്കാന് കേന്ദ്രസര്‍ക്കാര് സ്വീകരിച്ച നടപടികള് ഉള്‍പ്പെടെ ചൂണ്ടിക്കാട്ടിയായിരുന്നു പ്രധാനമന്ത്രിയുടെ പ്രസംഗം. കാസര്‍ഗോഡ് സര്‍ക്കാര് കോളജ് ഗ്രൗണ്ടില് ഹെലികോപ്റ്ററില് ഇറങ്ങിയ പ്രധാനമന്ത്രി മലയാളത്തിലാണ് പ്രസംഗിച്ചു തുടങ്ങിയത്. കാസര്‍ഗോഡ് ആദ്യ തെരഞ്ഞെടുപ്പ് റാലി പൂര്‍ത്തിയാക്കി മടങ്ങിയ പ്രധാനമന്ത്രി കുട്ടനാട് മണ്ഡലത്തിലെ എടത്വ ലൂര്‍ദ് മാതാ ഹയര് സെക്കന്‍ഡറി സ്‌കൂള് ഗ്രൗണ്ടില് നടക്കുന്ന തെരഞ്ഞെടുപ്പ് റാലിയിലും പങ്കെടുക്കും.\nവൈകിട്ട് കുട്ടനാട് നിന്ന് കന്യാകുമാരിയിലേക്ക് പോകുന്ന അദ്ദേഹം വൈകിട്ട് 4.50ന് അവിടെ തെരഞ്ഞെടുപ്പ് റാലിയില് പങ്കെടുക്കും. കന്യാകുമാരിയില് നിന്ന് 6.40ന് തിരുവനന്തപുരത്ത് എത്തുന്ന മോദി സെന്‍ട്രല് സ്‌റ്റേഡിയത്തില് പ്രസംഗിക്കും. ജില്ലയിലെ സ്ഥാനാര്‍ത്ഥികള്‍ക്ക് പുറമെ കേന്ദ്രമന്ത്രിമാരായ ജെ.പി. നഡ്ഡയും രാജീവ് പ്രതാപ് റൂഡിയും പങ്കെടുക്കും. തുടര്‍ന്ന് ദില്ലിയിലേക്ക് മടങ്ങുന്ന മോദി 11ന് വീണ്ടും കേരളത്തില് മടങ്ങിയെത്തും.


കേരളീയരെ തെറ്റിദ്ധരിപ്പിക്കാന് സി.പി.ഐ.എമ്മിനായി; വി.എസ് ഇപ്പോഴും ഫൈറ്റ് ചെയ്യുന്നെന്നും ജോയ് മാത്യു\nനീ എന്റെ അനുജത്തിയാണ് എന്നൊക്കെ ചില നടന്മാര് എഴുതിയത് കണ്ടു; അതല്ല പ്രതിഷേധം: ഫേസ്ബുക്കില് എഴുതാന് കടത്തിണ്ണയില് കിടക്കുന്നവര്‍ക്കും സാധിക്കുമെന്ന് വിനയന്\nTuesday 21st February 2017 12:36pm\nTuesday 21st February 2017 12:02pm\nകോഴിക്കോട്: പുരോഗമനപരമായ എന്തും ഇപ്പോള് ഇടതുപക്ഷമാണ് എന്നൊരു നിലപാടിലാണ് താന് ഇപ്പോള് എത്തി നില്‍ക്കുന്നതെന്ന് നടനും സംവിധായകനുമായ ജോയ് മാത്യു.\nഎന്തെങ്കിലും ഒരു നല്ല കാര്യം ചെയ്യാന് സാധ്യതയുള്ള ഏക പാര്‍ട്ടി സി.പി.ഐ.എം മാത്രമാണെന്നും ഏത് പ്രശ്നം വരുമ്പോഴും കൂടുതലായി സിപിഐഎമ്മിനെ വിമര്‍ശിക്കുന്നത് അതുകൊണ്ടാണെന്നും ജോയ് മാത്യു പറയുന്നു.\nഎന്‍ഡോസള്‍ഫാന് വിഷയത്തില് ഡി.വൈ.എഫ്.ഐ കൊടുത്ത കേസിലാണ് ഇരകള്‍ക്ക് നഷ്ടപരിഹാരം കൊടുക്കാന് സുപ്രീംകോടതിയുടെ വിധി ഉണ്ടായത്.\nകെ.എസ്.യുവിനെ പറ്റിയോ എ.ബി.വി.പിയെ പറ്റിയോ നമ്മളങ്ങനെ പറയില്ലല്ലോ. ഹര്‍ത്താലും ബസിന് കല്ലെറിയുന്ന സമരരീതിയുമൊക്കെ മാറണം. കുറെയൊക്കെ മാറിയിട്ടുണ്ട്. വിദ്യാഭ്യാസമില്ലാത്ത പ്രശ്നമുണ്ട്.\nമികച്ച വിദ്യാഭ്യാസം കൊടുക്കണം. പിന്നെ നമ്മുടെ സ്‌കുളൂകള്, ആണ്‍കുട്ടികള്‍ക്കും പെണ്‍കുട്ടികള്‍ക്കും വേറെ,വേറെ സ്‌കൂളുകള്. ഏതുകാലത്താണ് നാം ജീവിക്കുന്നത്? മിക്സഡ് സ്‌കൂളുകള് ആയാല് പോരെ? ഈ ബോയ്സ് സ്‌കൂളില് നിന്നും വരുന്ന ആണ്‍കുട്ടിയാണ് പിന്നീട് പെണ്‍കുട്ടിയെ കാണുമ്പോള് സപ്തനാഡികളും തളര്‍ന്ന അവസ്ഥയില് എത്തുന്നതെന്നും ജോയ് മാത്യു വിമര്‍ശിക്കുന്നു. മാതൃഭൂമി ആഴ്ചപ്പതിപ്പിന് നല്‍കിയ സുദീര്‍ഘമായ അഭിമുഖത്തിലായിരുന്നു ജോയ് മാത്യുവിന്റെ പരാമര്‍ശം.\nഅതേസമയം ഒരു മുഖ്യധാരാ ഇടതുപക്ഷത്തോടൊപ്പം താന് ഇല്ലെന്നും പാര്‍ട്ടി പൊളിറ്റിക്‌സുമായി തനിക്കിപ്പോള് പൊരുത്തപ്പെടാനാവില്ലെന്നും ജോയ് മാത്യു പറയുന്നു.\nകേരളത്തിലെ ഇടതുപക്ഷത്തെ സി.പി.ഐ.എം ഹൈജാക്ക് ചെയ്യുകയാണോ എന്ന ചോദ്യത്തിന് കേരളീയരെ തെറ്റിദ്ധരിപ്പിക്കാന് സി.പി.ഐ.എമ്മിന് സാധിച്ചിട്ടുണ്ടെന്നും ഞങ്ങളാണ് ഇടതുപക്ഷമെന്ന തെറ്റിദ്ധാരണയുണ്ടാക്കാന് അവര്‍ക്ക് കഴിഞ്ഞിട്ടുണ്ടെന്നുമായിരുന്നു ജോയ് മാത്യുവിന്റെ മറുപടി.\nDont Miss ചില സംശയങ്ങളുണ്ട്; സൂപ്പര്‍സ്റ്റാറിന് പങ്കുണ്ടോ എന്നത് പൊലീസ് അന്വേഷിക്കട്ടെ; കേസ് പിന്‍വലിക്കില്ലെന്നും നടിയുടെ കുടുംബം\nഒരു തൊഴിലാളിയോട് കേരളത്തിലെ സാധാരണ മനുഷ്യന് തോന്നുന്നത് പേടിയാണോ സ്‌നേഹമാണോ? കേരളത്തില് ഏത് പൊതുമേഖലാ സ്ഥാപനമാണ് ലാഭത്തില് ഓടുന്നത്? എന്തുകൊണ്ടാണ് തൊഴിലാളി സമരത്തിന് പഴയതുപോലെ പിന്തുണ കിട്ടാത്തത്? തൊഴിലാളികളെ ഈവിധം നിര്‍ജ്ജീവമാക്കുന്നതില് അവരില് ജനവിരുദ്ധമായ ഒരു തൊഴിലാളി ബോധമുണ്ടാക്കുന്നതില് സി.പി.ഐ.എം പങ്കുവഹിച്ചിട്ടുണ്ടെന്നും ജോയ് മാത്യു പറയുന്നു.\nഒരു കാലത്ത് തീവ്രവായ ഇടതുബോധത്തോടെ പ്രവര്‍ത്തിച്ച താങ്കള്‍ക്ക് സി.പി.ഐ.എമ്മിലെ വി.എസ് പിണറായി രാഷ്ട്രീയ സമസ്യകളെ കുറിച്ച് എന്താണ് തോന്നുന്നത് എന്ന ചോദ്യത്തിന് ഇത് പാര്‍ട്ടിയിലുള്ള രണ്ട് ലൈന് സമരമല്ലെന്നും പത്രക്കാര് പറയുന്നതുപോലെ വലിയൊരു സൈദ്ധാന്തിക പ്രശ്‌നമായി ഇതിനെ തനിക്ക് തോന്നിയിട്ടില്ലെന്നുമായിരുന്നു ജോയ് മാത്യുവിന്റെ മറുപടി.\nവി.എസ് ഇപ്പോഴും ഫൈറ്റ് ചെയ്യുകയാണ്. പിണറായി വിജയനാണെങ്കില് പാര്‍ട്ടി എന്ന സ്ഥാപനത്തെ മുന്നോട്ടുകൊണ്ടുപോകണമെങ്കില് അതനുസരിച്ച് പ്രവര്‍ത്തിക്കണം എന്ന് ചിന്തിക്കുന്ന ആളാണ്. അഖിലേന്ത്യാ തലത്തില് തന്നെ ഒരുപാട് ആസ്തിയുള്ള പാര്‍ട്ടികളിലൊന്നാണ് സി.പി.ഐ.എം. പാര്‍ട്ടി ഒരു എസ്റ്റാബ്ലിഷ്മെന്റ് ആകുമ്പോള് അതിനെ മുന്നോട്ട് കൊണ്ടുപോകാന് വളരെയധികം കോംപ്രമൈസ് ചെയ്യേണ്ടി വരുമെന്നും ജോയ് മാത്യു പറയുന്നു.\nസംഘടിതമായ ഒരു കൊള്ളയാണ് ലോട്ടറിയെന്നും കേരളത്തിലെ ഇടതുപക്ഷ സര്‍ക്കാര് ചെയ്യേണ്ട കാര്യമല്ല ലോട്ടറി വില്‍പ്പനയെന്നും അദ്ദേഹം പറയുന്നു.\nഈ പ്രസ്ഥാനത്തിലും മുതലാളിമാരുണ്ട്. ബിര്‍ളയും അംബാനിയുമൊക്കെ ആയിത്തീരാന് തന്നെ ആയിരിക്കുമല്ലോ അവരും ആഗ്രഹിക്കുന്നുണ്ടാകുക. ചുരുങ്ങിയത് ഒരു യൂസഫലി എങ്കിലുമാകാന്. അല്ലേ? ഒരു ഘട്ടത്തില് മുന്നണിയുണ്ടാക്കുക എന്ന് ലെനിന് പറഞ്ഞത് കൂട്ടുപിടിച്ചിട്ട് കാലാകാലം നമുക്ക് മുന്നണിയായിട്ട് പോയാല് മതി, അധികാരത്തിലിരുന്നാല് മതി, എന്ന് ചിന്തിക്കുന്ന പാര്‍ട്ടിയാകുമ്പോള് കോംപ്രമൈസ് ചെയ്യേണ്ടി വരും. മുതലാളിത്ത പാര്‍ട്ടിയാണ് എന്ന് പറയാനാവില്ല. എന്നാല് ഒരു കോര്‍പ്പറേറ്റ് സ്ഥാപനത്തിന്റെ സ്വഭാവം സി.പി.ഐ.എം ഇപ്പോള് കാണിക്കുന്നുണ്ടെന്നും ജോയ് മാത്യു പറയുന്നു.\nസ്ത്രീ സ്വാതന്ത്ര്യത്തെ കുറിച്ചുള്ള ചോദ്യത്തിന് ഇപ്പോഴും ആണുങ്ങള് തന്നെയാണ് ഇവിടെ എല്ലാ കാര്യങ്ങളും തീരുമാനിക്കുന്നതെന്നും അത് മലയാളി തീരുമാനിച്ചുവെച്ച കാര്യമാണെന്നും ജോയ് മാത്യു പറയുന്നു. ഒരു സ്ത്രീ മുഖ്യമന്ത്രി എന്നത് നമുക്ക് ഇപ്പോഴും ആലോചിക്കാന് പറ്റില്ല.\nപ്രധാനമന്ത്രിയായി ഇന്ദിരാഗാന്ധിയെ ആലോചിക്കാം. എന്നാല് കേരള മുഖ്യമന്ത്രിയായി ഒരു സ്ത്രീയെ ആലോചിക്കാന് പറ്റില്ല. ഇന്ത്യയിലെ മറ്റു സംസ്ഥാനങ്ങളിലെ ആളുകളേക്കാള് എത്രയോ പുറകിലാണ് നാം. ഇടപെടലിലും പെരുമാറ്റത്തിലും അത് അങ്ങനെയാണെന്നും ജോയ് മാത്യു പറയുന്നു.\nഒരാണുംപെണ്ണും ഒന്നിച്ചിരുന്നാല് അപ്പോള് ദുരാചാരമാരോപിക്കുന്ന സമൂഹമാണ് ഇത്. അത്രയും ഇടുങ്ങിയ മനസാണ് നമ്മുടേത്. എന്റെ ഭാര്യ വീടുവിട്ട് രാഷ്ട്രീയപ്രവര്‍ത്തനത്തിന് പോയാല് ശരിയാകുമോ എന്ന് ചിന്തിക്കുന്നത് അതുകൊണ്ടാണ്. ഇത് മലയാളി ആണുങ്ങളുടെ പ്രശ്‌നമാണ്. സംശയരോഗം മാറിവരാന് കുറേ സമയമെടുക്കുമെന്നും പുറത്തൊക്കെ പോയി ലോകം കണ്ടുവരണമെന്നും ജോയ് മാത്യു പറയുന്നു.


mofiya parveen mother response സിഐ സുധീറിനെ ജോലിയിൽ\nആലുവ സിഐ സിഎൽ സുധീറിനെ ജോലിയിൽ നിന്ന് പിരിച്ചുവിടണമെന്ന് ആലുവയിൽ ആത്മഹത്യ ചെയ്ത മോഫിയ പർവീൻ്റെ ഉമ്മ ഫാരിസ. പൊലീസിൻ്റെ ഭാഗത്തുനിന്ന് വളരെ മോശമായ അനുഭവമാണ് മകൾക്ക് ഉണ്ടായതെന്നും അതുകൊണ്ടാണ് അവൾ ജീവനൊടുക്കിയതെന്നും ഉമ്മ 24നോട് പറഞ്ഞു. (mofiya parveen mother response)\nRead Also : മോഫിയ പർവീന്റെ ആത്മഹത്യ: കോൺഗ്രസ് സമരം തുടരുന്നു; സ്ഥലത്തെത്തി മോഫിയയുടെ മാതാവ്\nഅവളങ്ങനെ തളരുന്ന കുട്ടിയല്ല. വളരെ ബോൾഡായ ഒരു കുട്ടിയാണ്. എൻ്റെ കണ്ണുനിറഞ്ഞാൽ എന്നെ സമാധാനിപ്പിക്കുന്ന കുട്ടിയാണ്. അന്നെന്നോട് അവൾ പറഞ്ഞത്, സ്റ്റേഷനിൽ വരണ്ട, പപ്പയുമായി പൊക്കോളാമെന്നാണ്. സ്റ്റേഷനിലേക്ക് പോകുന്നതിനാൽ അവൾ നല്ല കോൺഫിഡൻ്റായിരുന്നു. താൻ ട്രോമയിൽ നിന്ന് തിരിച്ചുവരികയാണെന്നും ഈ സമയത്ത് അവരെ കാണേണ്ടെന്നും സ്റ്റേഷനിൽ നിന്ന് വിളിച്ചപ്പോൾ അവൾ പറഞ്ഞിരുന്നു. സിഐയോട് ഇക്കാര്യം പറഞ്ഞിട്ടുണ്ടെന്നും അവരെ നേരിട്ട് കാണേണ്ടിവരില്ലെന്നും പൊലീസ് ഉറപ്പുനൽകി. എന്നാൽ, സ്റ്റേഷനിൽ ചെന്നപ്പോൾ ഇവരെല്ലാവരെയും ഒരുമിച്ച് കയറ്റി. ഇവൾക്ക് കൊടുക്കുന്നതിനെക്കാൾ സ്വീകാര്യത പ്രതികൾക്ക് നൽകി. ഇവളെ സംസാരിക്കാൻ സമ്മതിച്ചില്ല. അവൻ അവളുടെ സ്ത്രീത്വത്തെ അപമാനിക്കുന്ന തരത്തിൽ സംസാരിച്ചു. ഇതൊക്കെ കേട്ട് പൊലീസുകാരൻ പരിഹാസച്ചിരിയോടെ ഇരുന്നു. അതിൽ അവൾ തകർന്നു. വേറെ മാർഗങ്ങൾ ഇല്ലാതായപ്പോൾ അവൾ പ്രതികരിച്ചു. അവൾ കരഞ്ഞുകൊണ്ടാണ് വന്നത്. ഞാൻ ചോദിച്ചപ്പോൾ സ്റ്റേഷനിൽ പ്രതികളല്ലാതെ മറ്റൊരാളുണ്ട്, അയാൾ സഖാവാണെന്നാണ് എനിക്ക് തോന്നുന്നത്. അവിടെ അങ്ങനെ പറഞ്ഞു കേട്ടു എന്ന് പറഞ്ഞു. (സുഹൈലിൻ്റെ) മൂത്ത പെങ്ങളെ വിവാഹം കഴിച്ചിരിക്കുന്നയാൾക്കും പാർട്ടിയുമായി ബന്ധമുണ്ട്. അയാളും അയാളുടെ വാപ്പയുമാണ് മുത്തലാഖിൽ ഒപ്പിട്ടത്. അന്വേഷിച്ചിട്ട് നടപടിയെടുക്കാമെന്ന് പൊലീസ് പറഞ്ഞിരുന്നെങ്കിൽ അവളിന്നും എന്നോടൊപ്പം ഉണ്ടായേനെ. സ്ഥലം മാറ്റിയാൽ വീണ്ടും അയാൾ പ്രശ്നമുണ്ടാക്കും. ഇവിടെ എന്നോട് വേറൊരു പെൺകുട്ടി അവൾക്ക് നേരിട്ട പ്രശ്നങ്ങൾ പറഞ്ഞിരുന്നു. അയാളെ ജോലിയിൽ നിന്ന് മാറ്റിനിർത്തണം. ഇനിയൊരു പെൺകുട്ടിക്കും ഇതുപോലെ സംഭവിക്കാൻ പാടില്ല. അവൻ വേരെ പെൺകുട്ടികളുടെയും കാലനാവും. എനിക്ക് ഉറങ്ങാൻ പറ്റുന്നില്ല. പുറത്തേക്കിറങ്ങാൻ പറ്റുന്നില്ല. ചിലപ്പോൾ എൻ്റെ ജീവിതം തീരും എന്നും മോഫിയയുടെ ഉമ്മ പറഞ്ഞു.\nകഴിഞ്ഞ ദിവസം രാവിലെയാണ് എടയപ്പുറം സ്വദേശി മോഫിയ പര്‍വിന് (23)നെ തൂങ്ങി മരിച്ച നിലയില് കണ്ടെത്തിയത്. ആത്മഹത്യാ കുറിപ്പെഴുതി വച്ചിട്ടായിരുന്നു ആത്മഹത്യ. ആത്മഹത്യാ കുറിപ്പില് ആലുവ സിഐക്കെതിരെ ഗുരുതര ആരോപണങ്ങളാണ് ഉണ്ടായിരുന്നത്. ഭര്‍തൃവീട്ടുകാര്‍ക്കെതിരെ പൊലീസില് പരാതി നല്‍കിയതിനു പിന്നാലെയാണ് യുവതി തൂങ്ങി മരിച്ചത്.\nStory Highlights : mofiya parveen mother response\nRead more on: mofiya parveen | police | protest


തെക്കൻ യൂറോപ്പിൽ നിന്നും പടിഞ്ഞാറൻ ഏഷ്യയിൽ നിന്നുമുള്ള ഒരു ചെറിയ ഇലപൊഴിയും വൃക്ഷമാണ് സെർസിസ് സിലിക്യാസ്ട്രം. പൊതുവെ ജൂഡാസ് ട്രീ അല്ലെങ്കിൽ യൂദാസ് ട്രീ എന്നറിയപ്പെടുന്നു. ഇതിൽ വസന്തകാലത്ത് കടുത്ത പിങ്ക് പൂക്കൾ വിരിയുന്നത് വളരെ ശ്രദ്ധേയമാണ്.\nതായ്ത്തടി വളർച്ചയെത്തുമ്പോൾ വസന്തകാലത്ത് കടുത്ത പിങ്ക് നിറത്തിലുള്ള പൂക്കൾ ഉണ്ടാകുന്നു. കൂടാതെ, പൂക്കളിൽ അഞ്ച് യോജിപ്പിക്കാത്ത ദളങ്ങളും കൂടിചേർന്ന വിദളങ്ങളും കാണപ്പെടുന്നു. പുഷ്പത്തിന്റെ ആകൃതി പയർ കുടുംബത്തിന്റെ (ഫാബേസീ) പ്രത്യേകത കാണിക്കുന്നു. ആദ്യത്തെ പൂക്കൾ പുറത്തുവരുന്നതിനു തൊട്ടുമുമ്പ് ഇലകൾ വരാൻ തുടങ്ങുന്നു. ഇലകൾ മൂർച്ചയില്ലാത്ത അഗ്രത്തോടുകൂടിയതും ഹൃദയത്തിൻറെ രൂപത്തോടുകൂടിയതും ആണ്. ഇതിന്റെ അഗ്രത്തിൽ ഇടയ്ക്കിടെ വെട്ട് അടയാളം കാണപ്പെടുന്നു. മരത്തിൽ ലംബമായി തൂങ്ങിക്കിടക്കുന്ന നീളമുള്ള പരന്ന കായ്കൾ ഉത്പാദിപ്പിക്കുന്നു. ഭക്ഷ്യയോഗ്യമായ പുഷ്പങ്ങൾക്ക് മധുരമുള്ള ആസിഡ് രുചി കാണപ്പെടുന്നു.\n1753-ൽ ലിന്നേയസ് ഈ ഇനത്തെ ആദ്യമായി വിവരിച്ചു. ലാറ്റിൻ പദമായ സിലിക്വയിൽ നിന്ന് ഉത്ഭവിച്ച സിലിക്വാസ്ട്രം എന്നാൽ "പോഡ്" എന്നർത്ഥം. "ഷട്ടിൽ" എന്നർത്ഥമാക്കുന്ന ഗ്രീക്ക് പദം കെർകിസിൽ നിന്നാണ് പൊതുവായ ജീനസ് നാമം ലഭിച്ചത്. പരന്ന മരംപോലിരിക്കുന്ന വിത്ത് പോഡുകൾ ഒരു നെയ്ത്തുകാരന്റെ ഉപകരണത്തോട് സാമ്യത കാണിക്കുന്നതിനെ ഈ നാമം സൂചിപ്പിക്കുന്നു. \nവിതരണവും പാരിസ്ഥിതിക വശങ്ങളും[തിരുത്തുക]\nയൂദാസ് ഇസ്‌കറിയോത്ത് ഈ ഇനം മരത്തിൽ നിന്ന് തൂങ്ങിമരിച്ചതായും അതിന്റെ വെളുത്ത പൂക്കൾ ചുവപ്പായി മാറുന്നതായും ഒരു മിഥ്യയുണ്ട്. ഈ വിശ്വാസം "യൂദാസ് ട്രീ" എന്ന പൊതുനാമവുമായി ബന്ധപ്പെട്ടതാണ്. ഇത് ഫ്രഞ്ച് പൊതുനാമമായ അർബ്രെ ഡി ജൂഡി, യഹൂദയിലെ വൃക്ഷം എന്നർത്ഥം. അതായത് വൃക്ഷം പൊതുവായി ഉപയോഗിച്ചിരുന്ന ആ രാജ്യത്തെ മലയോര മേഖലകളെ പരാമർശിക്കുന്നു.യൂദാസിന്റെ ആത്മഹത്യാ രീതിയെ അനുസ്മരിപ്പിക്കുന്ന തരത്തിൽ പൂക്കൾക്കും സീഡ് പോഡുകൾക്കും തായ്ത്തടിയിൽ നിന്ന് നേരിട്ട് തൂങ്ങിക്കിടക്കാമെന്നതാണ് പ്രാദേശിക നാമത്തിനുള്ള മറ്റൊരു ഉറവിടം.പ്രലോഭനത്തിന് വഴങ്ങുന്നതിന്റെ മാരകമായ ഫലങ്ങളെക്കുറിച്ചുള്ള ഒരു പ്രഭാഷണ ചിത്രം, യൂദാസ് വൃക്ഷം തേനീച്ചകളെ ആകർഷിക്കപ്പെട്ടു കൊല്ലുന്നുവെന്ന തെറ്റായ ആശയത്തെ സൂചിപ്പിക്കുന്നു. "ഡോ. കുയ്‌ലർ യൂദാസ് വൃക്ഷത്തെ പരാമർശിച്ച് ഇത് തീക്ഷ്‌ണമായി ചിത്രീകരിക്കുന്നു. ഇലകൾക്കുമുന്നിൽ പ്രത്യക്ഷപ്പെടുന്ന പൂക്കൾക്ക് തിളക്കമുള്ള കടും ചുവപ്പുനിറമാണ്. പൂക്കളുടെ ജ്വലിക്കുന്ന സൗന്ദര്യം അസംഖ്യം പ്രാണികളെ ആകർഷിക്കുന്നു. അലഞ്ഞുതിരിയുന്ന തേനീച്ച മാരകമായ ഒപിയറ്റ് ഉൾക്കൊള്ളുന്ന തേൻ വലിച്ചെടുക്കുന്നു. എന്നാൽ ഓരോ തേനീച്ചയും പൂക്കളിൽ നിന്ന് ഭൂമിയിലേക്ക് ചത്തു നിലംപതിക്കുന്നു.\n↑ McCullagh, Francis (1910). The Fall of Abd-ul-Hamid. London: Methuen & Co. Ltd. പുറങ്ങൾ. 239–240.\n↑ Mabberley, D.J. (2008). Mabberleys's plant-book (3 പതിപ്പ്.). Cambridge University Press. പുറം. 170. ISBN 978-0-521-82071-4.\nCercis siliquastrum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\n"https://ml.wikipedia.org/w/index.php?title=സെർസിസ്_സെലിക്വാസ്ട്രം&oldid=3458298" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:20, 15 ഒക്ടോബർ 2020.


ഇന്ത്യയിലേക്ക് കത്തുകള് എത്തിത്തുടങ്ങി; തപാല് കൈമാറ്റം പാക്കിസ്ഥാന് പുനഃരാരംഭിച്ചു-India and Pakistan exchanged postal mailbags at Wagah border\nപാഴ്‌സലുകള്‍ക്കും വ്യാപാരവസ്തുക്കള്‍ക്കുമുള്ള നിരോധനം പിന്‍വലിച്ചിട്ടില്ല\nNovember 23, 2019 4:57:47 pm\nലുധിയാന: ഇന്ത്യയും പാക്കിസ്ഥാനും തമ്മിലുള്ള തപാല് കൈമാറ്റം മൂന്നു മാസത്തിനുശേഷം ഭാഗികമായി പുനഃരാരംഭിച്ചു. കശ്മീരിന്റെ പ്രത്യേക പദവി റദ്ദാക്കിയതിനെത്തുടര്‍ന്ന് ഇന്ത്യയിലേക്കുള്ള തപാല് കൈമാറ്റം പാക്കിസ്ഥാന് ഏകപക്ഷീയമായി റദ്ദാക്കുകയായിരുന്നു.\nവാഗ-അട്ടാരി അതിര്‍ത്തിവഴി വെള്ളിയാഴ്ചയാണു തപാല് ബാഗുകളുടെ കൈമാറ്റം പുനരാരംഭിച്ചത്. ഇന്ത്യയുമായുള്ള തപാല് കൈമാറ്റം ഭാഗികമായി പുനഃരാരംഭിക്കാന് പാക്കിസ്ഥാന് പോസ്റ്റ് മൂന്നു ദിവസം മുന്‍പ് ഉത്തരവ് പുറപ്പെടുവിച്ചിരുന്നു. കത്തുകളും എക്‌സ്പ്രസ്‌മെയില് സര്‍വിസ് രേഖകളും മാത്രം കൈമാറാനാണു തീരുമാനം. പാഴ്‌സലുകള്‍ക്കും വ്യാപാരവസ്തുക്കള്‍ക്കുമുള്ള നിരോധനം പിന്‍വലിച്ചിട്ടില്ല.\nവിദേശകാര്യ മന്ത്രാലയത്തില്‍നിന്നുള്ള അനുമതി ലഭിച്ച സാഹചര്യത്തില് പാക്കിസ്ഥാനിലേക്കുള്ള കത്തുകളും രേഖകളും സ്വീകരിക്കാന് തപാല് ഓഫീസുകള്‍ക്ക് ഇന്ത്യ പോസ്റ്റ് നിര്‍ദേശം നല്‍കി. തപാല് കൈമാറ്റം പുനരാരംഭിച്ചതായി ഇന്ത്യ പോസ്റ്റ് ഇന്റര്‍നാഷണല് റിലേഷന്‍സ് ആനഡ് ഗ്ലോബല് ബിസിനസ് ഡെപ്യൂട്ടി ഡയരക്ടര് ജനറല് തന്‍വീര് ഖമര് മുഹമ്മദ് സ്ഥിരീകരിച്ചു. എന്നാല് ഇതുസംബന്ധിച്ച് പാക്കിസ്ഥാനില്‍നിന്ന് നേരിട്ടുള്ള ആശയവിനിമയമോ നോട്ടിസോ ലഭിച്ചിട്ടില്ല. ഇന്ത്യയിലേക്കുള്ള തപാലുകളുടെ ബുക്കിങ് പുനരാരംഭിച്ച വിവരം മാധ്യമവാര്‍ത്തകളിലൂടെയാണ് അറിഞ്ഞത്. എങ്കിലും തപാലുകളുടെ കൈമാറ്റത്തിനായി ജീവനക്കാരെ ഇന്നു വാഗയിലേക്ക് അയച്ചതായും അദ്ദേഹം പറഞ്ഞു.\nഇന്നു പാക്കിസ്ഥാനില്‍നിന്ന് വാഗ വഴി രണ്ടു തപാല് ബാഗുകള് ലഭിച്ചതായി ഇന്ത്യാ പോസ്റ്റ് റെയില്‍വേ മെയില് സര്‍വിസ് അമൃത്സര് അസിസ്റ്റന്റ് സൂപ്രണ്ട് വികാസ് ശര്‍മ പറഞ്ഞു. ലാഹോറിലെ ഇന്റര്‍നാഷണല് മെയില് ഓഫീസിലേക്കുള്ള തപാലുകള് ഡല്‍ഹിയിലെ ഫോറിന് പോസ്റ്റ് ഓഫിസിന്റെ അനുമതിക്കുശേഷം അയച്ചതായും അദ്ദേഹം പറഞ്ഞു.\nഇന്ത്യയിലേക്കുള്ള തപാല് കൈമാറ്റം റദ്ദാക്കിക്കൊണ്ട് ഓഗസ്റ്റ് 23നാണു പാക്കിസ്ഥാന് ഉത്തരവ് പുറപ്പെടുവിച്ചത്. തപാല് കൈമാറ്റം ഏകപക്ഷീയമായി റദ്ദാക്കിയ നടപടിക്കെതിരേ സ്വിറ്റ്‌സര്‍ലന്റിലെ ബേണില് സ്ഥിതി ചെയ്യുന്ന യൂണിവേഴ്‌സല് പോസ്റ്റല് യൂണിയന് (യുപിയു) ഇന്ത്യ അടുത്തിടെ കത്തെഴുതിയിരുന്നു. മുന്‍കൂട്ടി നോട്ടിസ് നല്‍കാതെയുള്ള പാക്കിസ്ഥാന്റെ നടപടി യുപിയു മാനദണ്ഡങ്ങളുടെ ലംഘനമാണെന്ന് ഇന്ത്യ കത്തില് ചൂണ്ടിക്കാട്ടിയിരുന്നു. ഇതിനു പിന്നാലെയാണു തപാല് കൈമാറ്റ നിരോധനം പാക്കിസ്ഥാന് ഭാഗികമായി പിന്‍വലിച്ചത്.\nWeb Title: Finallyathaw india pak exchange mailbags at wagah after3months


Pinarayi Vijayan wont visit Kuttanad-കുട്ടനാട് സന്ദര്‍ശിക്കാതെ മുഖ്യമന്ത്രി മടങ്ങും; സന്ദര്‍ശനം ഒഴിവാക്കിയത് രാഷ്ട്രപതിയെ സ്വീകരിക്കാനുള്ളതിനാല്\nPinarayi Vijayan Wont Visit Kuttanad\nകുട്ടനാട് സന്ദര്‍ശിക്കാതെ മുഖ്യമന്ത്രി മടങ്ങി; മാധ്യമങ്ങളുടെ ചോദ്യങ്ങള്‍ക്ക് മറുപടി പറയാതെ പിണറായി\nമുഖ്യമന്ത്രി കുട്ടനാട് സന്ദര്‍ശിക്കാത്തത് രാഷ്ട്രപതി തലസ്ഥാനത്ത് എത്തുമ്പോള് സ്വീകരിക്കാന് വേണ്ടിയാണെന്നാണ് വിശദീകരണം\nAugust 05, 2018 12:29:29 pm\nആലപ്പുഴ: പ്രളയ ദുരിതാശ്വാസ പ്രവര്‍ത്തനങ്ങള് വിലയിരുത്താന് ആലപ്പുഴയിലെത്തിയ മുഖ്യമന്ത്രി പിണറായി വിജയന് കുട്ടനാട് സന്ദര്‍ശിക്കാതെ മടങ്ങി. മുഖ്യമന്ത്രിയുടെ ആലപ്പുഴ സന്ദര്‍ശന പരിപാടിയില് കുട്ടനാട് സന്ദര്‍ശനം ഒഴിവാക്കിയിരുന്നു. ഇതിനിടെ ആലപ്പുഴയിലെത്തിയ മുഖ്യമന്ത്രിയോട് മാധ്യമ പ്രവര്‍ത്തകര് ഇതിനെ കുറിച്ച് ആരാഞ്ഞെങ്കിലും മുഖ്യമന്ത്രി മറുപടി പറയാതെ അകത്തേക്ക് പോവുകയായിരുന്നു.\nയോഗത്തിന് ശേഷം പുറത്തേക്ക് വന്ന മുഖ്യമന്ത്രി മാധ്യമങ്ങളോട് സംസാരിക്കാന് തുടങ്ങിയെങ്കിലും പെടുന്നനെ അവസാനിപ്പിച്ച് അവിടെ നിന്നും മടങ്ങുകയായിരുന്നു.\nഅതേസമയം, മുഖ്യമന്ത്രി കുട്ടനാട് സന്ദര്‍ശിക്കാത്തത് രാഷ്ട്രപതി തലസ്ഥാനത്ത് എത്തുമ്പോള് സ്വീകരിക്കാന് വേണ്ടിയാണെന്നാണ് വിശദീകരണം. ഇതിനായി ഉച്ചയോടെ മുഖ്യമന്ത്രി ആലപ്പുഴയില് നിന്നും മടങ്ങും. മൂന്ന് ദിവസത്തെ കേരള സന്ദര്‍ശനത്തിനായി രാഷ്ട്രപതി രാം നാഥ് കോവിന്ദ് ഇന്ന് വൈകീട്ട് അഞ്ചിനാണ് എത്തുക.\nകേന്ദ്രസംഘം ഉള്‍പ്പെടെ എത്തിയിട്ടും മുഖ്യമന്ത്രി സന്ദര്‍ശിക്കാത്തതില് പ്രതിപക്ഷവും ബി.ജെ,പിയും നേരത്തെ വിമര്‍ശനം ഉന്നയിച്ചിരുന്നു. മുഖ്യമന്ത്രി കുട്ടനാട് സന്ദര്‍ശിക്കാത്ത സാഹചര്യത്തില് അവലോകന യോഗത്തില് പങ്കെടുക്കില്ലെന്ന് പ്രതിപക്ഷ നേതാവ് രമേശ് ചെന്നിത്തല അറിയിച്ചു. കുട്ടനാട്ടില് ഉള്‍ഗ്രാമങ്ങളുള്‍പ്പെടെ രണ്ട് തവണ പ്രതിപക്ഷ നേതാവും സംഘവും സന്ദര്‍ശനം നടത്തിയിരുന്നു.\nTags: Alappuzha, Heavy Rain, Pinarayi Vijayan\nതെലങ്കാനയില് വാഹനാപകടത്തില് രണ്ട് മലപ്പുറം സ്വദേശികള് മരിച്ചു


പോലീസ്‌വലയിൽ...കടലിൽ പോയി മീൻ പിടിക്കുന്ന എസ്.ഐ | 09May2021\nപൊന്തുവള്ളത്തിൽ കടലിൽ പോയി മീൻ പിടിക്കുന്നത് പൊന്നാനി കോസ്റ്റൽ സ്‌റ്റേഷനിലെ എസ്.ഐ പി.ജെ. ആൽബർട്ടിന് നിത്യജീവിതത്തിന്റെ ഭാഗം...\n# സന്ദീപ് സുധാകർ\nMay 9, 2021, 10:00 AM IST\n• പി.ജെ. ആൽബർട്ട്\nകോട്ടയ്ക്കൽ: കള്ളൻമാർ മാത്രമല്ല, മീനുകളും ഇപ്പോൾ ഒരു പോലീസുകാരനെ പേടിക്കേണ്ട അവസ്ഥയാണ്. എപ്പോഴാണ് ആ എസ്.ഐ. വലയെറിയുക എന്നറിയില്ല; വലയിട്ടാൽ കുടുങ്ങിയതുതന്നെ. പൊന്നാനി കോസ്റ്റൽ സ്‌റ്റേഷനിലെ സബ് ഇൻസ്‌പെക്ടർ പി.ജെ. ആൽബർട്ടിനെക്കുറിച്ചാണ് പറഞ്ഞുവരുന്നത്. ആലപ്പുഴ സ്വദേശിയായ ആൽബർട്ട് ഒഴിവുസമയം കിട്ടുമ്പോഴെല്ലാം കടലിൽ പോകും; ഒരു കൊട്ട മീനുമായിട്ടാകും തിരിച്ചുവരവ്.\nആദ്യമൊക്കെ പൊന്നാനിയിലെ മത്സ്യത്തൊഴിലാളികൾക്ക് അദ്‌ഭുതമായിരുന്നു ആൽബർട്ടും അദ്ദേഹത്തിന്റെ പൊന്തുവള്ളവും. വലിയ തിരമാലകളെ കീറിമുറിച്ച് പൊന്തുവള്ളം തുഴയുന്ന അദ്ദേഹത്തോട് മത്സ്യത്തൊഴിലാളികൾ പറയും ‘സൂക്ഷിക്കണേ...’\nഒരു ചെറുപുഞ്ചിരി മാത്രമായിരിക്കും ആൽബർട്ടിന്റെ മറുപടി.\nചെറുപ്പത്തിൽ, 13 വയസ്സുള്ളപ്പോൾ തുടങ്ങിയതാണ് കടലുമായുള്ള ബന്ധം. അച്ഛൻ ജോസഫിനെ സഹായിച്ചായിരുന്നു തുടക്കം. കടലിലേക്കു നീട്ടുന്ന കമ്പവല വലിച്ചുകയറ്റാൻ സഹായിക്കുകയായിരുന്നു ജോലി. ചെറിയ വള്ളത്തിൽ അച്ഛൻ കടലിലേക്ക് പോകുമ്പോൾ കൂടെ ആൽബർട്ടും പോകും.\nതോണിയുപയോഗിച്ചുള്ള മീൻപിടിത്തം പിന്നീടെപ്പോഴോ പൊന്തുവള്ളത്തിലേക്കു മാറി. രണ്ടുപേർക്ക് കഷ്ടിച്ച് ഇരിക്കാവുന്ന, ത്രികോണാകൃതിയിൽ, തെർമോക്കോൾ കൊണ്ടുണ്ടാക്കിയ വള്ളമാണ് പൊന്തുവള്ളം. ഇതിൽ ഗിൽനെറ്റ് എന്നുപറയുന്ന നീട്ടുവല ഉപയോഗിച്ചാണ് മീൻപിടിത്തം.\nകടലിൽ പോകുന്നതിന് പൂർണ പിന്തുണയാണ് ഭാര്യ ബീനയും ബി.എ.എം.എസിന് പഠിക്കുന്ന മകൾ അപർണയും മകൻ അതുലും നൽകുന്നത്.\nചങ്ങരംകുളം പോലീസ്‌സ്റ്റേഷനിൽ ജോലി ചെയ്യുമ്പോഴാണ് കൃഷിയിലും ഒരുകൈ നോക്കിയാലെന്താ എന്നു ചിന്തിക്കുന്നത്.\nഉടൻതന്നെ പോലീസ്‌സ്റ്റേഷന്റെ ടെറസ്സിലും പരിസരത്തുമായി കൃഷി തുടങ്ങി.\nപച്ചക്കറിക്കൃഷിക്കു പുറമേ മീൻ, കോഴി, താറാവ്, കാട എന്നിവയും ഓണക്കാലത്ത് പൂക്കൃഷിയുംചെയ്തു.\nതൊണ്ടിവാഹനങ്ങളിൽ ടാർപോളിൻ വിരിച്ച് നടത്തിയ മത്സ്യക്കൃഷി സഹപ്രവർത്തകരുടെ അനുമോദനങ്ങൾക്ക് പാത്രമായി. \nഇതുവരെ ജോലിചെയ്ത സ്ഥലങ്ങളൊക്കെ വെച്ചുനോക്കുമ്പോൾ മലപ്പുറത്തുകാരാണ് ഏറ്റവുമധികം പിന്തുണ നൽകിയതെന്ന് ആൽബർട്ട് പറയുന്നു. സ്നേഹത്തിന്റെ കാര്യത്തിൽ മലപ്പുറത്തുകാരെ വെല്ലാൻ ആരുമില്ല. പൊന്തുവള്ളം വലിച്ചുകയറ്റാൻ സഹായിക്കുന്നതുതൊട്ടു തുടങ്ങും ഈ സ്നേഹം. ആദ്യമൊന്നും ആൽബർട്ട് പോലീസുകാരനാണെന്ന് ഇവർക്ക് അറിയുമായിരുന്നില്ല. ആൽബർട്ടിന്റെ മീൻപിടിത്തരീതികൾ കണ്ട ഇവർ ചോദിച്ചു -'ഇങ്ങളുടെ പേരെന്താ ?... ഏതാ ഇങ്ങളുടെ രാജ്യം?’ പോലീസുകാരനാണെന്നറിഞ്ഞപ്പോൾ സ്‌നേഹം ആദരവിനു വഴിമാറി.\nമത്സ്യത്തൊഴിലാളികൾക്കുവേണം ഇത്തിരി ആദരവ്\nമത്സ്യത്തൊഴിലാളികളെ വന്ദിച്ചില്ലെങ്കിലും നിന്ദിക്കരുതെന്ന അപേക്ഷയാണ് ആൽബർട്ടിനുള്ളത്. ഒരു പ്രളയം വേണ്ടിവന്നു ഇവരെ അംഗീകരിക്കാനെന്ന് ആൽബർട്ട് പറയുന്നു.\nമത്സ്യത്തൊഴിലാളികളുടെ മക്കളെ മത്സരപ്പരീക്ഷകളിൽ വിജയിപ്പിക്കാൻ പൊന്നാനി പോലീസ് നടത്തുന്ന തീരസൗഹൃദം എന്ന പരിപാടിക്കും ആൽബർട്ട് നേതൃത്വം നൽകുന്നുണ്ട്. ആൽബർട്ടും സംഘവും പരിശീലിപ്പിച്ച കുട്ടികളിൽ നാല് പെൺകുട്ടികൾ പോലീസിൽ ജോലി നേടിക്കഴിഞ്ഞു.\nപള്ളിക്കൽ : പെരുവള്ളൂർ കോൺഗ്രസ് കമ്മിറ്റിയുടെ നേതൃത്വത്തിൽ സ്‌നേഹക്കൂട് അംഗങ്ങൾക്ക് ..\nഇവർ ബാനർ ഉയർത്തി : ഇവർ ബാനർ ഉയർത്തി\nഅലിഗഢ് കാമ്പസിൽ ദേശീയ വിദ്യാഭ്യാസ മേള തുടങ്ങി\nഈ ആരവം,: അത് വേറെ ലെവലാ...


UUKMA News കേരളത്തില് ലൗ ജിഹാദില്ലെന്ന് സംസ്ഥാന ആഭ്യന്തര വകുപ്പ് - UUKMA News കേരളത്തില് ലൗ ജിഹാദില്ലെന്ന് സംസ്ഥാന ആഭ്യന്തര വകുപ്പ് - UUKMA News\nകേരളത്തില് ലൗ ജിഹാദില്ലെന്ന് സംസ്ഥാന ആഭ്യന്തര വകുപ്പിന്റെ റിപ്പോര്‍ട്ട്. പ്രണയവിവാഹങ്ങള് വഴിയും ഒട്ടേറെ പെണ്‍കുട്ടികള് ഇസ്‌ലാംമതം സ്വീകരിച്ചിട്ടുണ്ട്. എന്നാല് ഇത് ലൗ ജിഹാദാണെന്നതിന് തെളിവില്ലെന്ന് സംസ്ഥാന ആഭ്യന്തരവകുപ്പ് നടത്തിയ രഹസ്യപഠനത്തില് പറയുന്നതായി മാതൃഭൂമി റിപ്പോര്‍ട്ട് ചെയ്യുന്നു.\nസംസ്ഥാനത്ത് ലൗ ജിഹാദ് ഉണ്ടായിരുന്നുവെന്ന് മുന് പൊലീസ് മേധാവിയും ടിപി സെന്‍കുമാര് പറഞ്ഞിരുന്നു. ലൗ ജിഹാദ് വിഷയത്തില് ഹൈക്കോടതി നിര്‍ദേശപ്രകാരം രണ്ടുകേസുകളില് അന്വേഷണം നടത്തിയിരുന്നതായി സെന്‍കുമാര് പറഞ്ഞിരുന്നു. രണ്ടുകേസിലും പ്രണയം നടിച്ച് പെണ്‍കുട്ടികളെ മറ്റുവഴിക്ക് കൊണ്ടുപോയതായി തെളിഞ്ഞുവെന്നും അദ്ദേഹം വ്യക്തമാക്കുകയുണ്ടായി. എന്നാല് ഇതിനു വിരുദ്ധമാണ് ആഭ്യന്തര വകുപ്പിന്റെ അന്വേഷണ രേഖ. 2011 മുതല് 2016 വരെ 7299 പേര് കേരളത്തില് ഇസ്‌ലാം മതം സ്വീകരിച്ചതായി ആഭ്യന്തരവകുപ്പിന്റെ റിപ്പോര്‍ട്ട് പറയുന്നു.\nപുതിയ കെപിസിസി പട്ടിയില് അതൃപ്തിയുമായി മുതിർന്ന നേതാക്കളായ കെ വി തോമസും ശശി തരൂരും\nഇതു കേരളമാണ് അമിത് ഷാ… താങ്കളുടെ തള്ളലുകളൊന്നും ഇവിടെ ചെലവാകില്ല; പരിഹാസവുമായി തോമസ് ഐസക്\nകലാഭവന് മണിയുടെ മരണം, അന്വേഷണം സി ബി ഐ ഏറ്റെടുക്കണമെന്ന് ഹൈക്കോടതി\nമഹിജയുടെ ആരോഗ്യനില വഷളായി; ജിഷ്ണുവിന്റെ അമ്മ ഐ സി യുവില്\nവയലാര് രവിയുടെ മകന്റെ സ്വത്തുക്കള് കണ്ടുകെട്ടി; ആംബുലന്‍സ് അഴിമതിയുമായി ബന്ധപ്പെട്ടാണ് എന്‍ഫോഴ്‌സ്‌മെന്റ് ഡയറക്ടറേറ്റിന്റെ നടപടി\n‘സംഭാഷണത്തിലെ ആദ്യഭാഗം എന്റേത് തന്നെ; ഒരു സ്ത്രീയോടും മോശമായി സംസാരിച്ചിട്ടില്ല’ തുറന്ന് പറഞ്ഞു ശശീന്ദ്രന്


പ്രമേഹമുള്ളവെര് ശ്രദ്ധിക്കുക ; കൊവിഡ് നിങ്ങളെ പ്രശ്നത്തിലാക്കാം | Pathanamthitta Media\nThursday, June 16, 2022 7:06 pm\nപ്രമേഹമുള്ളവെര് ശ്രദ്ധിക്കുക ; കൊവിഡ് നിങ്ങളെ പ്രശ്നത്തിലാക്കാം\nകൊവിഡ് 19 രോഗത്തോടുള്ള പോരാട്ടത്തില് തന്നെയാണ് നാമിപ്പോഴും. കൊവിഡ് അടിസ്ഥാനപരമായി ഒരു ശ്വാസകോശരോഗമാണെങ്കിലും അത് വിവിധ അവയവെങ്ങളുടെ പ്രവര്‍ത്തനത്തെ ബാധിക്കുന്നതായി ഇതിനോടകം തന്നെ നാം കണ്ടു. കൊവിഡ് രോഗം ബാധിക്കപ്പെട്ട് അതില് നിന്ന് മുക്തി ലഭിച്ച ശേഷവും അനുബന്ധപ്രശ്നങ്ങള് കാണാം. ഇതിനെ ‘ലോംഗ് കൊവിഡ്’ എന്നാണ് വിളിക്കുന്നത്. ശ്വാസതടസം, തളര്‍ച്ച, ബ്രെയിന് ഫോഗ് ( ഓര്‍മ്മശക്തിയും ചിന്താശക്തിയും കുറയുക. കാര്യങ്ങള് മനസിലാക്കുന്നതിന് ബുദ്ധിമുട്ട് നേരിടുക), വിഷാദരോഗം തുടങ്ങി ഒരുപിടി പ്രശ്നങ്ങള് ‘ലോംഗ് കൊവിഡി’ന്‍റെ ഭാഗമായി വരാം.\nപ്രധാനമായും കൊവിഡ് ബാധിച്ച് ആശുപത്രിയില് ചികിത്സ തേടേണ്ട സാഹചര്യം വരെയെത്തിയ ആളുകളിലാണ് ലോംഗ് കൊവിഡും കാര്യമായി കാണുന്നത്. അല്ലാത്തവെരില് ഇല്ലെന്നല്ല, കൂടുതലും കൊവിഡ് ഗുരുതരമായവെരിലാണ് ഉള്ളത്. എന്നാല് പ്രമേഹരോഗികളില് ഇത്തരത്തില് ലോംഗ് കൊവിഡ് കാണാനുള്ള സാധ്യത വളരെ കൂടുതലാണെന്നാണ് പുതിയൊരു പഠനം ചൂണ്ടിക്കാട്ടുന്നത്. ‘അമേരിക്കന് ഡയബറ്റിസ് അസോസിയേഷ’ന്‍റെ വാര്‍ഷിക സയന്‍റിഫിക് സെഷനിലാണ് ഈ പഠനറിപ്പോര്‍ട്ട് അവതരിപ്പിക്കപ്പെട്ടത്.\nപ്രമേഹരോഗികളില് മറ്റുള്ളവരെ അപേക്ഷിച്ച് ലോംഗ് കൊവിഡ് കാണാന് നാല് മടങ്ങ് വരെ അധികസാധ്യതയെന്നാണ് പഠനം പറയുന്നത്. ബ്രെയിന് ഫോഗ്, ചര്‍മ്മപ്രശ്നങ്ങള്, വിഷാദരോഗം, ശ്വാസതടസം എന്നിവെയാണ് ഈ രീതിയില് പ്രമേഹരോഗികളില് അധികവും കാണുന്ന ലോംഗ് കൊവിഡ് പ്രശ്നങ്ങളെന്നും പഠനം വ്യക്തമാക്കുന്നു. നിലവില് പഠനം കണ്ടെത്തിയ കാര്യങ്ങള് പരിമിതമാണെന്നും ഈ വിഷയത്തില് പലയിടങ്ങളില് നിന്നായി പലതരം ആളുകളില് നിന്നായി വേണ്ട വിവരങ്ങള് ശേഖരിച്ച് കൂടുതല് പഠനങ്ങള് നടക്കേണ്ടതുണ്ടെന്നാണ് ഗവേഷകര് പറയുന്നത്. എന്തായാലും കൊവിഡിന്‍റെ കാര്യത്തില് പ്രമേഹം അല്‍പം ശ്രദ്ധിക്കേണ്ട അവസ്ഥയാണെന്ന് തന്നെയാണ് ഇവെര് ഉറപ്പിക്കുന്നത്.\nPrevious article40 കുപ്പി മാഹി വിദേശമദ്യവുമായി ഇതരസംസ്ഥാന തൊഴിലാളി അറസ്റ്റില്\nNext articleതൊഴിലില്ലായ്മ പരിഹരിക്കാന് ഓരോ തദ്ദേശ സ്വയംഭരണ സ്ഥാപനങ്ങളും തൊഴില് സഭകള് ചേരണo: മന്ത്രി എം വി ഗോവിന്ദന്


പാണ്ടിക്കാട് എആര് ക്യാമ്പില് മൂന്ന് പേര്‍ക്ക് കൂടി എച്ച് വണ് എന് വണ് സ്ഥിരീകരിച്ചു; ജാഗ്രതാ നിര്‍ദ്ദേശവുമായി ആരോഗ്യ വകുപ്പ് - BIGNEWSLIVE | Latest Malayalam News\nപത്ത് പേരുടെ സാംപിള് പരിശോധിച്ചപ്പോഴാണ് എട്ട് പേരില് എച്ച് വണ് എന് വണ് കണ്ടെത്തിയത്\nമലപ്പുറം: മലപ്പുറം പാണ്ടിക്കാടില് എച്ച് വണ് എന് വണ് മൂന്നുപേര്‍ക്കുകൂടി സ്ഥിരീകരിച്ചു. കണ്ണൂരില് തെരഞ്ഞെടുപ്പ് ജോലി കഴിഞ്ഞെത്തിയവര്‍ക്കാണ് പനി ബാധിച്ചത്. ഇതോടെ ജില്ലയില് എച്ച് വണ് എന് വണ് ബാധിച്ചവരുടെ എണ്ണം ഒമ്പതായി.\nകണ്ണൂര് തെരഞ്ഞെടുപ്പ് കഴിഞ്ഞെതിയ നൂറോളം പേര്‍ക്ക് പനി ബാധിച്ചതിനെ തുടര്‍ന്ന് മണിപ്പാലില് നടത്തിയ പരിശോധനയിലാണ് എച്ച് വണ് എന് വണ് ആണെന്ന് കണ്ടെത്തിയത്. പത്ത് പേരുടെ സാംപിള് പരിശോധിച്ചപ്പോഴാണ് എട്ട് പേരില് എച്ച് വണ് എന് വണ് കണ്ടെത്തിയത്.\nജില്ലയില് ആരോഗ്യ വകുപ്പിന്റെ കടുത്ത ജാഗ്രതാ നിര്‍ദ്ദേശം നല്‍കിയിട്ടുണ്ട്. പ്രതിരോധ പ്രവര്‍ത്തനങ്ങള് ആരംഭിച്ചതായി ആരോഗ്യ വകുപ്പ് വ്യക്തമാക്കിട്ടുണ്ട്.\n'റംസാനില് ഭക്ഷണശാലകള് അടച്ചിടണം': പോസ്റ്ററിന്റെ സത്യാവസ്ഥ ഇങ്ങനെ


അറിയാത്തലങ്ങളിലേയ്ക്ക് 02 - Sayahna\nകുറച്ചു കാലമായി സ്വപ്നങ്ങളില്ലാത്ത ഉറക്കം അപൂർവ്വമായിരുന്നു. ഒരർത്ഥവുമില്ലാത്ത സ്വപ്നങ്ങൾ. അതിനിടയ്ക്ക് ഞെട്ടിയുണരുന്നു. കുളിമുറിയിൽ പോയി വന്ന് ഒരു ഗ്ലാസ് വെള്ളം കുടിച്ച് കിടന്നാൽ അതുവരെ കണ്ടിരുന്ന സ്വപ്നം മനസ്സിൽ കടന്നുവരുന്നു. പിന്നെ ഉറക്കത്തിലേയ്ക്ക് വഴുതി വീണാലും ആ സ്വപ്നത്തിന്റെ തുടർച്ചയാവും കാണുക. അതുകൊണ്ട് വീണ്ടും ഉറങ്ങുകയായിരുന്നോ അതോ സ്വപ്നത്തെക്കുറിച്ച് ആലോചിച്ചു കിടക്കുകയായിരുന്നോ എന്നു പറയാൻ പറ്റാത്ത ഒരവസ്ഥയിലായിരിക്കും.\nഇന്നലെ രാത്രി പക്ഷെ സ്വപ്നങ്ങളില്ലാത്ത ലോകത്തായിരുന്നുവെന്ന് രാവിലെ ആറു മണിയ്ക്ക് ഉണർ ന്നെഴുന്നേറ്റപ്പോഴെ മനസ്സിലായുള്ളു. ഇന്ദിര കൊണ്ടുവന്ന ചായ കുടിക്കുമ്പോൾ ഞാൻ ആലോചിച്ചു. ഇന്ന ത്തെ നടത്തം ഉണ്ടായില്ല. സാധാരണ അഞ്ചു മണിയ്ക്ക് എഴുന്നേറ്റ് ഒരു മണിക്കൂർ നടക്കാറുണ്ട്. സാരമില്ല. വന്ദന കുളിച്ച് നല്ല ഉടുപ്പിട്ട് മുമ്പിൽ വന്നുനിന്നു.\n‘എന്റെ മോൾ സുന്ദരിയായിട്ടുണ്ടല്ലോ.’\n‘ഇന്ന് അച്ഛന്റെ പിറന്നാളല്ലെ? ഞാനും അമ്മേം കൂടി അമ്പലത്തിൽ പോവ്വാണ്.’\nഇന്ദിരയും നേരത്തെ കുളിച്ചതിന്റെ കാര്യം അതാണ്. അല്ലെങ്കിൽ ജോലിയെല്ലാം കഴിഞ്ഞശേഷമേ കുളിക്കാറുള്ളൂ. അവർ എന്റെ ഇംഗ്ലീഷ്, മലയാളം പിറന്നാളുകൾ രണ്ടും ആഘോഷിക്കാൻതന്നെ തീർച്ചയാക്കിയിരിക്കുന്നു.\n‘ഞങ്ങള് പ്രസാദം വാങ്ങി തിരിച്ചു വരുമ്പളയ്ക്ക് അച്ഛൻ കുളിയ്ക്കു.’\nഅവർ പടിയിറങ്ങിയ ഉടനെ ഞാൻ കുളിച്ചു. അവർ തിരിച്ചുവരാൻ ഇനിയും സമയമുണ്ട്. ഇന്ദിര അങ്ങിനെയാണ്. അമ്പലത്തിനുള്ളിൽ കടന്നാൽ അത്ര എളുപ്പമൊന്നും പുറത്തു കടക്കില്ല. അതുകൊണ്ട് എന്റെ അമ്പലയാത്ര മിക്കവാറും ഒറ്റയ്ക്കാണ്. ഓരോ നടയ്ക്കലും അവൾ നിന്നു തൊഴുതു പ്രാർത്ഥിക്കുന്നതു കാണാം. എനിയ്ക്കത്ര ക്ഷമയൊന്നുമില്ല. ഞാൻ പറയാറുണ്ട്.\n‘നിന്റെ പ്രാർത്ഥനയുടെ നീളവും ചൂടും സഹിക്കാതെ ദൈവങ്ങൾ ശ്രീകോവിൽ വിട്ട് എങ്ങോട്ടെങ്കിലും പോയിട്ടുണ്ടാവും.’\nഇന്ദിരയുടെ മുഖത്ത് ചിരിയുണ്ടാവില്ല. അവൾക്ക് ഇതെല്ലാം ദൈവനിന്ദയാണ്. അവൾ ഞാൻ കാണാതെ സ്വന്തം കവിളുകളിൽ അടിച്ച് പിഴയൊടുക്കുന്നുണ്ടാവും.\nഞാൻ മുകളിലേയ്ക്കു പോയി കമ്പ്യൂട്ടർ ഓണാക്കി. അവിടെയിരുന്നാൽ എനിയ്ക്ക് ആരെങ്കിലും പടികടന്ന് വരുന്നുണ്ടെങ്കിൽ കാണാം. മോണിറ്ററിൽ ഒരു പുതിയ ഷോർട്കട്ട് ഞാൻ ശ്രദ്ധിച്ചു. അതിനു താഴെ എഴുതിയിരിക്കുന്നു. ‘ഹാപ്പി ബർത്‌ഡേ ടു ഡാഡി’. വല്ല വൈറസ്സുമായിരിക്കുമോ എന്ന് ആദ്യം പേടിച്ചു. പിന്നെ മനസ്സിലായി. വന്ദന ഇന്നലെ വൈകുന്നേരം ഉണ്ടാക്കിയ എന്തോ സാധനമാണ്. രാത്രി പത്തു മണിവരെ ഇരുന്നുണ്ടാക്കിയ പിറന്നാൾ ആശംസകൾ. ഞാനാ ഷോർട്കട്ടിൽ അമർത്തി.\nഅതൊരു ജിഫ് അനിമേഷനാണ്. ചലിക്കുന്ന ചിത്രങ്ങൾ മോണിറ്ററിന്റെ നടുഭാഗം സജീവമാക്കുകയാണ്. അതിനൊടുവിൽ ഹാപ്പി ബർത്‌ഡേ ഡാഡി എന്ന വാക്കുകൾ ഓരോന്നോരോന്നായി ഉതിർന്നു വീഴുന്നു. വീണ്ടും ആദ്യം മുതൽ അതാവർത്തിക്കുകയാണ്. പെട്ടെന്ന് ഞാൻ ചിത്രങ്ങളുടെ പശ്ചാത്തലം ശ്രദ്ധിച്ചു. എന്റെ ദൈവമേ! അനങ്ങാൻ വയ്യാതെ ഞാൻ കമ്പ്യൂട്ടറിനു മുമ്പിൽ ഇരിക്കുകയാണ്. ആ ചിത്രം! അതൊരു ചതുരംഗപ്പലകയാണ്. നിറയെ കരുക്കളുള്ള ആ ചതുരംഗപ്പലക എവിടെയായിരുന്നു. നടന്നുകൊണ്ടിരിക്കുന്ന, പകുതിവച്ച് നിർത്തിയ ഒരു ചതുരംഗക്കളിയുടെ ചിത്രം കട്ടിയുള്ള ചെമ്പുതകിടിൽ എച്ചിങ് ചെയ്തുണ്ടാക്കിയ ആ പലക എനിയ്ക്ക് ഇരുപതിലേറെ വർഷമായി നഷ്ടപ്പെട്ടിരിയ്ക്കയായിരുന്നു. ശരിയ്ക്കു പറഞ്ഞാൽ പതിനെട്ടാമത്തെ വയസ്സിൽ ഞാൻ കോഴിക്കോട്ട് കോളജിൽ ചേരാനായി പോയ അന്നു മുതൽ. ഇരുപത്തിയേഴു കൊല്ലമായി നഷ്ടപ്പെട്ടിരുന്ന ആ ചതുരംഗപ്പലക വന്ദനയ്ക്ക് എങ്ങിനെ കിട്ടി?\nവല്ലാത്തൊരു മാനസികാവസ്ഥയിലെത്തിയ ഞാൻ വന്ദന വന്ന് പിന്നിൽ നിന്നത് അറിഞ്ഞില്ല.\nഞാൻ ഞെട്ടി തിരിഞ്ഞു നോക്കി. അവൾ കയ്യിലുള്ള ഇലച്ചീളിൽനിന്ന് ചന്ദനം എടുത്ത് എന്റെ നെറ്റിയിൽ കുറിയിട്ടു. എന്റെ മുഖഭാവം അപ്പോഴായിരിക്കണം അവൾ ശ്രദ്ധിച്ചിട്ടുണ്ടാവുക. അവൾ ചോദിച്ചു.\n‘എന്താ അച്ഛാ, നന്നായിട്ടില്ലേ?’\n‘നന്നായിട്ട്ണ്ട് മോളെ. മോള് ഇങ്ങിന്യൊക്കെ ഉണ്ടാക്ക്വോന്ന് ആലോചിക്ക്യായിരുന്നു അച്ഛൻ.’\nഅവൾ സന്തുഷ്ടയായി ഒരു കസേല വലിച്ചിട്ട് എന്റെ അടുത്തിരുന്നു. അവൾക്ക് ഇനിയും അവളുണ്ടാക്കിയ അനിമേഷനെപ്പറ്റി ഞാൻ പറയുന്നത് കേൾക്കണം. പക്ഷെ അതിനെപ്പറ്റിയൊന്നും പറയാതെ ഞാൻ ചോദിച്ചു.\n‘ഈ ചതുരംഗപ്പലക! അതെവിടുന്നു കിട്ടി നിനക്ക്?’\n‘അതോ, അതു സ്വകാര്യാണ്.’\nഅവൾ അല്പമൊന്ന് കൊഞ്ചാനാണ് തീർച്ചയാക്കിയിരിക്കുന്നത്. എന്റെ ഇപ്പോഴത്തെ മാനസികാവസ്ഥയോ തിടുക്കമോ അതു നശിപ്പിയ്ക്കണ്ട. അവളെ അനുനയിക്കാനായി ഞാൻ പറഞ്ഞു.\n‘അച്ഛന്റെ മോളല്ലെ, പറയു, ഇതെവിടുന്നാണ് കിട്ടീത്?’\nഅനുനയത്തിനും മധുരവാക്കുകൾക്കും ഇടയിൽ അവൾ എന്റെ തിടുക്കവും ആകാംക്ഷയും കണ്ടുപിടിച്ചുവെന്നു തോന്നുന്നു. അവൾ കരുതലോടെ ചോദിച്ചു.\n‘അച്ഛന് ശരിക്കും അറീല്ല്യേ?’\n‘ഇല്ല മോളെ, സത്യം.’\n‘എന്റെ കയ്യിലടിച്ചു സത്യം ചെയ്യു.’ അവൾ കൈനീട്ടി.\nനീട്ടിയ കയ്യിലടിക്കാതെ ഞാനവളുടെ തലയിൽ കൈവച്ചു. ‘എന്റെ മോളാണ് സത്യം അച്ഛനറിയില്ല.’\n‘എനിയ്ക്കത് അമ്മെടെ പെട്ടീന്ന് കിട്ടീതാ.’ വന്ദനയുടെ മുഖം വാടിയിരുന്നു. അച്ഛനറിയാതെ അമ്മ ഇങ്ങിനെയൊരു രഹസ്യം സൂക്ഷിക്കുന്നുവെന്നും അത് അവൾ കാരണം പുറത്തായി എന്നും അവൾ ഓർത്തു കാണും. എല്ലാറ്റിനുമുപരി ആ ചതുരംഗപ്പലകയ്ക്ക് എന്തോ പ്രാധാന്യമുണ്ട് അതവൾ അറിഞ്ഞിട്ടില്ല എന്നതും അവളെ വിഷമിപ്പിച്ചിട്ടുണ്ടാവണം. ഞാൻ വീണ്ടും മുമ്പിൽ ചലിച്ചുകൊണ്ടിരിക്കുന്ന പിറന്നാൾ ആശംസ നോക്കി. രണ്ടു മിനുറ്റു കഴിഞ്ഞു കാണും. വന്ദനയെ വീണ്ടും അഭിനന്ദിക്കാനായി അവളുടെ മുഖത്തു നോക്കിയപ്പോഴാണ് കണ്ടത്, അവളുടെ മുഖം ഇരുണ്ടിരുന്നു. കണ്ണുകൾ നിറഞ്ഞ് ഒഴുകാൻ പാകത്തിൽ നിൽക്കുന്നു.\nഅവൾ കരയാൻ തുടങ്ങി. അതിനിടയിൽ പറഞ്ഞു. ‘അച്ഛൻ അമ്മ്യോട് പറേണ്ട.’\n‘അതിനാണോ അച്ഛന്റെ മണ്ടി മോള് കരേണത്?’ അവളുടെ കണ്ണുകൾ തുടച്ചുകൊണ്ട് ഞാൻ പറഞ്ഞു. ‘അമ്മയോടു പറഞ്ഞാലെന്താ? ഈ ബോർഡ് അച്ഛന്റെ കുട്ടിക്കാലത്ത്ണ്ടായിര്ന്നതാണ്. അച്ഛൻ കോളജിൽ പഠിക്കാൻ പോയപ്പൊ കാണാൻല്ല്യാതായി. അമ്മയ്ക്കത് എവിട്‌ന്നെങ്കിലും കിട്ടി എടുത്തു വെച്ചതാവും. നമുക്ക് അമ്മ്യോട് ചോദിക്കാം. വരു.’ ഞാൻ എഴുന്നേറ്റു അവളുടെ ചുമലിൽ കൈയ്യിട്ട് താഴേയ്ക്ക് കൊണ്ടുപോയി.\nതാഴെ അടുക്കളയിൽ ദോശയുണ്ടാക്കിക്കൊണ്ടിരിക്കുന്ന ഇന്ദിര പറഞ്ഞു.\n‘എന്റെ അടുത്തൊന്നും ഇല്ല. അച്ഛനും മോളും കൂടീട്ടല്ലെ ചതുരംഗം കളിക്കാറ്. നിങ്ങള്തന്നെ അതെവിടെയെങ്കിലും വെച്ചിട്ടുണ്ടാവും. അവള്‌ടെ അലമാറീല് നോക്കിയോ?’\nഅവൾ ഞാൻ പറയുന്നത് മുഴുവൻ ശ്രദ്ധിക്കുന്നുണ്ടായിരുന്നില്ല. അന്വേഷിക്കുന്നത് ഞങ്ങൾ കളിക്കാനായി സാധാരണ ഉപയോഗിക്കാറുള്ള മരത്തിന്റെ ചെസ്സ് ബോർഡാണെന്നാണ് അവൾ കരുതിയത്. ആ സെറ്റ് ഞാനൊരു പിറന്നാളിന് വന്ദനയ്ക്കു സമ്മാനമായി കൊടുത്തതാണ്. അതിന്റെ കരുക്കൾ ചന്ദനം കൊണ്ടുണ്ടാക്കിയതാണ്.\n‘അതല്ല, നമ്മടെ അട്ത്ത് പണ്ടുണ്ടായിരുന്നില്ലെ ചെമ്പുതകിടിൽ എച്ച് ചെയ്ത ഒരു ചതുരംഗപ്പലക? ഓർമ്മല്ല്യേ?’\nഇന്ദിര പെട്ടെന്ന് നിശ്ശബ്ദയായി. ചട്ടുകവും പിടിച്ചുകൊണ്ട് അവൾ ഏതോ പഴയ കാലത്തേയ്ക്കു പോയി. അടുപ്പത്ത് ദോശ കിടന്നു മൊരിയുന്നു. വന്ദന അമ്മയുടെ കയ്യിൽനിന്ന് ചട്ടുകം വാങ്ങി ദോശ വാങ്ങിവെച്ചു.\n‘നമ്മടെ മോള് അതിന്റെ ചിത്രം കൊണ്ട് നല്ലൊരു ‘ഹാപ്പി ബർത്‌ഡേ’ അനിമേഷനുണ്ടാക്കിയിട്ട്ണ്ട്.’\n‘മോളൊ? അവൾക്കെവിട്ന്നാണ് അതു കിട്ടീത്?’\nഅമ്മയുടെ മുഖഭാവത്തിലെ മാറ്റം അവളെ പേടിപ്പിച്ചുവെന്നു തോന്നുന്നു, വന്ദനയുടെ മുഖം വീണ്ടും ഇരുണ്ടു. ആ ചതുരംഗപ്പലകയിൽ എന്തൊക്കെയോ രഹസ്യാത്മകതയുണ്ടെന്നും അതു മനസ്സിലാവുന്നില്ല എന്നതു മാത്രമല്ല താൻ അതിന്റെയൊന്നും ഭാഗമല്ല എന്നതും അവളെ വിഷമിപ്പിക്കുന്നുണ്ട്. മുന്നാം വയസ്സിൽ അച്ഛന്റെയും അമ്മയുടെയും നടുവിൽ രണ്ടു പേരുടെയും മേൽ കുഞ്ഞിക്കൈ വെച്ചുകൊണ്ട് കിടന്നുറങ്ങിയ അസൂയാലുവാണ് അവൾ ഇപ്പോഴും. വന്ദന എന്നെ നോക്കി. ഞാൻ സാരമില്ലെന്ന അർത്ഥത്തിൽ അവളെ നോക്കി ചിരിച്ചു.\n‘ഞാനത് സൂക്ഷിച്ചു വച്ചതായിരുന്നൂലോ. എന്തിനാപ്പത് പൊറത്തെടുത്തത്?’\n‘അതിരിക്കട്ടെ, കഴിഞ്ഞ ഇരുപത്തേഴു കൊല്ലായിട്ട് ഇതെവിട്യായിരുന്നു?’ ആദ്യം നീ ഈ കാര്യങ്ങൾ വിശദീകരിച്ചു താ എന്ന മട്ടിൽ ഞാൻ പറഞ്ഞു.\n‘ദോശയ്ക്ക് ചായയോ അതോ കാപ്പ്യോ വേണ്ടത്?’ അവൾ ക്ക് വിഷയം മാറ്റണമെന്നുണ്ട്. തൽക്കാലം അതാണ് നല്ലതെന്ന് എനിയ്ക്കും തോന്നി. ഇന്ന് ഉച്ച വരെ മാത്രമെ ഓഫീസുള്ളു. നേരം വൈകിയാൽ ശരിയാവില്ല. ഇന്ദിരയുമായി സംസാരിക്കാൻ നിന്നാൽ സമയം പോകുന്നതറിയില്ല. പിന്നെ അത്രതന്നെ സുഖമുള്ള സംസാരമായിരിക്കില്ല എന്നും എനിയ്ക്കു തോന്നി. പിറന്നാൾ ദിവസമല്ല അതിനു പറ്റിയ സമയം. ഞാൻ പറഞ്ഞു.\n‘എനിയ്ക്ക് കാപ്പി മതി.’ ദോശയുടെ ഒപ്പം കാപ്പി കുടിക്കാനാണ് വന്ദനയ്ക്കിഷ്ടം. എനിക്കിഷ്ടം ചായയാണെങ്കിലും മകൾക്കു വേണ്ടി ഞാൻ കാപ്പിയാക്കി.\nഎന്റെ അസ്വസ്ഥ ദിനങ്ങൾ വീണ്ടും വരികയാണെന്ന് എനിയ്ക്കു മനസ്സിലായി. മുപ്പതു കൊല്ലം മുമ്പ് എന്റെ ഉറക്കം അപഹരിച്ച് മനസ്സിന്റെ സ്വാസ്ഥ്യം നഷ്ടപ്പെടുത്തിയ ഒരു കാര്യം വീണ്ടും എന്നെത്തേടി എത്തിയിരിക്കുന്നു.\nഎം.ജി. റോഡിലെ ഓഫീസ് കെട്ടിടത്തിന്റെ നാലാം നിലയിലെ ഓഫീസിലേയ്ക്കുള്ള ലിഫ്റ്റിൽ കയറുമ്പോൾ ഞാൻ ഓർമ്മകളെ മനസ്സിന്റെ കച്ചറപ്പെട്ടിയിലേയ്ക്ക് തട്ടുകയായിരുന്നു. ഇന്ന് എന്തായാലും സമയത്തിനു തന്നെ ഓഫീസിൽനിന്നിറങ്ങണം. ശനിയാഴ്ച ഒന്നരമണിവരെയാണ് സമയമെങ്കിലും അക്കൗണ്ട്‌സിലുള്ളവർക്ക് അക്കൗണ്ടന്റിന് പ്രത്യേകിച്ചും അഞ്ചു മണിയാവാതെ പുറത്തിറങ്ങാൻ പറ്റാറില്ല. ആ വകുപ്പിലുള്ളവരുടെ വിധിയാണതെന്നു തോന്നുന്നു. അച്ഛന്റെ പിറന്നാളിന് ഒപ്പമിരുന്നുണ്ണാൻ വന്ദന കാത്തുനിൽക്കും. അതു മാത്രമല്ല കാരണമെന്ന് മനസ്സു പറയുന്നുണ്ടെങ്കിലും ഞാൻ എന്നെത്തന്നെ കബളിപ്പിക്കാനുള്ള ശ്രമത്തിലാണ്. ആ ശ്രമം ഫലിക്കുന്നില്ലെന്ന് ഞാൻ മനസ്സിലാക്കുന്നു. എനിക്കിന്ന് കുറേ കാര്യങ്ങൾ ചെയ്യാനുണ്ട്. ഓർമ്മകൾ റീസൈക്കിൾ ബിന്നിലേയ്ക്കു പോയിട്ടില്ലെന്നു ഞാൻ മനസ്സിലാക്കുന്നു. അത് ധാരാളം സ്ഥലം എടുത്തുകൊണ്ട് എന്റെ ഹാർഡ് ഡിസ്‌കിൽ ചടഞ്ഞുകൂടിയിരിക്കയാണ്.\nRetrieved from "http://ml.sayahna.org/index.php?title=അറിയാത്തലങ്ങളിലേയ്ക്ക്_02&oldid=9042"


Janmabhumi| ആറാട്ടുമുണ്ടന്മാരുടെ അവാര്‍ഡുകള്\nFebruary 21, 2021, 07:54 p.m.\nപാപ്പിനിശ്ശേരിയില് പാമ്പുകളെ ചുട്ടെരിച്ച കാടത്തം മുതല് പിഞ്ചുകുഞ്ഞുങ്ങളുടെ കണ്‍മുന്നിലിട്ട് അദ്ധ്യാപകനെ വെട്ടിക്കൊല്ലുന്ന രാക്ഷസീയത വരെ കണ്ണുംപൂട്ടി ന്യായീകരിച്ച് പാര്‍ട്ടിയുടെ പ്രീതി പറ്റിയ പ്രൊഫ:എം.എന്. വിജയനായിരുന്നു കുറേക്കാലം കേരളാസ്റ്റാലിന് സഖാവ് പിണറായിക്ക് ന്യായീകരണ വാറോലകള് തയ്യാറാക്കിയിരുന്നത്. പിന്നെപ്പിന്നെയാണ് വിജയന്‍മാഷ് പാര്‍ട്ടിയെ സര്‍ക്കാസിക്കുകയാണോ എന്ന സംശയം അവര്‍ക്ക് തോന്നിത്തുടങ്ങിയത്\nകേരളസാഹിത്യ അക്കാദമിയിലിരിക്കുന്നതൊക്കെ ആറാട്ടുമുണ്ടന്മാരാണെന്ന് വിളിച്ചുപറഞ്ഞത് കഥാകൃത്ത് ടി. പത്മനാഭനാണ്. കെഇഎന് കുഞ്ഞഹമ്മദ് ഓണത്തിന് കാളയെ വിളമ്പാന് അച്ചാരം വാങ്ങി സിപിഎം സാഹിത്യകാരനായി വിലസുന്ന കാലത്താണത്. സംഘടിപ്പിച്ചെടുത്ത ഡോക്ടറേറ്റുമായി ഇളയിടം നുണയിടമായി മാര്‍ക്‌സിസ്റ്റ് വേദികളില് ജാതിപ്രഘോഷണം നടത്തുന്നതിന് മുമ്പ് ഇപ്പറഞ്ഞ കുഞ്ഞഹമ്മദായിരുന്നു സിപിഎമ്മുകാരുടെ പ്രിയങ്കരന്. ഇഎംഎസിന്റെ കാലശേഷം പച്ചക്കള്ളം താത്വികമായി വിളമ്പാന്‍പറ്റിയ ജനുസ്സുകള് കുറ്റിയറ്റുപോയി എന്ന് തോന്നിയപ്പോഴാണ് പാര്‍ട്ടി ഇമ്മാതിരി മുതലുകളെ വാടകയ്ക്ക് എടുത്ത് അക്കാദമികളിലും മറ്റും കുടിയിരുത്തിയത്.\nപാപ്പിനിശ്ശേരിയില് പാമ്പുകളെ ചുട്ടെരിച്ച കാടത്തം മുതല് പിഞ്ചുകുഞ്ഞുങ്ങളുടെ കണ്‍മുന്നിലിട്ട് അദ്ധ്യാപകനെ വെട്ടിക്കൊല്ലുന്ന രാക്ഷസീയത വരെ കണ്ണുംപൂട്ടി ന്യായീകരിച്ച് പാര്‍ട്ടിയുടെ പ്രീതി പറ്റിയ പ്രൊഫ:എം.എന്. വിജയനായിരുന്നു കുറേക്കാലം കേരളാസ്റ്റാലിന് സഖാവ് പിണറായിക്ക് ന്യായീകരണ വാറോലകള് തയ്യാറാക്കിയിരുന്നത്. പിന്നെപ്പിന്നെയാണ് വിജയന്‍മാഷ് പാര്‍ട്ടിയെ സര്‍ക്കാസിക്കുകയാണോ എന്ന സംശയം അവര്‍ക്ക് തോന്നിത്തുടങ്ങിയത്. അടച്ചിട്ട മുറിയിലാണ് പാര്‍ട്ടി യോഗം ചേരേണ്ടതെന്നും ജനലും കതകുകളും അറിയാതെ പോലും തുറക്കരുതെന്നും പുറത്തുനിന്നുള്ള കാറ്റടിച്ചാല് നമ്മള് തകര്‍ന്നുപോകുമെന്നുമൊക്കെയുള്ള ഉപദേശവുമായി വിജയന് മാഷ് പാര്‍ട്ടിയെ 'പാഠം' പഠിപ്പിക്കാനിറങ്ങിയപ്പോള് വിജയന് സഖാവ് കടുംചുവപ്പന് വിരട്ടലും കൊണ്ട് മാഷിനെയും കൂട്ടരെയും വെട്ടിനിരത്തി. മാഷ് മരിച്ചപ്പോള് ആളൊരു നല്ല വാധ്യാരായിരുന്നു എന്ന ഒറ്റവരിയിലാണ് പിണറായി അദ്ദേഹത്തെ അനുസ്മരിച്ചത്.\nപിന്നെയാണ് കുഞ്ഞഹമ്മദ്, ഇളയിടം തുടങ്ങിയ വ്യാജബുദ്ധിജീവികള് പാര്‍ട്ടിവേദികളില് നിറഞ്ഞാടിയത്. രാജാവിന് കണ്ണുകിട്ടാതിരിക്കാനാണത്രെ ആറാട്ടുമുണ്ടനെ എഴുന്നെള്ളത്തിന് മുന്‍നിരയില് നിര്‍ത്തുന്നത്. കേരളം വാഴുന്ന പിണറായിത്തമ്പുരാന് കണ്ണുകിട്ടാതിരിക്കാന് വേണ്ടിയാണ് അക്കാദമികളിലെ ആറാട്ടുമുണ്ടന്മാരെ നിരത്തിനിര്‍ത്തുന്നതെന്ന് കൂട്ടിവായിക്കണം. എഴുത്തച്ഛനെക്കാള് മുന്തിയ കവിയാണ് കുഞ്ഞപ്പ പട്ടാനൂരെന്ന് സിദ്ധാന്തിച്ചവരാണ് സാഹിത്യഅക്കാദമിയുടെ പ്രചോദകരായി കേരളത്തിന്റെ പുരോഗമനസാഹിത്യം കക്ഷത്തിറുക്കിപ്പിടിച്ച് ഇത്രകാലം കാത്തുപോന്നത്. അപ്പോള് പിന്നെ തെറിയെഴുതുന്നവനും ശബരിമലയില് പോയി നീട്ടിത്തുപ്പാന് കാറിക്കൂവുന്ന നെറികെട്ട നാട്യക്കാര്‍ക്കും അവാര്‍ഡ് തളികയില് വെച്ച് നല്‍കിയതില് അസ്വാഭാവികത കാണേണ്ടതില്ല.\nകടലുണ്ടി പുരുഷനും പൂച്ചാലി ഗോപാലനും ശേഷമേയുള്ളൂ വൈശാഖനും ചരുവിലാനും കെ.പി. മോഹനനുമൊക്കെ എന്നറിയുമ്പോള് തീരുന്ന ചൊരുക്കേ വിമര്‍ശകര്‍ക്കുണ്ടാകേണ്ടതുള്ളൂ. അക്കാദമി തന്നെ അശ്ലീലമായിട്ട് കാലമെത്രയായി. കവിതയ്ക്കും കഥയ്ക്കും കലയ്ക്കുമിടമില്ലാത്ത ഇടമായി അത് മാറിയിട്ടുണ്ട്. ക്ഷുദ്രരാഷ്ട്രീയത്തിന്റെ തേര്‍വാഴ്ചയാണ് ആ വെളിമ്പറമ്പില് നടക്കുന്നത്. മാനമെന്നത് പണ്ടേ കപ്പലുകയറിയ കൂട്ടരാണ് പദവികള്‍ക്കും കസേരകള്‍ക്കും വേണ്ടി ഉണ്ടെന്ന് കരുതപ്പെടുന്ന സര്‍ഗാത്മകതയെ തൊടലിട്ട് പൂട്ടി രാഷ്ട്രീയക്കാരന്റെ പിന്നാമ്പുറത്ത് തളച്ചിട്ടത്. അക്കാദമികള് എറിഞ്ഞുതരുന്ന എല്ലിന് കഷ്ണങ്ങള്‍ക്ക് മീതെ എന്ത് ആവിഷ്‌കാരമാണ് ഈ പ്രബുദ്ധമലയാളത്തിലുള്ളത്.\nവായനശാലകള് മുതല് അക്കാദമികള് വരെ എല്ലാം പാര്‍ട്ടിപ്പരിപാടിയാക്കിയ ഒരു സര്‍ക്കാരിന്റെ കൂലിക്കാര് എന്നതിന് അപ്പുറം ഒരു മാന്യതയും ഈ നോക്കുകുത്തികള് അര്‍ഹിക്കുന്നില്ല. കേരളം ഭരിക്കുന്നത് ക്ഷേത്രങ്ങള് തകര്‍ക്കുന്ന സര്‍ക്കാരാണ്. ആചാരങ്ങളെ അപഹസിക്കുന്ന സര്‍ക്കാരാണ്. അമ്പലത്തില് കുളിച്ചുതൊഴാന് പോകുന്ന അമ്മമാരെ അശ്ലീലം കലര്‍ന്ന അസഭ്യം പച്ചയ്ക്ക് വിളിച്ചുപറയുന്നവരാണ്. ശ്രീകോവിലില് പൂജ നടത്തുന്ന ശാന്തിക്കാരെ പൊതുനിരത്തില് തെരുവ് തെമ്മാടികള് വിളിക്കുന്നതരം തെറി മൈക്ക് വെച്ച് കെട്ടി വിളിക്കുന്നവരാണ്. പരമാദരണീയരായ തന്ത്രിമാരെ അധിക്ഷേപിക്കാന് മടി കാണിക്കാത്തവരാണ്. സദാചാരവും സംസ്‌കാരവും തകര്‍ക്കാന് അച്ചാരം വാങ്ങിയിറങ്ങിയ ആണ്, പെണ് തെരുവുഗുണ്ടകള്‍ക്ക് സംരക്ഷണം ഒരുക്കുന്നവരാണ്. പെണ്‍വാണിഭസംഘങ്ങള്‍ക്ക് സാമൂഹ്യപരിഷ്‌കാരപ്പട്ടം കല്പിച്ചുനല്‍കുന്നവരാണ്. അവരെ പ്രീതിപ്പെടുത്താന് തെറിയെഴുതി കവിതയെന്നും കഥയെന്നും നാടകമെന്നും നോവലെന്നും പേരിട്ട് സമര്‍പ്പിച്ച് കുമ്പിട്ടുനില്‍ക്കുന്നവന് നല്‍കാനുള്ളതാണ് അക്കാദമി പുരസ്‌കാരങ്ങള്. അന്തസ്സുള്ളവന് ഇത്തരം അക്കാദമികളിലേക്ക് പോകരുത്. അത് തെറിപ്പുസ്തകമെഴുതുന്നവന്റെ പുരസ്‌കാരപ്പുരയാണ്.\nപിണറായി ഭരണത്തില് ഇതിനുമപ്പുറം ഒന്നും പ്രതീക്ഷിക്കേണ്ടതില്ല. ക്ഷേത്രവിശ്വാസികള്‍ക്കെതിരെയാകുമ്പോള് മതേതരത്വം ഹനിക്കപ്പെടുമെന്ന പേടി വേണ്ട. ലളിതകലാ അക്കാദമിയുടെ മൂക്ക് ചെത്തിക്കളയുമെന്ന ഭീഷണിയുമായി ബാലന്‍മന്ത്രി മുമ്പൊരിക്കല് ഉറഞ്ഞുതുള്ളിയിട്ടുണ്ട്. ചെങ്ങളത്തുകാരന് കെ.കെ. സുഭാഷ് വരച്ച കാര്‍ട്ടൂണിന് ലളിതകലാഅക്കാദമി അവാര്‍ഡ് കൊടുത്തതാണ് അന്ന് ബാലന് മന്ത്രിയെ പ്രകോപിപ്പിച്ചത്. കാര്‍ട്ടൂണില് മതനിന്ദ നടത്തിയെന്നായിരുന്നു ആക്ഷേപം. ബിഷപ്പ് ഫ്രാങ്കോയെ കോഴിയായി ചിത്രീകരിച്ചു, അങ്ങോരുടെ അംശവടിയില് അടിവസ്ത്രം തൂക്കി, പോരാഞ്ഞ് പാര്‍ട്ടിയിലെ ചങ്ക് ബ്രോ പി.കെ. ശശിക്ക് കോഴിത്തൂവല് കൊണ്ട് കിരീടം ചാര്‍ത്തി തുടങ്ങിയ ഘോരാപരാധങ്ങളൊക്കെ കാര്‍ട്ടൂണിസ്റ്റ് വരച്ചുകൂട്ടിയത്രെ. കന്യാസ്ത്രീകളെ പീഡിപ്പിച്ചിട്ട് 'പോടാ പുല്ലേ' എന്ന മട്ടില് ഒരു ആട്ടിടയന് അംശവടിയുമേന്തി നടന്നപ്പോള് തോന്നാത്ത മാനക്കേടും വ്രണം പൊട്ടലുമൊക്കെയാണ് നാല് കോഴിത്തൂവല് കണ്ടപ്പോള് ബാലന്‍മന്ത്രിക്കും മതേതരസംരക്ഷകര്‍ക്കുമുണ്ടായത്.\nഎഴുത്തും വരയുമൊക്കെ ശുദ്ധ മതേതരമായിരിക്കണമെന്ന് അറിയാതെ പോയതാണ് സുഭാഷിന് പറ്റിയ തെറ്റ്. ആ വിദ്യ 'മീശക്കാരനോട്' പഠിക്കണം. അതുമല്ലെങ്കില് ബേബി സഖാവിനോട് ചോദിച്ചാല് മതേതര ആവിഷ്‌കാരത്തെക്കുറിച്ച് പറഞ്ഞുതരും. തുണിയില്ലാത്ത ആഭാസക്കോലങ്ങള് വരച്ച് അതിനു കീഴെ സരസ്വതി, ലക്ഷ്മി എന്നൊക്കെ എഴുതിവെച്ചാല് പൊന്നാട അണിയിക്കും. വിമാനത്തില് കൊണ്ടുവന്ന് സര്‍ക്കാര് ഖജനാവില് നിന്ന് പണമെടുത്ത് പുരസ്‌കാരം നല്‍കും. അതൊന്നും അറിയില്ലെങ്കില് എസ്എഫ്‌ഐ പിള്ളേരോട് ചോദിച്ചാല് മതി. മതേതര ആവിഷ്‌കാരം അവര് പഠിപ്പിക്കും. അതിന് തീവ്രത വേണമെങ്കില് ദേശീയഗാനം കേള്‍പ്പിക്കണമെന്നേയുള്ളൂ.\nഇത്തരക്കാരുടെ പുരസ്‌കാരപ്പുരയില് നിന്ന് മറ്റെന്തെങ്കിലും പ്രതീക്ഷിക്കുന്നവരെ നിഷ്‌കളങ്കരെന്നല്ലാതെ എന്ത് വിളിക്കാനാണ്. മഹാകവി അക്കിത്തത്തിന് ജ്ഞാനപീഠം ലഭിച്ചപ്പോള്‍പോലും എതിര്‍പ്പിന്റെ ചൊരുക്ക് കാട്ടിയ ഉഡായിപ്പുകളാണ് അവിടെ അധികാരകേന്ദ്രത്തിലിരിക്കുന്നതെന്ന് ഓര്‍ക്കുന്നത് നല്ലതാണ്.


ഗീതാഗീതികള്: October 2010\nശ്രീ. ഓ.എന്.വി. സാറിന് പ്രണാമം.\nദിവ്യതേജസ്സാര്‍ന്ന പൊന്‍താരമാം ഓയെന്‍വി തന്\nതപ്തനായ് ആര്‍ദ്രഹൃദയനായ് പാടി പിന്നെ\nഭൂമിതന് നോവറിഞ്ഞു , നിസ്വനാം മാനവന് തന്\nതൂമിഴിനീരിലുറയും ഉപ്പിന് കയ്പ്പറിഞ്ഞു\nആത്മാവില് നീറും വ്യഥപേറും പ്രകൃതിതന്\nനോവുകളേറെ നീറിയാ മനസ്സിലെങ്കിലും\nഹേ! മലയാളീ! നീയെത്ര ധന്യന്! മഹാഭാഗ്യവാന്!\nനിന് സ്വന്തമല്ലേ! നിന് ബന്ധുവല്ലേ! സുഹൃത്തല്ലേ!\nനിന് രണാങ്കണങ്ങളില് കൂടെ പൊരുതാനെത്തും\nപോരാളിയല്ലേ! ജീവിതത്തേരു നയിച്ചിടും\nതേരാളിയല്ലേ! നമ്രശീര്‍ഷനായ് നമിക്ക നീ.\nഅമ്മമലയാളം തന് അമ്മിഞ്ഞപ്പാല് നുകര്‍ന്നാ-\nഅമ്മയെ ധന്യയാക്കിയ ധന്യമഹാകവേ\nകവിസാര്‍വ്വഭൌമനും ജ്ഞാനപീഠജേതാവുമായ മലയാളത്തിന്റെ പ്രിയകവി ശ്രീ. ഓ.എന്.വി. കുറുപ്പ് സാറിനെ കുറിച്ച് എഴുതാനൊന്നും ഒട്ടും വളര്‍ന്നിട്ടില്ല. അതു നല്ലവണ്ണം അറിയാം. എന്നാലും ഗുരുഭൂതനെ രാഷ്ട്രം ഇത്ര മഹോന്നതപദവിയാല് ആദരിക്കുമ്പോള് അതില് മനം നിറഞ്ഞ് സന്തോഷിക്കാനല്ലാതെ ഈ എളിയവള്‍ക്ക് എന്തിനു കഴിയും. ആ സന്തോഷത്തിന്റെ ബഹിര്‍സ്ഫുരണമാണ് ഈ വരികള്. ആ പാദപങ്കജങ്ങളില് പ്രണാമമര്‍പ്പിച്ചുകൊണ്ട്, തെറ്റുകുറ്റങ്ങള് പൊറുക്കണേന്ന് അപേക്ഷിച്ചു കൊണ്ട് ഇതിവിടെ സമര്‍പ്പിക്കുന്നു.\n( കോളേജില് രണ്ടാം ഭാഷയായി മലയാളം പഠിച്ചിരുന്നെങ്കില് ശ്രീ ഓ.എന്.വി. സാറിന്റെ ശിഷ്യഗണങ്ങളില് ഒരാള് എന്നിപ്പോള് എനിക്കഭിമാനിക്കാമായിരുന്നു. എന്നാലും അദ്ദേഹത്തിന്റെ ശിഷ്യഗണങ്ങള് ഏറെ പാടിപുകഴ്ത്തുന്ന അദ്ദേഹത്തിന്റെ ശാകുന്തളം ക്ലാസ്സ് എനിക്കും കുറച്ച് കേള്‍ക്കാനായിട്ടുണ്ട്. അദ്ദേഹത്തിന്റെ മുന്നിലെ ബെഞ്ചുകളിലൊന്നില് ഒരു ശിഷ്യയായിരുന്നുകൊണ്ടല്ല\nപകരം അദ്ദേഹം ക്ലാസ്സെടുക്കുമ്പോള് പുറത്ത് കോറിഡോറില് നിന്ന് ഞങ്ങള് കുറച്ചു ടീച്ചേര്‍സ് അതു കേള്‍ക്കുമായിരുന്നു. ഞാന് വിദ്യാര്‍ത്ഥിനി ആയിരിക്കുമ്പോഴും പിന്നെ ആ കോളേജില് തന്നെ അദ്ധ്യാപികയായി ചേരുമ്പോഴും ശ്രീ. ഓ.എന്.വി. സാര് ആ കലാലയത്തിലുണ്ടായിരുന്നു. )\nകെ. സി. ഗീത.\nCopyright(C) 2010 K.C.Geetha.\nPosted by ഗീത at 4:52 AM 38 comments: Links to this post\nLabels: ഓ.എന്.വി., കവിത, പ്രണാമം.\nkcgdesigns's Store at Zazzle\nഈ ബ്ലോഗിന്റെ മനോഹരമായ ഹെഡ്ഡര് ഡിസൈന് ചെയ്തു തന്നത് ഹരിയണ്ണന്.\nദേ ഇവിടിരുന്നൊരു കിളി കഥ പറയുന്നുണ്ട്.\nകഥ കഥ പൈങ്കിളി


മൈ മദേഴ്സ് ലാപ്‌ടോപ്പ് (My Mother's Laptop) | ചിത്രവിശേഷം\nമൈ മദേഴ്സ് ലാപ്‌ടോപ്പ് (My Mother's Laptop)\nPublished on: 7/26/2008 11:28:00 PM\nയുവസാഹിത്യകാരനായ രൂപേഷ് പോളിന്റെ ആദ്യ ചലച്ചിത്രസംവിധാന സംരംഭമാണ് ‘മൈ മദേഴ്സ് ലാപ്ടോപ്പ്’. മലയാളസാഹിത്യകാരന്മാരില് ശ്രദ്ധേയനായ സുഭാഷ് ചന്ദ്രന്റെ ‘പറുദീസാനഷ്ടം’ എന്ന ചെറുകഥയുടെ ചുവടുപിടിച്ച് തിരക്കഥയും, സംഭാഷണങ്ങളും രചിച്ചിരിക്കുന്നത്, ചെറുകഥാകൃത്തുകൂടിയായ ഇന്ദു മേനോന്. നിര്‍മ്മാതാവ് ഇ.എ. ജോസ് പ്രകാശിന്റേയും ആദ്യ ചലച്ചിത്രമാണ് ഈ ചിത്രം. സുരേഷ് ഗോപി, പത്മപ്രിയ എന്നിവരുടെ കഥാപാത്രങ്ങളെ കേന്ദ്രീകരിച്ചാണ് കഥ മുന്നോട്ടു നീങ്ങുന്നത്.\nഅച്ഛനില്ലാതെ ജനിച്ച രവി(സുരേഷ് ഗോപി), അമ്മ(ശ്വേത മേനോന്)യെ ഉപേക്ഷിച്ചു പോയ ശേഷം, വളരെ വര്‍ഷങ്ങള് കഴിഞ്ഞ് മടങ്ങിയെത്തുന്നു. എന്നാല് അപ്പോഴേക്കും അമ്മ മരണശയ്യയിലായിരുന്നു. ഒരു പ്രമുഖ നാടക നടനായ രവി, അമ്മയുടെ അവസാനനാളുകളില് അമ്മയോടൊപ്പം നില്‍ക്കുവാന് തീരുമാനിക്കുന്നു. ഇതിനിടയില് രവി സ്പെഷ്യല് ഇക്കണോമിക് സോണിനെതിരെ സമരം നടത്തുന്ന ആദിവാസിയമ്മയേയും, കുഞ്ഞിനേയും ആശുപത്രി ജനാലയിലൂടെ കാണുന്നു. രവി പ്രതിനിധാനം ചെയ്യുന്ന നാടകസംഘത്തിന്റെ ആകുലതകളുമായി; സഹനടിയും, സഹചാരിയുമായ പായൽ(പത്മപ്രിയ) രവിയെ കാണുവാനെത്തുന്നു. എന്നാല് രവിയുടെ പെരുമാറ്റം, പായലിനെ രവിയെ ഉപേക്ഷിച്ചു പോകുവാന് പ്രേരിപ്പിക്കുന്നു. അമ്മയെ പരിശോധിക്കുന്ന ഡോ. വനജ(ഊര്‍മ്മിള ഉണ്ണി)യുടെ നിര്‍ദ്ദേശപ്രകാരം, ക്യാന്‍സര് പരിശോധനയ്ക്കായി, അമ്മയുടെ ഗര്‍ഭാപാത്രവുമായി രവി ലാബിലേക്ക് തിരിക്കുന്നു. ബാറില് വെച്ച് രവി അത് നഷ്ടപ്പെടുത്തുന്നു.\n‘പറുദീസാനഷ്ടം’ ഒരുപക്ഷെ ശ്രദ്ധേയമായ കഥയായിരിക്കാം. എന്നാല് എല്ലാ കഥകളും സിനിമയെന്ന മാധ്യമത്തിലൂടെ പറയുവാന് യോജിക്കണമെന്നില്ലല്ലോ! കഥയില് നിന്നും തിരക്കഥമെനയുന്നയാള്‍ക്ക് അതറിയുവാനും, സിനിമയ്ക്ക് യോജിക്കുന്ന രീതിയിലേക്ക് കഥയെ രൂപപ്പെടുത്തുവാനും സാധിക്കണം. എന്നാലിവിടെ കഥയെ സീനുകളും, ഷോട്ടുകളുമായി തിരിച്ചതിനപ്പുറത്തേക്ക്; അങ്ങിനെയൊരു ശ്രമം തിരക്കഥാകൃത്ത് നടത്തിയതായി തോന്നിയില്ല. അടുക്കും ചിട്ടയുമില്ലാതെ എന്തൊക്കെയോ ചിത്രീകരിച്ചു കാണിച്ചിരിക്കുന്നു എന്നല്ലാതെ, ഒരു സിനിമയായി ഇത് വികസിച്ചു എന്നുതന്നെ പറയുക പ്രയാസം. ഈ കഥ വായിക്കുന്ന ഒരാള്‍ക്ക്, ഇതിലും ഭംഗിയായി ഇതിനെ ഭാവനയില് ദൃശ്യവത്കരിക്കുവാന് സാധിക്കുമെന്നത് നൂറുതരം.\nആത്മാര്‍ത്ഥതയില്ലാത്ത ചിത്രീകരണമാണ് ഈ സിനിമയുടെ പ്രധാന ശാപം. നീണ്ട ശ്മശാന രംഗവും, ഓടുന്ന കാറിന്റെ മുഴുനീള ദൃശ്യവും, ഒരുപാട്ടു മുഴുവന് അനങ്ങാത്ത ക്യാമറക്കു മുന്നിലെ അമ്മയുടേയും മകന്റേയും കല്ലിട്ടുകളിയും മറ്റും ചിത്രീകരിച്ചിരിക്കുന്നതില് കൃത്രിമത്വം മുഴച്ചു നില്‍ക്കുന്നു. അഭിനെതാക്കളുടെ ഏച്ചുകെട്ടിയുള്ള അഭിനയം അതിലും അസഹനീയം. സാമാന്യം തരക്കേടില്ലാതെ കഥാപാത്രങ്ങളെ അവതരിപ്പിക്കുന്ന പത്മപ്രിയയെക്കൂടി വഷളാക്കി അഭിനയിപ്പിച്ചിരിക്കുന്നതില് സംവിധായകനെ എങ്ങിനെയാണ് അഭിനന്ദിക്കേണ്ടത്! സുരേഷ് ഗോപിയുടെ രൂപവും, ഭാവവുമൊന്നും രവിക്കു ചേര്‍ന്നതായി തോന്നിയില്ല. ശ്വേത മേനോനെ കട്ടിലിലാക്കി; സുരേഷ് ഗോപിയുടെ ഓര്‍മ്മകളിലെ രംഗങ്ങളില് മാത്രം അവതരിപ്പിച്ചത് ബുദ്ധിയായി. ബുദ്ധിജീവിപ്പടമെന്ന ഛായ നല്‍കുവാനാണോ എന്നു സംശയിച്ചു പോവും; പലയിടത്തേയും വലിച്ചു നീട്ടല് കണ്ടാലും, കഥാപാത്രങ്ങളുടെ ചില സംഭാഷണങ്ങള് കേട്ടാലും. ഒതുക്കി പറഞ്ഞിരുന്നെങ്കില്, ഒരുപക്ഷെ അല്പം കൂടി മടുപ്പില്ലാതെ കണ്ടിരിക്കുവാന് സാധിക്കുമായിരുന്നു.\nറഫീക് അഹമ്മദ്, റീത്ത പോള് എന്നിവരെഴുതി; ശ്രിവത്സന് ജെ. മേനോന് സംഗീതം നല്‍കിയിരിക്കുന്ന ഗാനങ്ങള് സിനിമയില് ഇടക്കിടെ ചേര്‍ത്തിരിക്കുന്നത് വലിയൊരു ആശ്വാസമായെന്നു വേണം പറയുവാന്. ചിത്രീകരണം മടുപ്പുളവാക്കുമെങ്കിലും, ഗാനങ്ങള് കേള്‍വിസുഖമുള്ളവയാണ്. “ജലശയ്യയില് തളിരമ്പിളി...”, “ഇളംനീല നീല മിഴികൾ” എന്നീഗാനങ്ങള് വളരെ നന്ന്. ചിത്രത്തിനൊരു മൂഡ് നല്‍കുന്നതില് ഇതിലെ ഗാനങ്ങള്‍ക്കും, ശ്രീവത്സന് ജെ. മേനോന് തന്നെ ഒരുക്കിയിരിക്കുന്ന പിന്നണിസംഗീതത്തിനുമുള്ള പങ്ക് ചെറുതല്ല. വി. വിനോദ് പകര്‍ത്തിയിരിക്കുന്ന ദൃശ്യങ്ങള് പലതും ആകര്‍ഷകമെങ്കിലും, അതിലൊരു സ്ഥിരത ഉള്ളതായി തോന്നിയില്ല. ചിത്രസംയോജനം നടത്തിയ വിജയകുമാറിന് കാര്യമായി എന്തെങ്കിലും ചെയ്യേണ്ടി വന്നില്ലായിരിക്കണം. വെട്ടിമാറ്റുവാനാണെങ്കില് ഇനിയും പലതും ചിത്രത്തില് അവശേഷിക്കുന്നുണ്ട്!\nമികച്ച ചിത്രത്തിന്റെ ലക്ഷണങ്ങള് എന്ന രീതിയില് എന്തെങ്കിലും ധാരണകള് രൂപേഷിനുണ്ടെങ്കില് അവ മാറ്റിവെയ്ക്കുക; അവ മിക്കതും അബദ്ധധാരണകളാണെന്നതിന് ഈ ചിത്രം സാക്ഷി. കഥാപാത്രങ്ങള്‍ക്കായി അഭിനേതാക്കളെ തിരഞ്ഞെടുക്കുന്നതിൽ, അവരെക്കൊണ്ട് കഥാപാത്രത്തിനു ജീവന് നല്‍കുന്നതിൽ, ക്യാമറയെ ആവശ്യമുള്ള രീതിയില് ഉപയോഗിക്കുന്നതില് ഇതിലൊക്കെ രൂപേഷ് ഏറെ മുന്നോട്ടു പോകുവാനുണ്ട്. രവി ഒരു ലാപ്‌ടോപ്പുമായി രാവിലെമുതല് നടക്കുന്നതെന്തിനെന്നു പോലും വിശദമാക്കുവാന് സംവിധായകന് മിനക്കെടുന്നില്ല. സ്റ്റേജ് ലൈറ്റിംഗ് വരച്ചുനോക്കി കീറിക്കളയുന്നതും, പേനകൊണ്ട് കുത്തിവരയ്ക്കുന്നതുമെല്ലാം ഒഴിവാക്കി; അതു ചെയ്യുവാനെങ്കിലും ലാപ്ടോപ്പ് ഉപയോഗിക്കാമായിരുന്നു! മലര്‍ന്നു കിടക്കുന്ന രവിയുടെ അടുത്തേക്ക് ഹിജഡയെത്തുമ്പോൾ, അയാളെ ക്യാമറ തലതിരിഞ്ഞ് പകര്‍ത്തിയിരുന്നെങ്കിൽ! അമ്മയുടെ ചിത്രം കാണുവാനായി ഒരാള് ഏതുനേരവും ലാപ്‌ടോപ്പുമായി നടക്കുന്നതില് എന്തെങ്കിലും യുക്തിയുണ്ടോ? ‘അമ്മയുടെ മടിത്തട്ട്’ എന്നുവിളിക്കുന്നതിനു പകരം ‘മൈ മദേഴ്സ് ലാപ്‌ടോപ്പ്’ എന്ന് സ്റ്റൈലായി പറയുവാന് രൂപേഷ് ശ്രദ്ധിച്ചു; പക്ഷെ ആ സ്റ്റൈല് പേരില് മാത്രമൊതുങ്ങി. ‘അമ്മയുടെ മടിത്തട്ടെ’ന്ന പേരുപോലും ചിത്രത്തിന് ഒരു അധികപ്പറ്റാണ്!\nDescription: Malayalam Film/Movie/Cinema Review by Hareesh N. Nampoothiri aka Haree | ഹരീ. My Mother's Laptop - Directed by Rupesh Paul. Produced by E.A. Jose Prakash. Starring Suresh Gopi, Padmapriya, Swetha Menon, Urmila Unni. Music by Sreevalsan J. Menon. Lyrics by Rafeeq Ahmed and Reetha Paul. Story by Subhash Chandran. Screenplay and Dialogues by Indu Menon. July 2008 Release.\nHaree July 26, 2008 at 11:01:00 AM GMT+5:30\nയുവസാഹിത്യകാരനായ രൂപേഷ് പോൾ, സംവിധാനം ചെയ്തിരിക്കുന്ന ആദ്യ ചിത്രമാണ് ‘മൈ മദേഴ്സ് ലാപ്‌ടോപ്പ്’. സുഭാഷ് ചന്ദ്രന്റെ ‘പറുദീസാനഷ്ടം’ എന്ന ചെറുകഥയെ ആസ്പദമാക്കിയുള്ള ഈ ചിത്രത്തിന്റെ വിശേഷങ്ങളുമായി ചിത്രവിശേഷം വീണ്ടും.\nDreamer July 26, 2008 at 1:07:00 PM GMT+5:30\nMalayala cinemayil puthuthayi varunna Directorsil valare kurachu peree pratheeksha tharunnulloo. Puthiya aalkkaar puthiya aashayavumaayokke varubol kandille.....Ithaa bhalam. Thamil cinemayil kaaryam nere marichaanu. Varunnavaril 70% aalkaarum kazhivullavar. From their first film they are proving their talent.\nAppo Malayalathil avasarmilla ennokke parayunnathil enthaa artham. Nalla directorsine namukkum kittumennu aashikkam...alle?\nSanal Kumar Sasidharan July 26, 2008 at 5:09:00 PM GMT+5:30\nരൂപേഷ് പോള് എന്ന സാഹിത്യകാരനില് നിന്നുള്ള പ്രതീക്ഷവച്ചാണോ ഈ പോരായ്മകള് അതോ പൊതു നിലവാരം വച്ചുപോലുമുണ്ടോ കാമ്പില്ലായ്മ... കാണാനുള്ള ആഗ്രഹം പോയി :(\nടി.സി.രാജേഷ് July 26, 2008 at 9:19:00 PM GMT+5:30\nലാപ്‌ടോപ് ഞാന് കാത്തിരുന്ന ചിത്രമാണ്. കാരണം ഞാന് വായിച്ചിട്ടുള്ള കഥകളില് എന്നെ ഏറെ ഹോണ്ട് ചെയ്‌തിട്ടുള്ള ഒരു കഥയാണ് പറുദീസാനഷ്ടം. സുഭാഷിന്റെ മികച്ച കഥകളിലൊന്ന്. ഹരി ഈ കഥ വായിച്ചിട്ടുണ്ടോ?\nഅമ്മയുടെ ഗര്‍ഭപാത്രം ബയോപ്‌സി പരിശോധനയക്കായി ലാബിലേയ്‌ക്കു കെണ്ടു പോകുന്ന മകന്. വഴിക്ക് ബസ് ഭക്ഷണം കഴിക്കുന്നതിനായി നിര്‍ത്തുന്നു. പൊതി കസേരയില് വച്ച് മകന് തിരിച്ചെത്തുമ്പോള് അത് നഷ്ടപ്പെട്ടിരുന്നു. ആരോ അപഹരിച്ചതാവാം. വ്യാധിയോടെ മകന് പൊതി അവിടെയെല്ലാം പരതുമ്പോള് ഒരാള് ചോദിക്കുന്നു: എന്താണ് കാണാതെ പോയത്?\nമകന്റെ മറുപടിയാണ് കഥയുടെ അവസാനവാചകം, അതാണ് ഏറ്റവും ശക്തവും\n- ഒരു പഴയ പാത്രം!\nഎന്തായാലും സുഭാഷിന്റെ ഈ കഥയെ രൂപേഷ് നശിപ്പിച്ചതായി ഹരിയുടെ റിവ്യു വായിച്ചപ്പോള് മനസ്സിലായി. ഞാനെന്തായാലും കാണുന്നുണ്ട്.\nരൂപേഷ് അറിയപ്പെടുന്ന കവിയും പ്‌ത്രപ്രവര്‍ത്തകനുമാണ്. ഏന്‍ജിനീയറായ രൂപേഷ് മനോരമയിലായിരിക്കെ ഞായറാഴ്‌ച കഥകളിലൂടെ ഏറെ വിവാദങ്ങള് ഉണ്ടാക്കിയിട്ടുണ്ട്. പിന്നെ ഇന്ത്യാ ടുഡേയിലെത്തി. ഒരു സിനിമ സംവിധാനം ചെയ്യാന്‌ം അവസരം കിട്ടിയപ്പോള് എന്റെ ജീവിതം സാര്‍ഥകമായെന്നു പറഞ്ഞ് ആ പണിയും കളഞ്ഞു.\nരൂപേഷിന്റെ ഭാര്യ ഇന്ദുമേനോന് ഒരുപിടി നല്ല ചെറുകഥകളെഴുതിയിട്ടുള്ള വ്യക്തിയാണ്. അതിലേറെ മറ്റെന്തൊക്കെയോ ക്‌ളിക്കുകളുടെ ഫലമായി ആവശ്യത്തിലധികം മാധ്യമശ്രദ്ധയും ഇന്ദുവിന് കിട്ടിയിട്ടുണ്ട്. ഇന്ദുവിന്റെ ഒരു കഥ സിനിമയാക്കാതെ സുഭാഷിന്റെ മനോഹരമായ കഥ നശിപ്പിച്ചതിന്റെ കാരണം വ്യക്തമല്ല.\nഈ രൂപേഷിനും ഇന്ദുവിനുമാണ് മാധവിക്കുട്ടി തന്റെ സീലോ കാര് സമ്മാനമായി നല്‍കിയത്. സിനിമയില് ഗാനമെഴുതിയ റീറ്റാപോള് രൂപേഷിന്റെ അമ്മയാണ്.\nഇത്രയും പറഞ്ഞത് ഈ സിനിമക്കുപിന്നില് പ്രതിഭാധനരായ ഒരു പിടി ആളുകള് ഉണ്ടായിരുന്നെന്നു പറയാനാണ്. പക്ഷെ, അവരുടെ പ്രതിഭ സിനിമയിലല്ലെന്നു തിരിച്ചറിഞ്ഞ്‌് പഴയ ലാവണത്തിലേക്കു മടങ്ങിച്ചെല്ലുമെന്നു കരുതാം. കാരണം ഫീച്ചറെഴുത്തില് രൂപേഷിനും കഥയെഴുത്തില് ഇന്ദുവിനും ഭാവിയുണ്ട്...\nHaree July 26, 2008 at 11:06:00 PM GMT+5:30\nപുതുതായി വരുന്നവരും ഉടനെ പഴയവര്‍ക്ക് പഠിക്കുന്നതാണ് പ്രശ്നമെന്നു തോന്നുന്നു. പുതുതായി ഒരാള് വരുമ്പോള് എന്തെങ്കിലും പുതുമ കൊണ്ടുവരണ്ടേ? അതില്ലെങ്കില് എന്തു ചെയ്യും! അഭിപ്രായത്തിന് നന്ദി. :-)\nഅല്ല. പൊതുനിലവാരം വെച്ചു മാത്രമാണ് വിശേഷം പറഞ്ഞിരിക്കുന്നത്.\nകണ്ടതിനു ശേഷവും വിശദമായ അഭിപ്രായം പ്രതീക്ഷിക്കുന്നു. തന്‍പെരുമയൊക്കെ വൃത്തിയായി ഇവിടെ എഴുതിവെച്ചിട്ടുള്ളതിനാല് (അതില് മോശമുണ്ടെന്നല്ല, സെല്‍ഫ് മാര്‍ക്കറ്റിംഗ് കാലഘട്ടത്തിന്റെ ആവശ്യമാണ്. സിനിമ കാണുന്നതിനു മുന്‍പു തന്നെ ഈ പേജ് കാണുകയും ചെയ്തു. പക്ഷെ, കാര്യമായ പ്രതീക്ഷയൊന്നും ഉണ്ടായിരുന്നില്ല; കുറേ കണ്ടതില് നിന്നും പഠിച്ച ഒരു പാഠമതാണ്. :-) പേരുകണ്ട് പ്രതീക്ഷിക്കരുതെന്നേ...) വളരെ വ്യക്തമായി മനസിലായി. ഈ പേരുകളൊക്കെയും മുന്‍പ് കേട്ടിട്ടുള്ളവയുമാണ്. ‘പറുദീസാനഷ്ടം’ ഞാന് വായിച്ചിട്ടില്ല. പക്ഷെ, അവസാനഭാഗത്തിന്റെ വിവരണത്തില് നിന്നു തന്നെ മനസിലാക്കുവാന് സാധിക്കുമല്ലോ, ഇത് അതിന്റെയൊരു വികലമായ ചലച്ചിത്രാവിഷ്കാരമാണെന്നത്! ഒരു സംശയം. ഇന്ദു വി. മേനോന് ഒരു തിരക്കഥാകൃത്താണെന്ന് വെബ് സൈറ്റില് കണ്ടു. എന്നാല് അവരുടെ സിനിമകളെക്കുറിച്ച് പറഞ്ഞിട്ടുമില്ല. മറ്റേതൊക്കെ സിനിമയ്ക്കാണ് അവര് തിരക്കഥ എഴുതിയിട്ടുള്ളത്? ഒരു കാര്യം കൂടി പറഞ്ഞാല് കൊള്ളാമായിരുന്നു. സ്പെഷ്യല് ഇക്കണോമിക് സോണിന്റെ കാര്യം സുഭാഷ് ചന്ദ്രന് എങ്ങിനെയാണ് കഥയില് പറഞ്ഞിരിക്കുന്നത്? സിനിമകൂടി കണ്ടശേഷം; കഥയും, സിനിമയും തമ്മിലൊരു താരതമ്യം ഒരു പോസ്റ്റായി പ്രതീക്ഷിക്കുന്നു. :-)\nടി.സി.രാജേഷ് July 27, 2008 at 1:22:00 PM GMT+5:30\nപടം കാണും മുമ്പ് വീണ്ടും, ക്ഷമിക്കുക. ഇന്ദു ഇതിനു മുമ്പ് തിരക്കഥയെഴുതിയതായി എനിക്കറിയില്ല. പിന്നെ ഒരു സിനിമാനടിയെ തോല്‍പിക്കും വിധം അണിഞ്ഞൊരുങ്ങിയ പടങ്ങളുമായ ഒരിക്കല് കലാകൗമുദിയില് പ്രത്യക്ഷപ്പെട്ടിരുന്നു. അതിനേപ്പറ്റിയൊന്നും കൂടുതല് ഞാന് പറയുന്നില്ല. പ്രശസ്‌തനായ ഒരു സംഗീതജ്ഞന്റെ മകളാണ് ഇന്ദു. ഏതോ ഒരു മേനോന്.... പേരു ഞാനങ്ങലു മറന്നു.\nസുഭാഷിന്റെ കഥ വന്നതിനു ശേഷമാണ് പ്രത്യേക സാമ്പത്തിക മേഖലയൊക്കെ നമ്മുടെ നാട്ടില് ചര്‍ച്ചയാകുന്നത്. ഇ. ഏം. ഏസിന്റെ മരണശേഷം കേരളസമൂഹത്തില് ഒരു ശൂന്യതയുണ്ടായിട്ടുണ്ടെന്നതുപോലുള്ള ചില പരാമര്‍ശങ്ങള് മാത്രമാണ് കഥയിലെ രാഷ്ട്രീയം. കഥയല് പായലും പോളയുമൊന്നുമില്ലതാനും.\nചിലര് സാഹിത്യകൃതികള് സിനിമയാക്കുമ്പോള് അതൊപടി പകര്‍ത്തുന്നു. മറ്റുചിലര് പുനരാവിഷ്‌കാരത്തിന്റെ പേരില് വികലസിനിമകള് പടച്ചുവിടുന്നു.... കഷ്ടം!\nരാജ് July 28, 2008 at 12:24:00 AM GMT+5:30\nസിനിമ കാണുന്നതും ഒരു കലയാണ് ;-)\n‘നൗറണ്ണിങ്ങിൽ’ പൊതുവെ ക്രിറ്റിക്കലായി ചിത്രങ്ങളെ അനലൈസ് ചെയ്യുന്ന ഒരാളുടെ റിവ്യൂ ആണ് ഞാൻ വായിച്ചത്. ലാപ്റ്റോപ്പ് പ്രോമിസിങ് ആയിത്തോന്നി. റിവ്യൂ ഇവിടെ.\nRoby July 28, 2008 at 10:59:00 AM GMT+5:30\nഏതാനും ചില നല്ല കവിതകള് എഴുതിയതൊഴിച്ചാല് കപട ബുദ്ധിജീവി വേഷവുമായി നടക്കുന്ന രൂപേഷിലോ ഇന്ദുമേനോനിലോ എനിക്ക് സാംസ്കാരികമായ യാതൊരു പ്രതീക്ഷകളുമില്ല എന്ന് ആദ്യമേ പറയട്ടെ.\nഇന്ന മലയാളത്തിലിറങ്ങുന്ന സിനിമകളക്കെറിച്ചുള്ള ഒരു ഫസ്റ്റ് ഹാന്‍ഡ് റിപ്പോര്‍ട്ട് എന്ന നിലയിലാണ് ഇവിടെ വരാറുള്ളത്. മുടങ്ങാതെ അപ്ഡേറ്റു ചെയ്യുന്ന മറ്റൊരു ബ്ലോഗ് ഇപ്പോള് ഇല്ലെന്നു തോന്നുന്നു.\n1. ഒരു സിനിമയെക്കുറിച്ച് എഴുതുന്നതിനു മുന്പ് അല്‍പം ഹോംവര്‍ക്ക് ചെയ്തുകൂടെ?\nസുഭാഷ് ചന്ദ്രന്റെ പ്രശസ്തമായ ഒരു ചെറുകഥയെ ആസ്പദമാക്കിയാണ് സിനിമ എന്നിരിക്കെ എഴുതുന്നതിനു മുന്പ് അതൊന്നു വായിച്ചുകൂടെ? ഡോക്‌ടര് ഷിവാഗോ കാണുന്നതിനു മുന്‍പ് പാസ്തര്‍നാക്കിന്റെ ആ പുസ്തകം വായിച്ചിരിക്കണമെന്നു പറയുന്നത് പ്രായോഗികമായിരിക്കില്ല, പക്ഷെ, ഇതൊരു ചെറുകഥയല്ലേ; അതും നമ്മുടെ ഭാഷയില് സിനിമാക്കാര് സാഹിത്യത്തെ തീര്‍ത്തും ഉപേക്ഷിച്ചിരിക്കുന്ന അവസ്ഥയില് ഇത്തരം സംരംഭങ്ങളെ അല്‍പം കൂടി ഗൌരവമായി കണ്ടുകൂടെ?\nഹരീ പണ്ട് നല്ല അഭിപ്രായം എഴുതിയ 'ഭരതന് എഫക്റ്റ്' പോലെയുള്ള ചവറുകള് അടുത്തിടെ കാണാനിടയായി. അത്തരം സിനിമകളെക്കുറിച്ച് എഴുതുന്നതിനു മുന്‍പ് സയന്‍സ് പഠിക്കുന്ന ആരോടെങ്കിലും ആ വിഷയത്തെക്കുറിച്ച് സംസാരിച്ചുകൂടേ?\n2. ഇവിടെ വരുന്ന പലരും റിവ്യൂ വായിക്കാതെ റേറ്റിംഗ് മാത്രം നോക്കി പോകുന്നവരുണ്ടാകാം. ഈ റേറ്റിംഗിന്റെ മാനദണ്ഡം ഒന്നു പറയാമോ? അതോ വെറുമൊരു തോന്നലിനിടുന്നതാണോ? എല്ല്ലാ സിനിമകളെയും ഒരേ സ്കെയിലിലാണോ അതോ റോജര് എബര്‍ട്ട് ഒക്കെ ചെയ്യുന്നതു പോലെ റിലേറ്റീവ് റേറ്റിംഗാണോ?\nപണ്ട് വെള്ളെഴുത്ത് ഒരു പോസ്റ്റില് എഴുതിയിരുന്നതു പോലെ സിനിമ കണ്ടെഴുതുന്നവര് സിനിമയില് നിന്നും എന്താണ് പ്രതീക്ഷിക്കുന്നത് എന്ന് വ്യക്തമാക്കുന്നത്, ഇഷ്ടസിനിമകളുടെ ഒരു ലിസ്റ്റ് എങ്കിലും നല്‍കുന്നത് നന്നായിരിക്കുമെന്നു കരുതുന്നു.\nvilakudy July 28, 2008 at 7:47:00 PM GMT+5:30\nYes, the name itself does not make the cut. I wonder what Subhash Chandran says about the film.\nHaree July 28, 2008 at 8:24:00 PM GMT+5:30\nഅപ്പോൾ ഇനി ചിത്രം കണ്ടതിനു ശേഷം... :-)\n@ രാജ് നെട്ടിയത്ത്,\nതീർച്ചയായും. എന്റെ കലാസ്വാദനത്തിനുള്ള പരിമിതികൾക്കുള്ളിൽ നിന്നുകൊണ്ടാണ് ഇതെഴുതിയിരിക്കുന്നത്. :-)\nസിഫി മൂവീസിന്റെ റിവ്യൂ ഇവിടെ. അപ്പോൾ ആ കല അറിയാത്തവർ വേറേയുമുണ്ട്. ;-)\n1. ഹോം‍വർക്ക് ചെയ്യാവുന്നതാണ്. ഇതെഴുതുന്നതിനു മുൻപ് സുഭാഷ് ചന്ദ്രന്റെ ചെറുകഥ വായിക്കാവുന്നതുമാണ്. പക്ഷെ, ഒറ്റയാൾ പ്രകടനത്തിൽ പുസ്തകം തേടിപ്പിടിക്കുക, അതു വായിക്കുക അതിനൊക്കെ സമയ പരിമിതി അനുഭവപ്പെടാറുണ്ട്. മേടിച്ചു വെച്ചിരിക്കുന്ന പുസ്തകങ്ങൾ തന്നെ വായിക്കുവാനിരിക്കുന്നു. അല്ല, അങ്ങിനെയെങ്കിൽ ഇതൊക്കെ എഴുതുന്ന നേരത്തിനു വായിച്ചുകൂടെ എന്നു ചോദിക്കാം; പക്ഷെ, ബ്ലോഗിംഗിലാണ് കൂടുതൽ താത്പര്യം. :-) ഒരു പ്രഫഷണൽ നിരൂപകൻ ചെയ്യേണ്ടുന്ന കാര്യങ്ങളാണ് റോബി ആവശ്യപ്പെടുന്നത്. അത്രയും പ്രഫഷണലായി ഈ ബ്ലോഗ് മുന്നോട്ടുകൊണ്ടുപോവുന്നതിലുള്ള പ്രായോഗിക ബുദ്ധിമുട്ട് റോബിക്ക് മനസിലാക്കാവുന്നതേയുള്ളൂ. മറ്റൊന്നുള്ളത്; ആ രീതിയിലുള്ള പഠനത്തിനും, വായനയ്ക്കുമൊക്കെ ശേഷം അത്യധികം ഗൌരവത്തോടെയുള്ള ഒരു വിലയിരുത്തൽ ചിത്രവിശേഷം കൊണ്ട് ഉദ്ദേശിക്കുന്നുമില്ല.\nഹരീ പണ്ട് നല്ല അഭിപ്രായം എഴുതിയ ‘ഭരതൻ എഫക്റ്റ്’ പോലെയുള്ള... - നല്ല റേറ്റിംഗ് നൽകിയ എന്നതാവും ഉചിതം. ഒരു നല്ല ആശയമായിരുന്നിട്ടും(നല്ല ആശയമല്ല എന്നു തർക്കിക്കാം, ഞാനെന്റെ തോന്നൽ പറഞ്ഞുവെന്നുമാത്രം), അതു ദൃശ്യവത്കരിക്കുവാൻ മലയാള സിനിമയിൽ പരിമിതികളുണ്ട്. അതുകൂടി മനസിലാക്കിയാണ് അതെഴുതിയത്. എന്നാൽ ഈ കഥയ്ക്ക് അങ്ങിനെയൊരു പരിമിതി ഇല്ലല്ലൊ! പിന്നെ, ഭരതൻ ഇഫക്ട് ശാസ്ത്രപരമായി എത്രമാത്രം ശരിയാണെന്നതിലപ്പുറം; നാളത്തെ ശാസ്ത്രത്തെക്കുറിച്ചുള്ള ഒരു ഭാവനാസൃഷ്ടിയല്ലേ? അതിനെക്കുറിച്ച് സയൻസ് പഠിക്കുന്നവരോട് സംസാരിക്കുന്നതിൽ അർത്ഥമുണ്ടോ? സയൻസിന്റെ യുക്തിയിലൂടെ നോക്കി ആ സിനിമയെ വിലയിരുത്തേണ്ടതുണ്ടെന്നു തോന്നുന്നില്ല.\n2. ചിത്രവിശേഷത്തിന് ഒരു വയസ് എന്നൊരു പോസ്റ്റിൽ ചിത്രവിശേഷം എന്നതുകൊണ്ട് ഉദ്ദേശിക്കുന്നതെന്തെന്നും, റേറ്റിംഗ് എങ്ങിനെയെന്നും പറഞ്ഞിരുന്നു. ദൃശ്യന്റെ സിനിമാക്കാഴ്ചയിൽ ചെയ്യുന്നതുപോലെ എല്ലാ ഘടകങ്ങളേയും വേർതിരിച്ച് പ്രത്യേകം റേറ്റിംഗ് നൽകി, എല്ലാം കൂടി ചേർത്ത് ഒരു റേറ്റിംഗ് എന്ന രീതിയല്ല ഇവിടെ തുടർന്നു വരുന്നത്. വെറുമൊരു തോന്നലിലിടുന്നതാണോ? എന്നു ചോദിച്ചാൽ, ഒരു സിനിമയ്ക്ക് ഇത്ര റേറ്റിംഗ് നൽകാം എന്നു തോന്നുന്നത് വെറുമൊരു തോന്നലല്ല എന്നു പറയേണ്ടി വരും. :-) എല്ലാ സിനിമകളേയും ഒരേ തരത്തിൽ കണ്ടല്ല എഴുതുന്നത്. ‘മൈ മദേഴ്സ് ലാപ്‍ടോപ്പും’, ‘മാടമ്പി’യും രണ്ട് തലത്തിലുള്ള ചിത്രങ്ങളാണെന്നും, അവയെ വിലയിരുത്തേണ്ടത് രണ്ടു രീതിയിലാണെന്നും മനസിലാക്കിയാണ് ഇതെഴുതുന്നത്/റേറ്റിംഗ് നൽകുന്നത്. എന്റെ വിലയിരുത്തുന്ന രീതിയിൽ തെറ്റുണ്ടാവാം(അല്ലെങ്കിൽ എന്റെ ശരിമാത്രമല്ലല്ലോ ശരി); പക്ഷെ, എല്ലാം ഒരേ രീതിയിൽ കണ്ടല്ല എഴുതുന്നത് എന്നു സൂചിപ്പിച്ചു എന്നുമാത്രം.\nഅഭിപ്രായത്തിന് നന്ദി. :-)\nRoby July 29, 2008 at 8:48:00 AM GMT+5:30\nആ രീതിയിലുള്ള പഠനത്തിനും, വായനയ്ക്കുമൊക്കെ ശേഷം അത്യധികം ഗൌരവത്തോടെയുള്ള ഒരു വിലയിരുത്തൽ ചിത്രവിശേഷം കൊണ്ട് ഉദ്ദേശിക്കുന്നുമില്ല.\nവിശദമാക്കിയതിനു നന്ദി. പ്രൊഫഷണലിസമല്ല, ഒരു സിനിമ കാണാനുള്ള സ്വഭാവികമായ തയ്യാറെടുപ്പുകളിലും ഞാൻ സൂചിപ്പിച്ചതുപോലുള്ള വായനകൾ വരില്ലേ?\nഏതായാലും ഗൌരവത്തോടെ സിനിമയെ സമീപിക്കുന്ന സംവിധായകന്റെ ഗൌരവമാർന്ന സൃഷ്ടിയെ(ലാപ്ടോപ്പിനെക്കുറിച്ചല്ല) ഇതുപോലെ അലസമായ വായനകൾക്ക് വിധേയമാക്കുന്നത് എന്തുമാത്രം ഹിതകരമാണെന്നു സംശയമുണ്ട്.\nഅനോണിമാഷ് July 30, 2008 at 7:17:00 AM GMT+5:30\nഅതേയതേ,ബ്ലോഗെഴുതാന് തന്നെ നേരമില്ല, എന്നിട്ടല്ലേ പുസ്തകം വായനയും സിനിമകാണലുമൊക്കെ. റോബീ, ബീ പ്രാക്റ്റികല്\nHaree July 30, 2008 at 1:13:00 PM GMT+5:30\nഇത് പുതിയ വിശദീകരണമൊന്നുമല്ല. തുടക്കം മുതല് പറയുന്നതു തന്നെയാണ്. ഒരു സിനിമകാണുവാനുള്ള സ്വാഭാവികമായ തയ്യാറെടുപ്പുകളില് വായനയോ, ചരിത്രപഠനമോ ഒന്നും വരണമെന്നില്ല. എത്രപേര് അങ്ങിനെയൊക്കെ തയ്യാറെടുത്ത് സിനിമയ്ക്ക് പോകുവാറുണ്ട്? പിന്നെ, ഈ സിനിമ കണ്ടിട്ട് അതിന്റെ വിശേഷം എഴുതുവാനായി പുസ്തകം മേടിച്ച് വായിക്കേണ്ട കാര്യമൊന്നും ഉള്ളതായും തോന്നിയില്ല. അത്രയും സമയം കൂടി ഈ സിനിമ അര്‍ഹിക്കുന്നില്ല. ഇതെല്ലാം വായിച്ച് പഠിച്ച ശേഷം മാത്രമേ ഒരാള് സിനിമയെക്കുറിച്ച് അഭിപ്രായമെഴുതാവൂ, അല്ലെങ്കില് അത് അലസമായ എഴുത്താണ് എന്നതിനോട് യോജിപ്പില്ല. ഞാനെഴുതുന്നത് അലസമായല്ല എന്നു നല്ല ബോധ്യമുണ്ട്, അർഹിക്കുന്ന ഗൌരവം ഓരോ ആസ്വാദനത്തിനും നൽകാറുമുണ്ട്. 2008-ലിറങ്ങിയവയിൽ ഏതൊക്കെ ചിത്രങ്ങളാണ് ഗൌരവത്തോടെ സിനിമയെ സമീപിക്കുന്ന സംവിധായകന്റെ ഗൌരവമാർന്ന സൃഷ്ടിയെന്ന ഗണത്തിൽ വരുന്നത്? റോബി ഈ ചിത്രം കണ്ടുനോക്കുക. എന്നിട്ടു റോബിക്ക് ഈ പുസ്തകം, സിനിമ കൂടുതലായി മനസിലാക്കുവാനായി, വായിക്കുവാൻ തോന്നിയോ എന്നു പറയുക. ഒരു സാഹിത്യസൃഷ്ടിയുടെ ചുവടുപിടിച്ചു എന്നതുകോണ്ട് മാത്രം ഇത്തരം സൃഷ്ടികൾക്ക് ഗൌരവം കൂടുതൽ നൽകേണ്ടതുണ്ടെന്നു കരുതുവാൻ വയ്യ.\n@ അനോണി മാഷ്,\nഇട്ടിമാളു അഗ്നിമിത്ര July 30, 2008 at 5:24:00 PM GMT+5:30\nവെള്ളിയാഴ്ച പുതിയ പടമൊന്നും വന്നില്ലെങ്കില് ഞായറാഴ്ചകാണാന് ഇതെ ഉള്ളു :(\nടി.സി.രാജേഷ് August 1, 2008 at 12:06:00 AM GMT+5:30\nഇട്ടിമാളുവിനു കാണാൻ ഞായറാഴ്ച്ച ലാപ് ടോപ് തിയേറ്ററിൽ ഉണ്ടായിട്ടു വേണ്ടെ!\nInji Pennu August 1, 2008 at 12:08:00 AM GMT+5:30\nസൂ‍പ്പര് ബോര് പടമാണെന്ന് പുസ്തകം വായിച്ച, സിനിമ ഗൌരവമായി കാണുന്ന ചില നല്ല കേന്ദ്രങ്ങളില് നിന്നു കേട്ടു :) അപ്പോള് ഹരിക്ക് ഇതിനു ഫുള് മാര്‍ക്ക് ഇരിക്കട്ടെ.\nHaree August 1, 2008 at 10:33:00 AM GMT+5:30\nപറയുവാൻ വന്നത് വക്രബുദ്ധി പറഞ്ഞേച്ചും പോയി! :-) വേറേ ചിത്രങ്ങളൊക്കെ ഇറങ്ങുമെന്നേ... അല്ലെങ്കിൽ ബാറ്റ്‍മാൻ കാണാല്ലോ, നല്ല അഭിപ്രായമാണ് കേട്ടത്. ജാ-ജെ ഒന്നിക്കുന്ന ഫൊർബിഡൻ കിംഗ്ഡം എനിക്കത്ര ഇഷ്ടപ്പെട്ടില്ല, ഇടയ്ക്കിടെ ബോറടിച്ചു.\nഅപ്പോ ഇതു കണ്ടോ? എന്നിട്ട് ഇത്രയുമേ പറയുന്നുള്ളോ?\nസിനിമ ഗൌരവമായി കാണുന്ന ചില നല്ല കേന്ദ്രങ്ങളില് നിന്നു കേട്ടു. - സിനിമ ഗൌരവമായി കാണാത്ത ചീത്ത കേന്ദ്രമാണോ ചിത്രവിശേഷം!!! ഫുൾമാർക്കിനു താങ്ക്സ്... :-)\nsreeNu Lah December 27, 2008 at 10:53:00 PM GMT+5:30\nഎല്ലാവരോടും കൂടി ഒരു കാര്യം പറഞ്ഞോട്ടെ. സിനിമ സിനിമയും കഥ കഥയുമാണ്. നല്ല സാഹിത്യം നല്ല സിനിമയാവണമെന്നു ഒരു നിര്‍ബന്ധവും ഇല്ല. രണ്ടിനെയും അതിന്റേതായ വഴിക്ക് കാണുന്നതാണ് ഉചിതം എന്ന് തോന്നുന്നു.


ഡൗൺ ആകേണ്ട ലോക്‌ഡൗണിൽ, ഇത് ചില ശീലങ്ങൾ മാറ്റിമറിക്കേണ്ട കാലം  | Dr Vellanezhi Achuthankutty\nഡൗൺ ആകേണ്ട ലോക്‌ഡൗണിൽ, ഇത് ചില ശീലങ്ങൾ മാറ്റിമറിക്കേണ്ട കാലം\nഡോ. വെള്ളിനേഴി അച്യുതൻകുട്ടി April 14, 2020 12:07 PM IST\nചലനാത്മകമായ ജീവിതചര്യ പെട്ടെന്നു നിശ്ചലമായതിലുള്ള വിഷമം. പലരുടെയും സംസാരത്തിൽ ഇതു വായിച്ചെടുക്കാം. കൊറോണ വൈറസ് രാജ്യാന്തര അതിർത്തികൾ കടന്നു വ്യാപിക്കുമ്പോൾ സമാനതകളില്ലാത്ത പ്രതിസന്ധിയാണ് നാം നേരിടുന്നത്. കോവിഡിന്റെ സമൂഹവ്യാപനം ചെറുക്കാൻ വീടുകളിലേക്ക് നാം ചുരുങ്ങുന്നത് മാനസിക ആരോഗ്യത്തെയും സാരമായി ബാധിക്കാം. ചുറ്റും കേൾക്കുന്ന സാമ്പത്തികവും ആരോഗ്യപരവുമായ പ്രതിസന്ധിയുടെ വാചകങ്ങൾ മാനസിക സമ്മർദ്ദത്തിന്റെ തോത് വർധിപ്പിക്കാനും ഇടയുണ്ട്. മൂന്നു കാര്യങ്ങളിലൂടെ ഈ പ്രതികൂല സാഹചര്യത്തെ മാനസികമായി അതിജീവിക്കാം.\nലോക്ഡൗൺ; കൈ തരിച്ചാൽ പുളിമുട്ടിയിൽ കൊട്ടും, വീട്ടിനകത്ത് പോലും കൊട്ടാത്തതിന്റെ കാരണം...\nഅങ്ങനെയങ്ങു തോറ്റു കൊടുക്കാമോ?\nവെറുതെയിരിക്കുമ്പോഴാണ് നാം പലതും ചിന്തിച്ചു കൂട്ടുന്നത്. ചുറ്റും കേൾക്കുന്ന വർത്തമാനങ്ങൾ പോലും ചിന്തകളെ വല്ലാതെ സ്വാധീനിച്ചുതുടങ്ങും. നിലവിലെ സാഹചര്യത്തിനുള്ള കാരണമെന്ത്, അത് എന്നെ എങ്ങനെ ബാധിക്കും തുടങ്ങിയ ചിന്തകൾ മനസിനെ ഭരിക്കാൻ തുടങ്ങുന്ന നിമിഷം പിരിമുറുക്കവും കൂടുന്നു. അനിശ്ചിതത്വവും അവ്യക്തതയുമാണ് മാനസിക പിരിമുറക്കത്തിന്റെ മൂലകാരണങ്ങൾ. ഈ പിരിമുറുക്കം ശരീരത്തിന്റെ പ്രതിരോധ സംവിധാനത്തെ ക്ഷയിപ്പിച്ചു രോഗങ്ങൾക്കു കാരണമാകാം. ഈ പ്രതിസന്ധി കാലഘട്ടത്തിൽ നിരാശയിലേക്കു വഴുതാതെ മനസിനെ നന്നായി പാകപ്പെടുത്തുകയാണ് വേണ്ടത്. എല്ലാ മനുഷ്യരും ജീവിതത്തിൽ പലപ്പോഴായി പലതരം പ്രതിസന്ധികളെ അതിജീവിച്ചവരാണ്. ഒരോരുത്തർക്കും അതിജീവനത്തിന്റെ കഥകൾ പറയാൻ കാണും. നിരാശ മനസിലേക്കു വരുമ്പോൾ നാം നേടിയ അതിജീവനത്തിന്റെ ഗാഥകൾ ഓർക്കുക, മനസിനോട് പറയുക, ‘തോൽക്കാൻ എനിക്കു മനസില്ല, ഇതും ഞാൻ അതിജീവിക്കും.’\nസമയം ഉപയോഗിക്കാം ക്രിയാത്മകമായി\nഎന്തെല്ലാമുണ്ടെങ്കിലും അസ്വാതന്ത്ര്യത്തോടു പൊരുത്തപ്പെടുവാൻ പലർക്കും അത്ര പെട്ടെന്നു കഴിയാറില്ല. ആഹാരം കഴിഞ്ഞാൽ മനുഷ്യൻ ഏറ്റവും വിലമതിക്കുന്നത് സ്വാതന്ത്ര്യമാകുമ്പോൾ പ്രത്യേകിച്ചും. പലവിധ കാര്യങ്ങളിൽ ദിവസവും വ്യാപൃതരായിരുന്നവരോട് വാസസ്ഥലങ്ങളിലേക്ക് ഒതുങ്ങാൻ പെട്ടെന്ന് പറയുമ്പോൾ ഉണ്ടാകുന്നത് ഒരുതരത്തിൽ അസ്വാതന്ത്ര്യമാണ്. നിയന്ത്രണങ്ങളും വിലക്കുകളും മറികടക്കാൻ മനസിന്റെ വെമ്പലാണ് ലോക്‌ഡൗണിനിടെ പലയിടത്തും നിയന്ത്രണങ്ങൾ പാലിക്കാതെ ജനം നിരത്തിലിറങ്ങുന്ന കാഴ്ചകൾക്ക് ഇടയാക്കിയത്. വീട്ടിലിരിക്കാൻ നിർബന്ധിതമായ ദിനങ്ങളെ പിരിമുറുക്കത്തോടെ സമീപിച്ചാൽ ലോക്‌ഡൗൺ ദിനങ്ങൾ ദുരിതപൂർണവും സങ്കീർണവുമായി തോന്നും. എന്നാൽ ഈ സമയത്തെ ക്രിയാത്മകമായി വിനിയോഗിച്ചാൽ ഇത് ജീവിതത്തിലെ തന്നെ ഏറ്റവും ഫലവത്തായ ദിനങ്ങളാക്കാനും സാധിക്കും. ഈ ദിനങ്ങളെ വേറിട്ട കാഴ്ചപ്പാടുകളിലൂടെ നോക്കി കണ്ട് സന്തോഷം നൽകുന്ന കാര്യങ്ങളിൽ മനസിനെ വ്യാപരിപ്പിക്കുകയാണ് വേണ്ടത്. ആത്മപരിശോധനയ്ക്കുള്ള ഏറ്റവും അനുയോജ്യമായ സമയമായി ഈ ദിനങ്ങൾ മാറ്റിയാൽ കഴിഞ്ഞകാലങ്ങളെക്കാൾ മുൻപോട്ടുള്ള ജീവിതം കൂടുതൽ വർണാഭമാക്കാം. ഭാവിയിൽ ആരോഗ്യകരമായ സ്വാതന്ത്ര്യം ലഭിക്കാനുള്ള വ്രതകാലമായി ഈ സമയത്തെ കണക്കാക്കാം.\nഡോ. വെള്ളിനേഴി അച്യുതൻകുട്ടി\nഇത് ശീലങ്ങൾ മാറ്റിമറിക്കേണ്ട കാലം\nഇഷ്ടങ്ങളോ അനിഷ്ടങ്ങളോ ആയിട്ടല്ല നമ്മൾ ജനിക്കുന്നത്. കുടുംബത്തിന്റെ അതിരുകൾവിട്ട് സ്വാതന്ത്ര്യം ലഭിക്കുമ്പോൾ പരിചയിക്കുന്ന ചില ശീലങ്ങളുണ്ട്. മനസിനെ മയക്കുന്ന മദ്യം മുതൽ ലഹരിപദാർഥങ്ങൾ വരെ ഇത്തരം ഘട്ടങ്ങളിലാണ് പലർക്കുമൊപ്പം കൂട്ടുകൂടുന്നത്. കുട്ടിക്കാലത്ത് നാം ശീലിക്കുന്ന കാര്യങ്ങൾ ഉപബോധമനസിൽ ചോദ്യം ചെയ്യാതെ നാം സൂക്ഷിക്കുകയും അതു പിന്നീട് അവരവരുടെ സ്വാഭാവമായി തീരുകയുമാണ് ചെയ്യുന്നത്. പല ദുശീലങ്ങളും ജീവിതത്തിൽ നിന്നും ഉപേക്ഷിക്കാൻ പലയാവർത്തി ശ്രമിച്ചിട്ടും പരാജിതരായവരും കുറവല്ല. എത്ര ശ്രമിച്ചിട്ടും ഉപേക്ഷിക്കാൻ പറ്റാത്ത ശീലങ്ങളോട് യാത്ര പറയാൻ ലോക്‌ഡൗൺ കാലഘട്ടം വിനിയോഗിക്കാം. മനഃശാസ്ത്രഞ്ജർ പറയുന്നത് പോലെ ഇരുപത്തിയൊന്ന് ദിവസങ്ങളാണ് ഒരു സ്വഭാവം മാറ്റി എടുക്കാൻ വേണ്ട കാലാവധിയും. നമ്മുടെ തലച്ചോറിന്റെ പ്രവർത്തനവുമായി ബന്ധപ്പെട്ടുള്ള സമയമാണിത്. മൂന്നാഴ്ച കൊണ്ട് മാറ്റാൻ പറ്റാത്ത യാതൊരു സ്വഭാവുമില്ലെന്ന് സാരം. അപ്പോൾ നീണ്ട ലോക്‌ഡൗൺ കാലം ജീവിതത്തിൽ എന്തെല്ലാം നല്ല മാറ്റം വരുത്തുവാൻ അനുയോജ്യമാണെന്നതും അറിയുക.\n(ലേഖകൻ പ്രമുഖ ബിഹേവിയർ തെറപ്പിസ്റ്റും ഭാഭാ അറ്റോമിക് റിസർച് സെൻറർ മുൻ ശാസ്ത്രജ്ഞനും ഒമാൻ സിവിൽ ഏവിയേഷനിലെ മുൻ കാലാവസ്ഥാ ശാസ്ത്രജ്ഞനുമാണ്. കഥകളി നിരൂപണത്തിലും പ്രശസ്തൻ. വെള്ളിനേഴി കലാഗ്രാമം ചീഫ് കോ - ഓർഡിനേറ്ററായി പ്രവർത്തിച്ചു വരുന്നു)\nEnglish Summary: Behavioural therapist Dr. Vellanezhi Achuthankutty about lockdown days


2020ല് നമ്മുടെ ജീവിതം മാറ്റിമറിക്കുന്ന7ടെക് ട്രെന്‍ഡുകള് | Dhanam\nHome Tech 2020ല് നമ്മുടെ ജീവിതം മാറ്റിമറിക്കുന്ന7ടെക് ട്രെന്‍ഡുകള്\nസാങ്കേതികവിദ്യയെ സംബന്ധിച്ചടത്തോളം വളരെ നിര്‍ണ്ണായകമായ ഒരു വര്‍ഷമായിരിക്കും 2020 എന്ന് വിദഗ്ധര് പ്രവചിച്ചുകഴിഞ്ഞു.\nസാങ്കേതികവിദ്യയെ സംബന്ധിച്ചടത്തോളം വളരെ നിര്‍ണ്ണായകമായ ഒരു വര്‍ഷമായിരിക്കും 2020 എന്ന് വിദഗ്ധര് പ്രവചിച്ചുകഴിഞ്ഞു. 2019 മൊബീല് ഗെയ്മുകളുടെയും സ്മാര്‍ട്ട്‌ഫോണ് കാമറകളുടെയുമൊക്കെ വര്‍ഷമായിരുന്നു. അതിനപ്പുറം ഡിജിറ്റല് സാങ്കേതികവിദ്യ ആരോഗ്യപരിചരണരംഗം ഉള്‍പ്പടെ ജീവിതത്തിന്റെ സമസ്ത മേഖലകളേയും മാറ്റിമറിക്കുന്നതും നാം കണ്ടു. ഇനിയെന്താണ് വരാനിരിക്കുന്നത്? നമ്മുടെ ജീവിതത്തെ സ്വാധീനിക്കുന്ന 10 ടെക് ട്രെന്‍ഡുകള് ഏതൊക്കെയാണെന്ന് നോക്കാം.\n1. ആര്‍ട്ടിഫിഷ്യല് ഇന്റലിജന്‍സ് ബിസിനസിനെ മാറ്റിമറിക്കും\nആര്‍ട്ടിഫിഷ്യല് ഇന്റലിജന്‍സ് ഇപ്പോള് തന്നെ നമ്മുടെ ദൈനംദിനജീവിതത്തിന്റെ ഭാഗ്യം. ഉദാഹരണത്തിന് അലക്‌സ, സിരി, ഗൂഗിള് അസിസ്റ്റന്റ് തുടങ്ങിയ ഉള്‍പ്പെടുന്ന ഒരു ലോകമാണല്ലോ നമ്മുടേത്. ഇനി ഇവ മാനുഫാക്ചറിംഗ് മേഖലയെ മാറ്റിമറിക്കുന്ന വര്‍ഷമായിരിക്കും 2020. വികേറിയസ് എന്ന യു.എസ് സ്റ്റാര്‍ട്ടപ്പ് എഐ സാങ്കേതികവിദ്യകള് മാനുഫാക്ചറിംഗില് ഉപയോഗിക്കുന്നു. സുക്കര്‍ബെര്‍ഗ്, ബെസോസ്, ഇലോണ് മസ്‌ക് തുടങ്ങിയവര് നിക്ഷേപിച്ചിട്ടുള്ള സ്ഥാപനമാണിതെന്നോര്‍ക്കണം. ഈ രംഗത്തെ വലിയ സാധ്യതകളാണിത് ചൂണ്ടിക്കാണിക്കുന്നത്. അതുപോലെ മാനുഫാക്ചറിംഗ് മേഖലയില് വലിയ മാറ്റം വരുത്താന് 3ഡി പ്രിന്റിംഗ് സാങ്കേതികവിദ്യക്ക് സാധിക്കും.\n2. ഇന്റര്‍നെറ്റ് ഓഫ് തിംഗ്‌സിന്റെ പ്രായോഗിക ഉപയോഗം\nകൊറിയയില് 5ജി നെറ്റ് വര്‍ക് യാഥാര്‍ത്ഥ്യമായിക്കഴിഞ്ഞു. കൂടുതല് രാജ്യങ്ങള് ഉടന് തന്നെ 5ജി ആകും. ഇന്ത്യയില് ഈ സാങ്കേതികവിദ്യ വരുന്നതോടെ 4ജി ഉപയോഗിച്ചിരുന്ന സ്മാര്‍ട്ട്‌ഫോണുകളടക്കം 5ജിയിലേക്ക് മാറേണ്ടിവരും. 5ജിയുടെ വരവോടെ കൂടുതല് കണക്റ്റഡ് ഉപകരണങ്ങളുണ്ടാവുകയും അവ ഐഒറ്റി വ്യാപകമായി ഉപോഗിക്കപ്പെടുകയും ചെയ്യും. ഐഒറ്റിയും മെഷീന് വിഷന് ടെക്‌നോളജിയും ഉപയോഗിച്ച് ആമസോണ് ഈയിടെ അവതരിപ്പിച്ച ആമസോണ് ഗോ ഇതിന് ഒരു ഉദാഹരണമാണ്. മാനുവലായി ചെക്കൗട്ട് ചെയ്യാതെ ഉപഭോക്താക്കള്‍ക്ക് ഷോപ്പിംഗ് ചെയ്യാനുള്ള സംവിധാനമാണിത്.\n3. ഓട്ടോമേഷന് തൊഴില് മേഖലയില് വലിയ മാറ്റങ്ങളുണ്ടാക്കും\n2030ഓടെ ആഗോളവ്യാപകമായി 400-800 മില്യണ് ഇടയിലുള്ള ആളുകള് ഓട്ടോമേഷനെ തുടര്‍ന്ന് ജോലി പോകുന്ന അവസ്ഥയുണ്ടായേക്കാമെന്ന് മക്കിന്‍സി സര്‍വേയില് പറയുന്നു. ഇവര് പുതിയ മേഖലകള് കണ്ടെത്തേണ്ടിവരും. വേള്‍്ഡ് ഇക്കണോമിക് ഫോറത്തിന്റെ ഫ്യൂച്ചര് ഓഫ് ജോബ്‌സ് 2018 റിപ്പോര്‍ട്ടിലും 2022ഓടെ ഓട്ടോമേഷനെ തുടര്‍ന്ന് 75 മില്യണ് ജോലികള് നഷ്ടപ്പെടുമെന്ന് പറയുന്നു. തൊഴിലിടത്തില് ഉണ്ടാകുന്ന മറ്റൊരു പ്രധാനമാറ്റം മാനേജര്‍മാരുടെ സ്ഥാനത്ത് റോബോട്ട് ബോസുകള് സ്ഥാനം പിടിച്ചേക്കാമെന്നാണ്. ഒറാക്കിള് ഫ്യൂച്ചര് വര്‍ക്‌പ്ലേസുമായി ചേര്‍ന്ന് നടത്തിയ പഠനത്തില് ആളുകള് തങ്ങളുടെ മാനേജര്‍മാരെക്കാള് വിശ്വസിക്കുന്നത് റോബോട്ടിനെയാണെന്ന് കണ്ടെത്തുകയുണ്ടായി. മനുഷ്യരായ മാനേജര്‍മാരെക്കാള് നിരവധി ഗുണങ്ങള് റോബോട്ട് ബോസിന് ഉണ്ടാകുമെന്ന് അവര് വിശ്വസിക്കുന്നു.\n4. ആരോഗ്യപരിചരണ മേഖല പാടേ മാറും\nഡിജിറ്റല് ഹെല്‍ത്ത് കെയര് രംഗത്ത് നാം ചിന്തിച്ചിട്ട് പോലുമില്ലാത്ത സാങ്കേതികവിദ്യകള് സ്ഥാനം പിടിക്കും. ജീനോം അനാലിസിസ് നടത്തി രോഗസാധ്യതകള് പ്രവചിക്കുകയും മുന്‍കൂട്ടി തടയുകയും ചെയ്യുന്ന മേഖല 2020ല് അതിവേഗം കുതിക്കും. ജീനോം അനാലിസിസ് മേഖലയില് പ്രവര്‍ത്തിക്കുന്ന ചില സ്റ്റാര്‍ട്ടപ്പ് കമ്പനികള് ജീനോം അനാലിസിസിനെ പുതിയ തലത്തിലേക്ക് കൊണ്ടുപോകാന് പ്രാപ്തമാണ്. ട്രീറ്റമെന്റിന്റെ നിലവാരവും ഉയരും. എംആര്‍ഐ, സിറ്റി സ്‌കാന്, എക്‌സ് റേ തുടങ്ങിയവയിലൂടെ രോഗനിര്‍ണ്ണയം നടത്തുന്നത് ആര്‍ട്ടിഫിഷ്യല് ഇന്റലിജന്‍സ് ആയിരിക്കും. കൂടാതെ ജീന് എഡിറ്റിംഗ് സാങ്കേതികവിദ്യ ആരോഗ്യമേഖലയില് വലിയ മാറ്റങ്ങളുണ്ടാക്കും.\n5. ഡിജിറ്റല് പേമെന്റുകള് കൂടുതല് ജനകീയമാകും\n2019 ജൂലൈ- സെപ്റ്റംബര് പാദത്തില് രാജ്യത്ത് നടന്ന യുപിഐ ട്രാന്‍സാക്ഷനുകളുടെ എണ്ണം 2.7 ബില്യണായിരുന്നു. തൊട്ടുമുന്‍വര്‍ഷം ഇതേ സമയത്തെ അപേക്ഷിച്ച് 183 ശതമാനം കൂടുതല്. ട്രാന്‍സാക്ഷന് മൂല്യവും 189 ശതമാനം വര്‍ധിച്ച് 4.6 ട്രില്യണ് ആയി. കറന്‍സികള് പെട്ടെന്നൊന്നും അപ്രത്യക്ഷമാകാന് പോകുന്നില്ലെങ്കിലും ഡിജിറ്റല് പേമെന്റ് സംവിധാനം കൂടുതല്‍പ്പേരിലേക്ക് വ്യാപിക്കുന്ന വര്‍ഷമായിരിക്കും 2020.\n6. കൃഷി ഇനി പഴയതുപോലെയായിരിക്കില്ല\nകാര്‍ഷിക മേഖലയിലും എഐ, കംപ്യൂട്ടര് വിഷന്, ബിഗ് ഡാറ്റ സാങ്കേതികവിദ്യകള് ഉപയോഗിക്കപ്പെടും. ഉദാഹരണത്തിന് വിള പാകമായോ എന്നറിയാന് കംപ്യൂട്ടര് വിഷന് ഉപയോഗിക്കപ്പെടും. വിളവെടുപ്പിന് റോബോട്ടുകളെ ഉപയോഗിക്കുന്നത് കുറച്ചുകൂടി വ്യാപകമാകും.\n7. എആര്/വിആര് കൂടുതല് വ്യാപകമാകും\nഓഗ്മെന്റഡ് റിയാലിറ്റി, വെര്‍ച്വല് റിയാലിറ്റി തുടങ്ങിയ സാങ്കേതികവിദ്യകള് വിദ്യാഭ്യാസമേഖല ഉള്‍പ്പടെ വിവിധ രംഗങ്ങളില് വ്യാപകമാകും. ഇതുവരെ എആര്/വിആര് കണ്ടന്റുകളുടെ ലഭ്യതക്കുറവ് പരിഹരിക്കപ്പെടും. ധാരാളം കണ്ടന്റുകള് ലഭ്യമാകും. വിവിധ സ്മാര്‍ട്ട്‌ഫോണുകള് ഇവ അധിഷ്ഠിതമായ ഫീച്ചറുകള് അവതരിപ്പിച്ചേക്കും.\nPrevious articleമഹീന്ദ്രയുടെ ആദ്യ ഇലക്ട്രിക് സ്‌കൂട്ടര് 2020 ആദ്യമെത്തും\nNext articleരാജീവ് കുമാര് മുതല് സന്യാല് വരെ: നിര്‍മ്മല സീതാരാമന്റെ ടീമംഗങ്ങള്\nവീര്യം കുറഞ്ഞ മദ്യവും വീഞ്ഞും നിര്‍മ്മിക്കാന് വിദഗ്ധ പിന്തുണ ...\nVijay Abraham - November 7, 2019\nM Mathew - March 20, 2019